interes atît pentru actualitatea lor, cît și 
prin unele idei noi. 

Dacă am face o statistică privind partizi- 
parea noastră la aceste manifestări inter- 
naționale, am vedea un progres continuu; 
astfel, în 1962 am participat la 51 de mani- 
festări ştiinţifice internaţionale, iar în 1964 
numărul acestora s-a ridicat la 120, crescînd 
cu aproape o dată și jumătate. De aseme- 
nea, și numărul oamenilor de știință parti- 
cipanţi se ridică la 200, în 1964. Printre 
aceștia, un număr mare este format dintre 
tinerii oameni de ştiinţă, pe care Academia 
R.P. Romină îi stimulează prin trimiterea 
lor la aceste manifestări, alături de oamenii 
de ştiinţă cu o experiență bogată. 

Un alt prilej de afirmare a ştiinţei şi 
tehnicii romîneşti și de schimburi rodnice 
cu reprezentanţii științei mondiale sînt 
manifestările organizate de forurile ştiinţi- 
fice din ţara noastră. Printre cele mai 
importante reuniuni ştiinţifice, din ultimii 
ani, organizate de Academia R.P. Romine 
sau în colaborare cu Academia R.P. Romine 
pot fi menţionate: Congresul al III-lea de 
patologie infecțioasă, colocviul de teoria 
funcţiilor, colocviul de teoria probabilită- 
ţilor, sesiunea de automatică, consfătuirea 
privind folosirea betatroanelor. În 1964 
s-au ţinut, de asemenea, foarte multe 
reuniuni interne. Primul pe listă se înscrie 
însă Congresul al VIII-lea de știința solului, 
la care au participat aproape o mie.de 
oameni de ştiinţă din diferite ţări, consti- 
tuind, în felul acesta, cea mai mare manites- 
tare ştiinţifică de [a noi. 

Contribuţia specialiștilor noştri la con- 
gres a fost multilaterală și substanţială, 
zeci de lucrări întocmite de ei fiind apre- 
ciate de prezidiile comisiilor și de către 
participanţii la discuţii pentru nivelul 
ştiinţific înalt, pentru contribuţia impor- 
tantă adusă la progresul științei solului în 
spiritul tradiţiei unanime recunoscute a 
pedologiei romînești. 

Tot în anul 1964 s-au situat, ca printre 
cele mai importante, și Congresul național 
de medicină și Congresul al IX-lea de 
chirurgie. Aceste două congrese, bucuriîn- 
du-se de o largă participare internaţională, 
au prilejuit un bilanţ pozitiv al realizărilor 
medicinei noastre în cei douăzeci de ani 
de la eliberarea patriei și au permis medi- 
cilor ca, în decurs de cîteva zile, să poată 
condensa rodul activităţii știinţitice medi- 
cale a unui număr de ani, de strădanii şi 
experiențe pozitive. 

Despre prezenţa științei romîneşti în 
contextul ştiinţei mondiale contemporane 
este vorba şi atunci cînd ne referim la 
participarea oamenilor noștri de ştiinţă 
la cooperarea științifică internațională pri- 
vind Anul Soarelui Calm, în cadrul căruia 
aducem şi noi o contribuție importantă. 
Tot legat de cooperarea ştiinţifică inter- 
națională, trebuie spus că pentru prima 
dată, în anii de după eliberare, acum cîțiva 
ani, un om de ştiinţă romiîn a participat 
la o mare expediţie ştiinţifică .nternaţio- 
nală. Ne referim la acad. E. 


Pora 


Institutul de cer- 


cetări forestiere 
dispune de un 
modern labora- 


tor pentru efec- 

tuarea de lucrări 

cu izotopi radio- 
activi 


care a luat parte la expediția oceanografică 
în Pacific şi în Oceanul Indian, organizată 
sub auspiciile U.N.E.S.C.O., pe nava 
sovietică «Viteaz». 

Ca un semn al recunoaşterii contribuţiei 
savanților noştri la dezvoltarea științei 
mondiale este privită și alegerea, aproape 
în fiecare an, a noi oameni de știință romini 
ca membri corespondenţi ai unor academii 
de peste hotare sau în conducerea unor 
societăţi, asociaţii și organisme științifice 
şi culturale internaţionale. În acest sens, 
e de ajuns să amintim că în 1964 au fost 
aleşi: acad. Ath. Joja, ca vicepreşedinte al 


Biroului Comitetului Executiv al 
U.N.E.S.C.O., acad. $t. Milcu, ca vice- 
președinte al Congresului internaţional 


de tiroidologie (Roma), acad. Al. Rosetti, 
ca membru al Comitetului internaţional 
al foneticienilor, acad. C.D. Neniţescu, ca 
membru corespondent al Academiei de 
ştiinţe din Berlin, acad. R. Răduleţ, ca 
preşedinte al Comisiei electrotehnice inter- 
naționale, acad. E. Condurachi, ca membru 
corespondent al Institutului de arheologie 
din Berlin, etc. Este nu numai o satisfacție 
a oamenilor de ştiinţă aleşi în aceste înalte 
foruri internaţionale, ci și un prilej de 
legitimă mîndrie pentru ştiinţa noastră. 

Oamenii de ştiinţă romiîni au fost nu 
numai aleși în diferite academii și foruri 
de peste hotare, dar dintre ei foarte mulţi 
sînt invitați peste hotare să țină diverse 
conferințe şi prelegeri în cadrul unor 


instituţii de cercetări ştiinţifice sau de 
învăţămînt superior. Astfel, anul trecut, 
acad. Gr. Moisil a conferenţiat la Tokio, 


Budapesta, Novosibirsk, acad. C. lacob, la 
Milano şi Roma, acad. M. Teodorescu, la 
Roma și Bologna, acad. N.N. Vrinceanu, la 
Gainsville ($.U.A.), prof. C. Murgescu, 
membru corespondent al Academiei 
R.P. Romine, la Bruxelles şi Geneva, 


prof. Tr. lonaşcu, membru corespondent 
al Academiei R.P. Romine, la Bruxelles, ş.a. 

Legăturile științifice internaţionale ale 
Academiei sint, desigur, mult mai cuprin- 
zătoare decit aspectele menţionate mai 
sus, iar consecinţele favorabile ale dezvol- 
tării acestor relaţii nu pot fi epuizate în 
cadrul de față. Dorim să subliniem însă că 
o bogată activitate științifică se desfășoară 
pe plan extern și prin acordurile de cola- 
borare bilaterală încheiate cu academiile 
de ştiinţă din ţările socialiste, participarea 
la reuniuni ştiinţifice consacrate colaborării 
dintre academii, specializarea cercetatorilor 
şi schimburile de experienţă, vizite reci- 
proce ale personalităţilor științifice etc. 
Dintre aceste forme de colaborare ştiinţi- 


fică reținem, în mod deosebit — datorită 
numărului mare de cercetători care parti- 
cipă la această formă —, schimbul de 


1964, peste 130 de 
cercetători din cadrul institutelor de 
cercetări ale Academiei R.P. Romine au 
făcut un schimb de experienţă pe o durată 
totală de 400 de săptămîni în ţările socia- 
liste; un număr aproximativ de cercetători 
din aceste țări au venit în ţara noastră. 
Acest gen de colaborare favorizează rezol- 
varea în comun a unor teme de cercetare, 


experienţă. In anul 


înlesnește documentarea și informarea 
reciprocă, permite o cunoaștere mai 
adîncită a progreselor înregistrate în 


cercetarea științifică. 

Trăim într-o epocă de mari prefaceri 
ştiinţifice și tehnice, într-o epocă în care 
ştiinţa capătă un rol din ce în ce mai 
important în viaţa socială. 

Oamenii de știință din ţara noastră se 
străduiesc tot mai mult să-și concentreze 
activitatea de cercetare spre rezolvarea 
multiplelor probleme pe care le ridică 


producţia în etapa actuală de desăvirșire 
a bazei tehnice-materiale a socialismului. 


COMANDĂ 


LAMINOUARELE 


In zilele noastre aproape că nu există sector al economiei 
în care să nu-și găsească un loc important calculatoarele elec- 
tronice. 

Calculatoarele sînt mult mai rapide decit omul și pot efectua, 
sub control unic, un volum mare de prelucrare a informaţiilor, 
deci pot concentra munca unui număr important de oameni. 

În industria siderurgică, și în special în sectorul laminoarelor, 
au fost introduse și se introduc din ce în ce mai mult calcula- 
toarele electronice, cu funcţii foarte variate, realizindu-se astfel 
automatizarea complexă a producţiei. 


„lerarhia“ mașinilor electronice 


În automatizarea complexă „există o succesiune de «nivele» 
ierarhice de prelucrare automată a informaţiilor legate de 
producţie, nivele care corespund sarcinilor pe care le au oamenii 
în conducerea producţiei. 

Agregatele tehnoiogice (cuptoare, cajele de laminare, foarfeci, 
mașini de îndreptat și ajustat) sînt dotate cu regulatoare auto- 
mate specifice fiecărui utilaj, și anume: cuptoarele au reglare 
de temperatură, presiuni și debite, cajele au reglarea vitezei 
cilindrilor, mecanismele de stringere a cilindrilor au reglare 
de poziție etc. Aceste regulatoare convenționale conduc funcțio- 
narea utilajului și prin aceasta influențează indirect prelucrarea 
laminatului. 

Suprapus nivelului reglării convenţionale se situează primul 
nivel de automatizare complexă. În cadrul acestui nivel se rea- 
lizează prelucrarea informaţiilor, care constau din instrucțiuni 
necesare realizării unui anumit produs, măsurări ridicate pe 
teren etc. Și ca rezultat, calculatorul instalat la acest nivel impune 
regulatoarelor convenționale o comportare prescrisă. Primul 
nivel are sfera de acţiune restrinsă la agregatele de mare impor- 
tanță, precum sînt cajele de laminare cu mecanismele lor auxi- 

liare. Obiectul asupra căruia acționează calculatorul este însuși 
laminatul, căci calculatorul ţine seama de caracteristicile dorite 
și obţinute ale produsului. 

La nivelul al doilea de automatizare complexă se găsește un 
calculator, a cărui sferă se lărgeşte la toată linia de agregate de 
la cuptoare la produsul finit, care pleacă din hala de fabricație 
la beneficiar sau în altă hală de fabricație. Acest calculator impune 
ritmul și modul de lucru pe faze de prelucrare intermediare, 
astfel ca să se obțină calitatea și sortimentul produsului finit. 

Urmează al treilea nivel, în care se prelucrează informaţiile 
legate de conducerea întregului sector de laminoare. La acest 
nivel sosesc informaţii de la calculatoarele în subordine, legătura 
directă cu agregatele de prelucrare (cu procesul) este de cele 
mai multe ori inexistentă. La nivelul superior de automatizare 
poate fi centrul de calcul al combinatului siderurgic care coor- 
donează operaţiile între sectorul metalurgic greu (furnale, 
oțelării) şi sectorul prelucrător (laminoarele) al combinatului. 
Dapă cum se observă, organizarea ierarhică a sistemului de 
calculatoare urmăreşte îndeaproape schema de organizare a 
personalului de conducere a combinatului. 


Obiectivul principal: optimizarea producției 


O funcție importantă a calculatoarelor industriale la laminoare 
o constituie culegerea centralizată și prelucrarea măsurărilor 
tehnologice. 

Pe teritoriul unui laminor sînt răspîndite foarte multe agre- 
gate şi utilaje care, la rîndul lor, sînt dotate cu multe instru- 
mente de măsură. Deoarece calitatea produsului finit depinde 
de procesele fizice și chimice complexe prin care trece lami- 
natul de-a lungul fluxului tehnologic, cunoașterea tuturor 
datelor importante legate de prelucrarea metalului este baza 
optimizării programelor de lucru pentru produsele viitoare. 


—_p [CD a a... 


Calculatorul culege datele în momentul oportun, le concen- 
trează sub formă codată, le prelucrează prin realizarea calcu- 
lelor măsurărilor indirecte, poate avertiza operatorii de anumite 
situaţii anormale (de exemplu, încălzirea peste limită a motorului 
principal de acţionare sau sub limită a lingoului), distribuie 
informaţiile culese la alte calculatoare pentru prelucrarea lor 
în continuare, însumează și raportează producţia, consumurile etc. 

Ca urmare, mașinile electronice sînt acelea care pot impune 
anumite valori de referință regulatoarelor convenționale simultan 
cu emiterea unor comenzi directe. 


În cazul laminoarelor reversibile degrosisoare, aceasta în- 
seamnă că vitezele motoarelor principale ale cilindrilor de 
laminare, vitezele rolelor de mişcare a laminatului, poziția 
mecanismului de deschidere a cilindrilor, poziția linealelor 
de manipulare transversală a laminatului, mișcarea răstur- 
nătorului etc. primesc valori impuse de la calculator, în con- 
cordanță cu desfășurarea armonioasă a întregului proces de 
prelucrare. 

Tehnicile folosite de calculatoarele astăzi în funcțiune pentru 
atingerea acestui scop sînt diferite între ele și încă nu au atins 
gradul de perfecționare previzibil.. 

Funcționarea cea mai simplă este cea predictivă în circuit 
deschis și constă in realizarea de către calculator a ceea ce se 
numeşte «comandă-program cu memorie». Dat fiind că pentru 
fiecare sortiment este necesară realizarea unui anumit program 
de valori impuse regulatoarelor, programele se calculează sepa- 
rat, «în afara liniei», şi se introduc în calculator de cele mai 
multe ori prin cartele perforate. Calculatorul memorează un 
număr mare de programe sortimentale. Față de metalul cald 
care sosește, operatorul alege un anumit program. Calculatorul 
emite, în momentele cînd i se cere de către proces, valorile 
numerice de reterință pe care le-a memorat, indiferent de 
parametrii produsului prelucrat. 

O formă mai evoluată de funcționare este cea «în circuit 
închis». Calculatorul primește un număr redus de informaţii 
prin programare referitoare la parametrii principali ai meta- 
lului la intrare. Calculatorul are memorat un model matematic, 
după care calculează valorile impuse regulatoarelor. Calculele 
ţin. seama de parametrii obţinuţi la ieșirea din laminor și, pe 
baza deviaţiilor de la parametrii doriţi, se recalculează valorile 
impuse pentru continuarea lucrării. Calculatorul prelucrează 
valorile impuse pentru fiecare trecere pe baza rezultatelor 


obținute la trecerea anterioară. Constantele modelului se 
adaptează prin ameliorări succesive. 

În unele cazuri, calculatoarelor li se încredințează funcţii 
de optimizare. Astfel se poate programa calculul numărului 
minim de treceri la laminoarele reversibile prin aproximări 
succesive, de unde rezultă producția maximă, economii de 
energie etc. 

De asemenea, calculatorul poate calcula diagrama optimă a 
desfășurării în timp a vitezei motoarelor principale pe criteriul 
consumului minim de energie, precum și calculul încărcării 
optime a motoarelor de acţionare. 

Se folosesc calculatoare pentru optimizări speciale, cum este 
optimizarea tăierii laminatelor brute, astfel ca să rezulte pier- 
deri minime de metal. În țara noastră este în curs de proiectare 
sistemul de optimizare a tăierii laminatelor la ieşirea din trenul 
finisor al laminorului de semifabricate de la C.S. Hunedoara. 
În acest scop, va fi folosit un calculator care a intrat în funcţiune 
deocamdată cu scopul de a întocmi calcule de gestiune tehnică- 
economică pentru sectorul laminoare. 


Mașina „dispecer-șef“ 


Altă funcţiune importantă a calculatoarelor la laminoare este 
conducerea centralizată și operativă a producției (dispecerat 
general). Mașina electronică «dispecer» îndeplineşte urmă- 
toarele operații: ritmarea (secventarea) fazelor de prelucrare 
a metalului, urmărirea individuală a fiecărui laminat pe tot 
parcursul fluxului tehnologic pînă la depozitare, emiterea de 
instrucțiuni operatorilor din cabinele zonale de comandă, coman- 
darea directă a unor agregate, cum sînt cele de ajustare, evi- 
dența funcționării fiecărui utilaj și a produselor fabricate cu 
caracteristicile lor principale. 

În cazul conducerii manuale, operatorii au un timp redus la 
dispoziție pentru a lua hotăriri si posedă o cantitate redusă de 
intormaţii asupra fazelor anterioare prin care a trecut produsul, 
asupra caracteristicilor acestuia și asupra folosirii lui optime. 
Planificatorul și inginerul dispecer folosind calculatoarele respec- 
tive, care prelucrează rapid o cantitate foarte mare de infor- 
maţii, hotărîrile lor au o bază raţională. Calculatorul trimite 
«în timp real» instrucțiunile de prelucrare fiecărui operator 
referitoare la laminatul și agregatul respectiv de prelucrare. 

În cazul în care, dintr-un motiv oarecare, programul prevăzut 


In titlu: Cabina de comandă a unui slebing cu programator: a) — pupitrul 
de comandă (claviatură pentru alegerea programului, comutatorul manual - 


automatic, butonul de oprire instantanee, maneta de comandă manuală); 
b) — panoul înregistrator (nr. calibru, nr. trecere, poziția șurubului de 
presiune, detector de defecte); c) — înregistrator presiune cilindri (dis- 
tanța dintre cilindri). 


Calculator pentru comanda secvențială (desfășurată în timp) a pro- 
ceselor la un laminor de tablă groasă. 
nregistrarea se face pe memorie electronică, ceea ce permite modifi- 


carea succesiunii operațiilor. w 


nu se poate realiza, operatorul înștiinţează simultan calcula- 
torul și pe inginerul dispecer. Calculatorul poate reface progra- 
marea dacă situația în speță intră în competența sa. În caz contrar, 
competenţa de rezolvare revine inginerului. 


Creierul electronic 


La nivelele superioare de preiucrare a informaţiilor se intro- 
duc calculatoare electronice universale de capacitate mare, cu 
durată de prelucrare mai lungă. Rolul acestor calculatoare este 
întocmirea gestiunii tehnice-economice: planificarea, progra- 
marea și contabilizarea operativă a producției. Se poate spune 
că maşinile de calcul țin toate evidenţele, balanţele și registrele 
«la secundă». Se porneşte de la comenzile de realizat și calcu- 
latorul întocmeşte planificarea materialului brut, urmărește 
mişcarea materialelor, programează fabricaţia, contabilizează 
costurile, urmăreşte debitarea produsului, raportarea produc- 
ţiei, programarea laminării etc. 

Pe lingă eliberarea unui corp important de oameni, întocmirea 
prin maşini de calcul a gestiunii tehnice-economice are marele 
avantaj al operativităţii, al raționalizării, al corectitudinii față 
de situația reală din fiecare moment, al centralizării într-un 
singur «creier» (electronic) al tuturor aspectelor tehnice- 
economice ale producţiei. 

Efectele economice cele mai importante se obțin însă prin 
utilizarea calculatoarelor legate direct de procesul de laminare. 
Dintre acestea au fost folosite cu succes și amortizate în unul 
la trei ani calculatoarele laminoarelor reversibile de blumuri, 
sleburi, table groase, la liniile continue de benzi late laminate 
la cald; la liniile în tandem de laminare la rece a benzilor; la 
liniile continue de prelucrare chimică a benzilor (cositorire, 
galvanizare); la optimizarea tăierii semifabricatelor și tablelor etc. 

La Combinatul siderurgic Galaţi, sistemul de automatizare 
complexă a laminorului de tablă groasă va fi unul dintre cele 
mai perfecționate pe plan mondial. Tabla groasă este un produs 
finit care cere o atenție deosebită în ce privește calitatea și 
respectarea toleranțelor dimensionale. Fabricaţia tablei groase 
porneşte de la lingou sau bramă, deci de la o formă primitivă 

a metalului, pentru a ajunge la forma utilă constructorilor. Din 
această cauză, laminorul de tablă groasă de la Galaţi, de pro- 
ducţie foarte mare, va fi dotat cu numeroase și perfecționate 
mijloace de măsurare în flux și de automatizare. 

În figură se arată schematic sistemul de automatizare com- 
plexă care poate fi aplicat la laminoarele de tablă groasă de 
mare productivitate. Toate utilajele tehnologice sînt dotate 
cu regulatori convenţionali specifici utilajului, cu ajutorul cărora 
operatorii situați în cabinele zonale pot conduce manual pro- 
cesul de fabricație. Pentru ușurarea conducerii manuale, s-a 
introdus un ansamblu cuprinzător de elemente cu funcţii logice 
şi detectoare care emit comenzile secvențiale ale mecanismelor 
auxiliare. Un număr important de mecanisme auxiliare, ca 
role de transport, transportoare cu lanţuri, opritoăre, meca- 
nismele paturilor de răcire etc., funcţionează în același fel, 
indiferent de sortimentul laminat. Din această cauză, automati- 
zarea acestor mecanisme constă în comanda pornirii lor în 
momentul potrivit, stabilit de detectoare sau de un anumit 
stadiu în mişcarea mecanismelor din amonte. 

Nivelele superioare cuprind automatizarea complexă. În sensul 
în care ne îndepărtăm de proces, urmează culegerea şi centra- 
lizarea datelor. Aceste funcţii pot fi realizate de un calculator 
numeric rapid de gabarit mic. Rezultatele măsurătorilor sînt 
convertite în formă numerică, sînt memorate de calculator și 
distribuite la timpul oportun celorlalte calculatoare, precum 
şi perforatoarelor de bandă pentru înregistrare definitivă și 
prelucrare ulterioară. 

Cele două laminoare reversibile (degrosisor plus refulator 
și finisor) sînt dotate cu două calculatoare care îndeplinesc 
funcţiile de programare a operațiilor tuturor mecanismelor, 
măsurări indirecte prin calcul și calculul friînării acționărilor 
principale. 

Asupra întregului laminor, de la intrarea în cuptoare pînă la 
stivuire, pe o lungime de aproximativ un kilometru, își întinde 
sfera de acţiune dispecerul automat. Alte două calculatoare 
sînt folosite unul pentru optimizarea tăierii tablelor şi altul 
în pavilionul administrativ pentru gestiunea tehnică-economică 
a sectorului de laminoare. 


REVERSIBIL 


Pe oceanul de publicaţii 


În fiecare an apar în lume peste două 
sute mii de titluri noi de cărţi, care 
se adaugă la cele 30 milioane de titluri 
publicate pînă în prezent. Cum să 
urmăreşti literatura științifică şi tehnică 
periodică dacă numărul de titluri de 
reviste depăşeşte o sută de mii, iar în 
ele apar peste cinci milioane de articole? 
Și mai există și comunicări de la sesiuni 
ştiinţifice, multe alte forme de publicaţii. 

Ancheta făcută de Societatea de 
chimiști din S.U.A. printre cei 800 de 
membri ai săi a arătat că un cercetător 
consumă pentru documentare 33,4%, 
din timpul consacrat cercetărilor; iar 
dacă se înțelege noțiunea de docu- 
mentare în sens mai larg, incluzînd 
documentarea administrativă şi plani- 
ficarea experienţelor, se ajunge la 50%. 

Savantul englez jJ. Bernal, după ce 
afirmă că «în situația actuală este mai 
uşor să faci o descoperire decit să te 
convingi că aceasta nu a fost făcută 
de alţii», subliniază că oamenii de 
știință trebuie să înțeleagă că în pro- 
priul lor interes au obligația să consacre 
o parte din timpul lor sistematizării şi 
difuzării materialului documentar. 

Din toate colțurile lumii se ridică 
voci din ce în ce mai numeroase, din 
ce în ce mai imperative, care cer 
«cîrmaci» pricepuți pentru a-i ajuta să 
se orienteze în acest ocean al publi- 
caţiilor ştiinţifice şi tehnice. 

În toate țările lumii există în prezent 
preocupare pentru pregătirea specia- 


liştilor în acest domeniu. Un cercetător 
sau inginer nu poate să lucreze, dacă 
nu reuşeşte să se descurce prompt în 
literatura de specialitate. Mai mult decit 
atit, pe baza specializării în documen- 
tare se obţin titluri științifice superioare. 
Astfel, în Uniunea Sovietică se face 
aspirantura în documentare, iar în Statele 
Unite, pe baza unor examene și lucrări 
ştiinţifice, se poate obţine diploma de 
«master of information science». 


Clasificarea, 
un prim ajuto! 


După cum ştiinţa epocii noastre nu 
mai poate fi preocuparea unui grup 
restrins, documentarea se bazează pe 
munca unor colective organizate. La noi 
în tară, institutele de documentare, 
centrele de documentare pe ramură și 
rețeaua de organe de documentare din 
institute și întreprinderi depun o muncă 
sistematică și coordonată. Primele desfă- 
şoară o activitate de documentare cen- 
tralizată, Institutul de documentare al 
Academiei R.P. Romine prelucrind mate- 
rialul documentar pentru toate dome- 
niile științei, iar Institutul de documen- 
tare tehnică — pe cel care interesează 
toate ramurile industriale. O atenție 
specială se acordă, în aceste două 
institute, şi cercetărilor în domeniul 
metodologiei documentării. 

Centrele de documentare pe ramură, 
cum sînt Centrul de documentare al 
industriei petrolului și chimiei, Centrul 
de documentare pentru arhitectură şi 
construcţii și altele, lucrind în strinsă 

legătură cu ministerele corespunzătoare 
şi cu cadrele de conducere ale unităţilor 
industriale, au posibilitatea să urmă- 


rească îndeaproape toate problemele 
care se ridică în fabrici și uzine şi 
să-și orienteze munca în așa fel încit 
să contribuie la rezolvarea lor. 

Cel mai răspîndit sistem este cel al 
clasificării zecimale, care împarte toate 
clasele de cunoștințe în zece: 0 — gene- 
ralități, 1 — filozofie, 2 — religie, 
teologie, 3 — științe sociale, 4 — filo- 
logie, lingvistică, 5 — matematică, 
ştiinţe naturale, 6 — științe aplicate, 
medicină, tehnică, 7 — artă, arhitec- 
tură, fotografie, muzică, sport, 8— 
literatură, 9 — geografie, istorie. 

Fiecare dintre aceste clase se împarte 
în zece, apoi iar în zece, pînă cînd se 
ajunge la noţiuni din ce în ce mai 
înguste. 

În total, clasificarea zecimală conţine 
peste o sută de mii de rubrici. În prezent, 
cind toate ramurile științei și tehnicii 
se dezvoltă vertiginos și se împletesc 
atit de intim, identificarea unui mate- 
rial devine din ce în ce mai grea, iar 
documentariştii caută neobosiţi noi sis- 
teme pentru clasificarea lui. Astfel, la 
Biblioteca «Lenin» din Moscova se aplică 
concomitent 18 sisteme de clasificare 
și se păstrează ca rezervă încă 300. 

Pentru clasificarea materialelor din 
domeniul chimiei și al petrolului se 
aplică din ce în ce mai mult sistemul 
«Unitern», propus de societatea chimiști- 
lor din Statele Unite. Acest sistem se 
bazează pe principiul coordonării noţi- 


unilor, adică identificarea materialului 
se face ținind seama de toate noţiunile 
la care se referă acesta, precum și de 
relațiile dintre noţiuni. 

Materialul documentar este clasificat 
în două cartoteci. Prima cartotecă cu- 
prinde fişe pentru fiecare document, care 
se așază după numere de ordine pe 
măsură ce sosesc în bibliotecă. A doua 
cartotecă cuprinde «fişe unitern», adică 
fişe alcătuite pentru fiecare «cuvînt- 
cheie» (noțiune) folosit în sistem (fig. 1). 

De exemplu, cercetătorul care cerce- 
tează problema «uscarea policlorurii de 
vinil în strat fluidizat» îşi formulează 
întrebarea sub forma șirului de cuvinte- 
cheie: «uscare», «policlorură de vinil», 
«fluidizare» şi urmăreşte toate fişele 
corespunzătoare acestor cuvinte, alegînd 
de pe ele numai numerele comune care 
figurează pe toate fişele (în cazul din 
figură numai numerele 235 și 974). 
Documentele 235 și 974 se vor referi 
si la «uscare», şi la «policlorură de vinil», 
și la «fluidizare». Prin urmare, cercetă- 
torul caută în. cartoteca cu fişele docu- 
mentelor fişele 235 şi 974, citeşte rezu- 
matele și constată dacă este sau nu 
cazul să consulte originalul. 

Mecanizarea proceselor de lucru în 
activitatea de documentare cuprinde 
foarte multe trepte. La baza sistemelor 
mai răspîndite în prezent se găsesc 
fişele perforate. Principiul utilizării lor 
îl constituie faptul că fiecare informaţie, 
cu ajutorul unui cod, poate fi trecută 
pe fişă prin practicarea unor orificii 
în anumite poziții. Folosind instrumente 
mai simple sau mai complicate, se pot 
extrage, pe baza combinației acestor 
orificii, fişele corespunzătoare pentru 
problema urmărită (fig. 2). 

Pe măsură ce colecţiile de documente 
devin mai variate şi mai bogate pentru 
codificarea noţiunilor, este nevoie de 
un număr mai mare de orificii. Un 
sistem mai complex, cu mai multe posi- 
bilităţi, îl constituie sistemul «Peak- 
a-boo» (jocul de-a ascunselea). Fişa este 
plină, dar are un număr mare de poziţii 
care pot fi perforate. Fiecare noţiune 
se poate codifica printr-o combinaţie 
de perforaţii. Potrivindu-se fişele în 
lumină, se determină cele ale căror 
poziţii perforate coincid, care corespund 
deci întrebării urmărite. 


Mașini electronice 
care citesc 
și dau consultații 


Maşinile electronice se folosesc și 
acum pentru sistematizarea rezumatelor 
din revistele de rezumate şi alcătuirea 


1. Cartotecă cu fişe «Unitern» 
2. Principiul codificării (perforării orificiilor) pe 
fişe pentru sortarea mecanizată 


automată a indexului de autori şi de 
noțiuni. Cum ar putea jongla cu un 
milion de rezumate pe care le publică 
anual revista sovietică  «Referativnii 
jurnal» (cea mai mare din lume), dacă 
nu ar avea maşini electronice? 

Ele se mai pot folosi la tipărirec 
primului exemplar al publicaţiilor biblio- 
grafice și multiplicarea lui prin metoda 
tehnicii poligrafiei operative. Un astfel 
de sistem s-a realizat în Statele Unite, 
sub forma revistei semnal «Chemical 
titles». 

În prezent, oamenii de știință lucrează 
cu insistență la elaborarea mașinilor 
de documentare cu memorie electronică. 
Aceste maşini vor putea să păstreze 
mult timp informatiile introduse în me- 


moria lor şi să găsească foarte repede 
aceste informaţii. Pentru a înregistra 
informaţia în memoria maşinii este 
nevoie de dispozitive electronice «de 
citire», care automat, fără participarea 
omului, vor transforma textele tipărite 
în impulsuri electronice corespunzătoare. 
Concomitent, aceste texte vor fi traduse 
din diferitele limbi în care sînt publicate 
într-o limbă unică — limba maşinii. 

Cum selecționează maşina materialul 
«citit» şi «apreciază» dacă el prezintă 
interes pentru intrebarea pusă de noi? 
S-au propus mai multe principii de 
prezentare a acestor mașini. Conform 
unuia dintre ele, maşina urmăreşte 
frecvența în text a termenilor ştiinţifici 
şi extrage pe cei care apar mai des. 


Subiectul materialului rămîne înregistrat 
în memoria mașinii sub forma unui şir 
de termeni («cuvinte-cheie»). La între- 
barea pusă tot sub forma unui șir de 
cuvinte-cheie, mașina indică materialul 
documentar corespunzător. 

Foarte recent s-a construit o mașină 

de identificare automată a materialelor 
documentare, nu după. un subiect sau 
un titlu, ci pe baza unei analize inten- 
sive și aprofundate a conţinutului. În 
acest scop, fiecărui material documentar 
i se afectează un număr de. «cuvinte- 
cheie», care caracterizează conţinutul 
său. Informaţia dorită se obţine prin 
ancheta efectuată de mașină în legă- 
tură cu unul sau mai multe asemenea 
cuvinte-cheie şi numai acele documente 
ale căror cuvinte-cheie corespund cu 
cele căutate sint extrase ca referințe. 
Extinzind ideea de  cuvint-cheie, s-a 
ajuns la așa-zise grupuri de cuvinte- 
cheie înrudite între ele, fiecare grup 
referindu-se la un aspect mai larg al 
subiectului cercetat. 
» Păstrarea, depistarea şi reproducerea 
materialelor documentare care răspund 
la aceste cuvinte-cheie se pot face 
automat, cu ajutorul unei maşini cu 
fişe perforate (fig. 3). În această mașină, 
care îndeplinește funcţia de bibliotecă, 
bibliotecar şi cercetător, materialul docu- 
mentar este fotografiat pe o bandă de 
film de 35 mm lățime. Benzile de film, 
conținînd fiecare cite 99 imagini de 
documentaţii reduse la 1/100 față de 
dimensiunea originală, sint depozitate 
într-o bibliotecă de imagini, de unde 
ele nu mai ies niciodată, putind fi 
însă oricind reproduse în caz de nece- 
sitate. 

Ca în orice bibliotecă obişnuită, ima- 
ginile microfilmate — asemenea cărți- 
lor — primesc număr. În cazul de față, 
însă, numărul corespunde unui anumit 
cuvînt-cheie, caracteristic pentru 'conți- 
nutul documentaţiei. 

Cind cineva dorește informaţii cu 
privire la o anumită problemă, perfo- 
rează pe o cartelă cifrele corespunză- 
toare  cuvintelor-cheie care caracteri- 
zează informația respectivă. Cartela 
este introdusă în mașină, unde provoacă 
o adevărată «anchetă» pentru găsirea 
informaţiilor care răspund la aceleași 
cuvinte-cheie. O dată găsite, maşina 
imprimă titlurile materialelor documen- 
tare şi le aduce la cunoștința “celui 
interesat tot sub forma unei fişe. Acesta 
consultă titlurile şi subliniază materialele 
documentare a căror reproducere o 
dorește, introducind în mașină numai 
fişele respective. 


Printr-o succesiune de operaţii me- 
canice, porțiunea de microfilm care con- 
ține documentația cerută este copiată 
pe o bucată de film de mici dimensiuni 
și încadrată într-un carton special. Sub 
forma aceasta, materialul documentar 
reprodus este pus la dispoziția celui care 
îl solicită și care poate să-l citească la 
un aparat de citit microfilme, să ceară 
mărirea lui pină la formatul original 

Maşina are capacitatea de a înma- 
gazina și memoriza un volum imens de 
informaţii (cca. 100 milioane de pagini) 


bibliografice 
rapid — de 


şi de a întocmi cercetări 
într-un timp extrem de 
ordinul secundelor. 

Și acum, o ultimă problemă. Dacă 
se va putea realiza pe scară largă 
automatizarea lucrărilor documentare, 
cercetătorii, inginerii, tehnicienii vor 
citi mai puţin? Bineînțeles că nu. Cei 
care vor folosi posibilităţile maşinilor 
electronice de documentare trebuie să 
aibă o cultură generală vastă, să-i înțe- 
leagă răspunsurile. 


În fotografie — vedere de ansamblu a mașinii 
cu cartelă perforată -care îndeplinește simultan 
funcţiile de bibliotecă, bibliotecar și cercetător 

Sus: Schema dispozitivului de reproducere prin 
copiere a materialului documentar 

ntr-o justă îmbinare se cer soluțio- 

nate problemele calității și prețului 

de cost al produselor. Orice economii 
de energie, materiale sau manoperă, rea- 
lizate pe seama introducerii unor tehnologii 
sau utilaje noi, reduc prețul de cost al 
produselor. Aceste economii însă nu tre- 
buie obținute pe seama calității produselor. 
De aceea, sînt interesante acele tehnologii 
şi utilaje care asigură fabricarea produselor 
de calitate superioară în condiţii econo- 
mice avantajoase. 

În secțiile de forjă, o metodă de mare 
eficiență economică este preîncălzirea aeru- 
lui comprimat înainte de introducerea în 
cilindrii de lucru ai ciocanelor pneumatice. 

Ciocanele pneumatice sînt utilaje des 
întîlnite în atelierele de forjă, cu ajutorul 
lor foriîndu-se o serie de piese necesare 
construcţiilor de maşini cu o greutate de 
la citeva kilograme pînă la citeva tone. 
Aceste utilaje au ca element principal un 
berbec (sau cum se mai numește «partea 
căzătoare») care este ridicat la o anumită 
înălțime; de la această înălțime, berbecul 
cade (fie liber, fie sub acțiunea aerului 
comprimat), deformînd plastic piesa așe- 
zată pe nicovală. 

Pentru ridicarea berbecului trebuie etec- 
tuat un lucru mecanic, furnizat în acest 
caz de aerul comprimat. Acesta acționează 
asupra unui piston, solidarizat printr-o tijă 
cu berbecul. Utilizarea aerului comprimat 
ca agent energetic prezintă o serie de 
avantaje. În primul rînd, «materia primă» 
— aerul — este ușor de procurat și nu 
este nocivă. De asemenea, utilajele pneu- 
matice sînt în general simple din punct de 
vedere constructiv şi funcţional. 

Ciocanele pneumatice fac parte din 
categoria marilor consumatori de aer com- 
primat. De exemplu, un ciocan de o tonă 
(greutatea “rigla consumă orar pînă 
la 1000 Nm? aer. În mod obişnuit, o 
secție de forjă este înzestrată cu ciocane 
de diferite mărimi, care consumă orar 
mii de metri cubi de aer. 

Aerul comprimat este furnizat de o 
stație de compresoare care consumă pentru 
aceasta energie electrică. Este clar că redu- 
cerea consumului de aer comprimat este 
interesantă din punct de vedere economic, 
deoarece permite obținerea unor impor- 
tante economii de energie electrică. 

Una dintre metodele folosite în vederea 
realizării acestei economii este și preîncăl- 
zirea aerului comprimat. Fenomenul fizic 
care stă la baza procedeului este dilatarea 
aerului prin încălzire. Se ştie că orice gaz, 
prin ridicarea temperaturii, își măreşte 
volumul dacă greutatea și presiunea sa 
rămîn constante. Calculele, verificate de 
experiență, au arătat că preîncălzind aerul 
comprimat de la temperatura ambiantă 
(20...30%C) pînă la 200°C se obține o creș- 
tere în volum de aproximativ 30%. De 
exemplu, în cazul unei forje mijlocii care 
lucrează în 2 schimburi a 8 ore se consumă 
aproximativ 50000 Nm aer rece. Dacă 
aerul s-ar preîncălzi, atunci ar fi necesari 
numai 35 000 Nm”, rezultind o economie 
de 15 000 Nm?. Acest lucru se va traduce 
printr-o economie de electricitate cores- 
punzătoare realizată în stația de compre- 
soare. Exprimată în lei, această economie 
este de ordinul sutelor de mii de lei anual, 


pentru o singură uzină, afară de faptul că 
se creează importante disponibilități ener- 
getice. 

Extinderea pe scară largă a acestui pro- 
cedeu constituie o importantă sursă de 
economii. Calculele efectuate au mai arătat 
că investiția făcută în utilajele de preîncăl- 
zire se amortizează rapid datorită simpli- 
tăţii constructive și funcționale a preincăl- 
zitoarelor. În principiu, un preîncălzitor 
constă dintr-o serpentină de oţel, în inte- 
riorul căreia circulă aerul comprimat la o 
presiune de 5—6 atmosfere. La exterior, 
serpentina este «spălată» de un flux de 
gaze fierbinți produse de un injector sau 
chiar gazele de ardere rezultate din cuptoa- 
rele în care are loc încălzirea metalului 
în vederea forjării. Preîncălzitorul este 
amplasat în circuitul conductei de aer 
comprimat în apropierea ciocanului. 

Un preincălzitor de aer comprimat cu 
sursă proprie de căldura (injector de 
gaze) a fost realizat și experimentat la 
Uzinele «23 August», fiind brevetat ca 
invenţie. În urma omologărilor, el va fi 
recomandat și altor uzine din ţara noastră. 
Randamentul termic al acestui aparat este 
foarte bun. Acest lucru se explică prin 
faptul că preîncălzitorul utilizează şi recir- 
cularea gazelor arse. Aceasta înseamnă că, 
după ce gazele arse au cedat căldura lor 
serpentinei de aer comprimat, ele nu sînt 
evacuate, ci sînt reintroduse (recirculate) 
în circuitul gazelor calde furnizate de 
injector. De data aceasta, ele au rolul de a 
răci fluidul cald furnizat de injector. Acest 
lucru este necesar, deoarece injectorul 
singur ar produce o temperatură prea mare 
(1 600%), ceea ce ar duce la arderea ser- 
pentinei de oțel. Dacă diluarea gazelor 
fierbinți s-ar face cu aer rece, aceasta ar 
avea drept consecință înrăutățirea randa- 
mentului termic. 

Recircularea gazelor arse se face cu aju- 
torul unui ventilator. Cantitatea lor se 
reglează automat în funcție de tempera- 
tura aerului comprimat. Cînd este depășită 
temperatura maximă pînă la care se poate 
preîncălzi aerul comprimat (de obicei 
200%), se măreşte cantitatea de gaze recir- 
culate sau, după caz, se închide injectorul 
de gaz metan. Comanda automată se exe- 
cută pe baza informaţiei primite de la un 
termocuplu plasat pe. circuitul de aer 
comprimat. 

Pentru preîncălzirea aerului comprimat 
a mai fost propus ca inovaţie un preîncăl- 
zitor, care tuncționează pe principiul recu- 
perărilor de căldură. Acest aparat este 
situat deasupra cuptoarelor de forjă, care, 
în multe cazuri, elimină gazele de ardere 
în atmosferă și o dată cu ele importante 
cantități de căldură. Căldura acestor gaze 
este transmisă aerului comprimat și astfel 
recuperată. Prin această recuperare se 
ajunge la îmbunătăţirea randamentului 
termic total și la o mai bună gospodărire a 
resurselor energetice în atelierele de forjă. 
Şi acest aparat funcționează pe principiul 
recirculării gazelor de ardere. 

Preîncălzirea aerului comprimat în forjă 
mai are și alte consecințe de ordin econo- 
mic. S-a demonstrat prin calcule termo- 
tehnice, iar ulterior s-a verificat în exploa- 
tare că acest fapt poate duce la o creştere 
a lucrului mecanic efectuat de ciocan. Acest 

n asimilarea de produse noi, ca și în producția curentă, 

indicatorul hotăritor după care se apreciază în principal 

activitatea în producție este calitatea produselor. 
Acţiunea pentru îmbunătăţirea calității este în plină desfă- 
șurare și în domeniul construcţiilor de maşini, ca de altfel 
în toate ramurile economiei naţionale. 

În raportul prezentat la Sesiunea Marii Adunări Naţionale 
din decembrie 1964, tovarășul lon Gheorghe Maurer, pre- 
şedintele Consiliului de Miniştri al R.P.R., arăta că însuşi 
conținutul calității se schimbă continuu. Astfel, progresele 
ştiinţei și tehnicii fac ca produsele de cea mai bună calitate 
la un moment dat, dar care nu se îmbunătăţesc pe măsura 
acestor progrese, să devină necorespunzătoare, și aceasta, 
adeseori, într-o perioadă scurtă de timp. 

Constructorii de maşini, traducind în viaţă directivele 
cuprinse în documentele de partid și de stat, introduc în 
producţie procedeele cele mai moderne de fabricație care 
asigură produselor o calitate superioară în condiţiile unei 
productivități sporite. Astfel, au fost introduse: matriţarea 

E prin scintei electrice 


fără bavură, aşchierea rapidă și intensivă, prelucrarea cu 
mai multe cuțite etc. În același timp se urmăreşte ridicarea 
calității sculelor, a durabilităţii lor. Acest lucru are drept 
consecințe economii importante de timp și materiale. 

S-a observat că durabilitatea sculelor este influențată 
atît de calitatea materialului, cît și de suprafața de lucru 
a sculei. Pentru a mări durabilitatea sculelor au fost ela- 
borate o serie de oțeluri de cele mai variate tipuri, aliate 
cu wolfram, crom, molibden etc. Elementele de aliere fiind 
foarte scumpe și în general deficitare trebuie gospodărite 
cu multă grijă. De aceea, în ultimul timp, constructorii 
de mașini au recurs la o serie de soluții economice. De 
exemplu, au fost elaborate oțeluri de înlocuire sau corpul 
de bază al sculei a fost confecționat dintr-un oțel nealiat 
ori slab aliat, iar suprafața de lucru a fost îmbunătăţită 
prin diverse procedee. 

Printre acestea se numără şi durificarea prin scîntei, 
metodă elaborată în U.R.S.S. de către B.R. Lazarenko şi 

(Continuare în pag. 31) 


lucru se explică astfel: 

Prin destindere, aerul comprimat își 
coboară foarte mult temperatura. Dacă 
destinderea este completă (adică de la 
6 atmosfere pînă la presiunea atmosferică), 
scăderea de temperatură este așa de mare 
încît aerul ajunge pînă la —189C. La 
această temperatură se pot bloca supapele 
de evacuare, fiind îngreunată în acest fel 
funcționarea ciocanului. De aceea, în pre- 
zent, destinderea aerului nu se face com- 


plet și aerul părăsește cilindrul ciocanului 
cu o importantă cantitate de energie 
internă, care deci se pierde. Dacă aerul 
comprimat este preincălzit, devine posi- 
bilă destinderea completă. fără pericolul 
atingerii unor temperaturi scăzute, iar 
energia internă a aerului comprimat se 
foloseşte total. 

Practic, loviturile ciocanului sînt mai 
puternice, iar piesele sînt forjate mai 
rapid, rezultind o productivitate sporită. 


De asemenea, rezultă de aci și o viaţă 
mai lungă a matriţelor care suportă un 
număr mai mic de lovituri pentru matriţarea 
uneia și aceleiași piese. La rîndul ei, mic- 
șorarea uzurii matriţelor ridică calitatea 
pieselor matrițate. 

Metoda preîncălzirii aerului, fiind o im- 
portantă resursă de economii, trebuie 
extinsă nu numai în atelierele de forijă, ci 
şi în alte sectoare de activitate tehnică, 
unde acest lucru este posibil. 


Preincălzitor de aer comprimat 


al țării 


E. NEDELCU 
cercetător I.C.G. 


Pe lungu-i drum de la izvoare pînă la întîlnirea mării, Dunărea a ţinut piept tuturor 
obstacolelor. sfredelind lanţurile de munţi întîlnite. După ce au străbătut ultimul lor defileu dintre 
Munţii Măcinului și podișului de la nord, apele Dunării, ostenite parcă de truda străpungerii și 
de lupta cu granitul dur al munţilor îmbătriniţi, se despletesc în trei braţe şerpuitoare, odihnindu-se 
în oglinda argintie a lacurilor. De mii de ani, bătrînul Danubiu clădește tulburat la gurile lui unul 
dintre cele mai pitorești colțuri ale ţării noastre — Delta Dunării Prin bogăția și farmecul peisa- 
jului se poate spune, pe drept cuvint, că ea este ultimul dar pe care apele generosului fluviu îl fac 


uscatului înainte de a-l părăsi 


elta reprezintă un relief complex. Peste tot întîlnim o 

întrepătrundere a uscatului cu apa. Din întinderea de 

4 340 km?, cît reprezintă suprafața Deltei de pe teritoriul 
ţării noastre, 81,7% este ocupat de păienjenișul brațelor şi 
girlelor, canalelor, lacurilor şi mlaștinilor. 


O împărăție a pitorescului, a frumuseţii... 


Prin peisajul său pitoresc, unic în felul lui, prin frumusețea 
comorilor sale naturale, motiv de inspiraţie pentru oricare poet 
sau scriitor, Delta Dunării te face să n-o uiţi, chiar dacă ai fi 
văzut-o o singură dată. Labirintul gîrlelor şi canalelor care 
pătrund adînc în stufăriile nesfirşite, ghiolurile liniștite, grin- 
durile cu păduri, păşuni și ogoare, toate ungherele tăinuite ale 
acestui tărîm ca de basm sînt însuflețite de o necontenită agitaţie. 

Viaţa tumultuoasă a Deltei, cu drumurile ei de apă şi pămînt, 
cu pădurile ei de stuf, cu diversitatea păsărilor, a peştilor, a 
vînatului, cu oamenii ei prinși în permanentă luptă cu natura 
înconjurătoare, a fost zugrăvită cu măiestrie de marele scriitor 
Mihail Sadoveanu, care a numit acest colț al patriei noastre 
«Ţara de dincolo de negură»: «În plaurul plutitor, adică în pă- 
mîntul nou alcătuit din aluviuni, stuhuri, plante și tot ce adună 
şi preface moartea, o viață nouă şi înfrigurată freamătă. Plante 
necunoscute scînteiau în soare. Lejnicioare albastre se cățărau 
spre pămătufurile stufului... Şi sub ele, în apa fierbinte şi-n 
mîlul cald, o altă viață a gîngăniilor fără număr, fără sfirșit, 
multiplă şi tabuloasă... Pajura țipa sus în cer, unde curge riul cel 
mare al vînturilor. Mai aproape de noi pluteau lebedele și cor- 
moranii... Şi oamenii bizari cu care aveam raporturi, din alt 
neam și din altă zodie, ne vorbeau nu numai de felurimile de 
pești ale girlelor şi bălților, ci şi de animale ale plăviilor: lup 
şi mistreţ, vidră şi nurcă». 

Delta e un adevărat «paradis al păsărilor». Aproape 300 de 
specii ornitologice se întîlnesc la această importantă răscruce 
a principalelor căi de migrație a păsărilor din Europa și Asia. 
De aceea, aici se găsesc păsări aparținind diferitelor tipuri fau- 


nistice: mediteranean. mongolic, chinez, siberian. Viata acestor 
zburătoare este legată in mare măsură de stut, atlat aici din 


abundență. 

Multe dintre speciile de tip mediteranean (stircii galbeni, 
ţigănuşii, cormoranii pitici) clocesc în aceste locuri. Tipul mon- 
golic este reprezentat prin coloniile de pelicani — păsări care 
poposesc aici pentru clocit. Delta noastră si cea a Volgăi sînt 
singurele locuri din Europa preferate de ei. Tipul faunistic chine- 
zesc este reprezentat prin cormoranul mare, lopătarui, egreta 
albă, unele specii de rațe etc. larna vin şi numeroase specii 
siberiene — rațe siberiene, fluierari, becaţine etc. 


„„„şi a bogăției 


Cind vorbim de bogățiile Deltei nu putem începe fără a aminti 
de pescuit, una dintre cele mai vechi îndeletniciri ale oamenilor 
de aici. Delta dă 50% din- producția anuală de peşte a țării. Din 
cele 75 de specii de peşti existente aici, se pescuiesc numai 
10—15, adică cele care au o valoare economică mai mare. Dintre 
acestea unele sînt localnice, ca, de exemplu: crapul, știuca, 
somnul, caracuda, șalăul, bibanul, plătica, linul, babuşca, roșioara 
etc. Alți peşti sînt numai musafiri: ei nu sînt mulţi, dar sînt cău- 
taţi și preţuiți, ca, de exemplu: morunul, nisetrul, scrumbia 
de Dunăre, cega, păstruga. Între numeroasele centre pescă- 


resti, un loc de frunte îl ocupă Sf. Gheorghe, Periprava. Sulina etc. 
Pescuitul şi-a pus amprenta asupra preocupărilor, obiceiurilor 


şi intereselor locuitorilor Deltei. Mărturia faptului că această 
îndeletnicire este cunoscută aici încă de demult o constituie 
atît prezența cherhanalelor pe unele hărți mai vechi, cît și o 
serie de lucrări care vorbesc de pescuitul morunilor în apro- 


piere de Chilia Veche. încă din secolele al XVI-lea si al XVII-lea. 
Zi şi noapte, fără întrerupere, sute de pescari cutreieră în 


lotcile lor ghiolurile, gîrlele, jepşele. Cu dibăcie neîntrecută, ei 
smulg apelor belșugul și-l aduc la cherhanale. De aici, bărcile 
cu motor pline cu pește proaspăt pornesc zilnic spre Tulcea, 
principalul centru pescăresc al Deltei. 


Dar una dintre cele mai mari bogății ale Deltei, a cărei punere 
în valoare a avut loc abia în anii puterii populare, o constituie 
stuful. Astăzi știm că din stuf se poate scoate un număr foarte 
mare de substanțe, că din el se pot face nu numai garduri și 
acoperișuri pentru case, ci şi carton, hîrtie, mucava, țesături 
fine, materiale plastice, diferite substanțe chimice, medicamente, 
îngrăşăminte etc. 

Codrii stufului acoperă o suprafață de peste 270 000 ha, repre- 
zentînd 62,2 % din suprafața totală a Deltei. Stuful se dezvoltă 
în condiţii optime acolo unde adîncimea apei este de cca.2 m. 
Dacă aceasta este depășită, stuful devine plutitor, el formează 
plaurul, care se ridică sau coboară după nivelul apei. 

Stuful din bălți şi plauri este recoltat azi de numeroase maşini 
speciale. Pe întinsul Deltei lucrează acum 40 de coloane meca- 
nizate; aproape 95% din operaţiile de recoltare a stufului se 
efectuează mecanizat. Cu puţin înainte de împlinirea unui deceniu 
de la transformarea Deltei într-un imens şantier, zestrea celor 
ce lucrează aici se ridică la sute de tractoare și recoltoare spe- 
ciale, peste 1 000 de remorci pe șenile, macarale, şalupe, vase- 
dormitor, remorchere, ateliere mecanice mobile, platforme de 
depozitare etc. Lungimea totală a canalelor executate în Deltă, 
în vederea ușurării exploatării stufului, depășește azi 800 km, 
ceea ce înseamnă distanţa de la Tulcea la Oradea. Curînd, trans- 
portul stufului se va face în flux continuu, fără transbordare, 
datorită ecluzei aflate în curs de construcţie. Lungimea digurilor 
construite în Deltă întrece de 3 ori distanţa Tulcea-Sulina. 

Dacă la prima campanie (1956—1957) s-au recoltat 6 387 tone 
de stuf, în campania din anul acesta se prevede recoltarea a 
330 000 de tone. Cantitatea de stuf recoltată numai în 3 luni 
din ultima campanie înlocuieşte aproape 500 000 mc lemn de 
rășinoase sau fag pentru celuloză. Această cantitate înseamna 
producţia unei păduri cu o suprafață de 140 000 ha. Și nu trebuie 


uitat faptul că stuful crește în fiecare an, iar pădurea în peste 
50 de ani. 


O economie complexă în plină înflorire 


În anii puterii populare, Delta a devenit o regiune a patriei 
cu o economie complexă în plină înflorire. Alături de fabricile 
de conserve s-au ridicat combinate de prelucrare a stufului; 
o dată cu organizarea recoltării stufului s-au pus bazele unor 
noi localități. De pildă, pe ostrovul Maliuc s-a ridicat un adevărat 
orăşel al stufului, orășel care crește și înflorește mereu. În 
Maliuc, înzestrat azi cu laboratoare de biologie, chimie, hidro- 
logie, pedologie, de mecanizare, cu ateliere de construcție 
şi experimentare a maşinilor de recoltare, transport și presare 
a stufului, oamenii de ştiinţă şi tehnicienii elaborează și experi- 


În plină campanie de recoltare a stufu- 
lui, viața începe să pulseze... 


mentează continuu metode și procedee noi și originale pentru 
cultura și exploatarea stufului. 

Aici s-a născut o nouă preocupare — stuficultura — și s-a 
creat o tehnică nouă de mecanizare a diferitelor procese de 
exploatare. 

Stuful recoltat din Deltă constituie principala materie primă 
pentru marele combinat de celuloză și hîrtie din stuf de la Brăila, 
unitate industrială creată în anii puterii populare. Cînd va intra 
în funcţiune cu toate secțiile și cu toată capacitatea sa de pro- 
ducţie, acest combinat va fi unul dintre cele mai mari combinate 
de celuloză din Europa. El va produce de 3 ori mai multă celuloză 
decît produc astăzi toate cele 13 fabrici de celuloză din ţară. 
Și este bine de reținut că toate acestea numai prin punerea în 
valoare a circa 25%, din suprafața stuficolă a Deltei. 

Economia Deltei cuprinde și alte ramuri, ca, de pildă, creşterea 
animalelor și cultura cerealelor, care s-au intensificat mai ales 
în ultima vreme. Prin lucrările de îndiguire, desecare, valorificare 
a nisipurilor, de ameliorare a solurilor salinizate s-au pus în 
valoare noi terenuri ale Deltei. De exemplu, au fost desecate 
prin îndiguire peste 10000 ha de teren inundabil (Ostrovul 
Tătarului, Popina-Periprava), zona Tulcea — Nufărul, Victoria- 
Mahmudia, și au fost ameliorate solurile salinizate. Aici pot fi cul- 
tivate plantele cele mai potrivite cu particularitațile geografice 
locale: astfel, pe cimpurile de loess — cereale irigate, pe cimpu- 
rile maritime — plantaţii de vii, iar pe grindurile fluviatile — 
culturi de legume şi zarzavaturi şi livezi de pomi fructiferi (gutui). 
Suprafeţele din Deltă care pot fi amenajate pentru agricultură, 
pomicultură sau grădinărit însumează peste 20 000 ha. În condi- 
ţiile din Deltă se poate obține uşor o producţie de 3 000— 
4 000 kg de cereale la hectar. 

Dar cei care fac din Deltă o adevărată comoară a ţării sînt 
oamenii. Aceştia cunosc astăzi o viaţă cu totul nouă, îmbelșugată, 
plină de perspective luminoase. Ei se bucură de condiţii bune de 
trai şi de muncă, pe care nici nu le visau în trecut. Oamenii 
harnici ai acestor locuri fermecătoare și pline de avuţii ştiu să le 
valorifice spre propriul lor folos și al întregului popor. Ei sînt 
martorii uriașelor prefaceri prin care trece azi Delta Dunării. 
Numeroasele şcoli, cămine culturale, magazine, puncte sanitare 
din satele lor sînt numai cîteva dovezi ale acestor prefaceri. 

Delta Dunării, reînnoită și înfrumuseţată de om, este un tărîm 
pitoresc care ne îmbie la drumeţie prin variatele-i atracții (pădu- 
rile de la Letea și Caraorman, plaja de la Sulina, canalele Litcov, 
Şontea, cabana lolgani). 

Străbătînd apele și grindurile Deltei, ne putem da seama de 
frumuseţea peisajului și de viața nouă pe care o trăiește această 
regiune a patriei noastre, 


De ila unitatea de exploatare Rusca 
pornesc spre fabricile de hirtie și celuloză 
uriaşe cantități de stuf. 


ia 
LOCOMOTIVE” 


Dacă rețeaua de căi ferate 
a unei țări poate fi asemuită 
cu sistemul de artere şi vase 
sanguine al organismului 
uman, dacă traficul feroviar e 
comparat ca importanță cu 
aparatul circulator, atelierele 
de reparat locomotive devin în 
felul lor... veritabile sanatorii. 

Atelierele de reparat mate- 
rial rulant «16 Februarie» din 
Cluj — în prezent cele mai 
mari «sanatorii» din ţară — 
revizuiesc, repară și redau a- 
nual circuitului feroviar peste 
500 de locomotive 


Ing DOREL DORIAN 


Pentru a înțelege mai bine semnificaţia cifrei 
de 500 locomotive reparate anual — menţionată în 
«caseta» introductivă a acestui articol, sînt necesare 
citeva date statistice. Lungimea liniilor noastre de 
cale ferată aepășește în prezent 11 000 km. Dinamica 
numărului de pasageri, ca şi dinamica transportului 
de mărfuri, în condiţiile impresionantei dezvoltări 
a traficului auto, marchează totuși o continuă 
creştere. În anul 1963 au fost vindute peste 250 mi- 
lioane de bilete de tren. Numărul călătorilor rapor- 
tat la anul 1950 a fost de 2 ori mai mare. Mărfu- 
rile transportate în același an, 1963, calculate în 
milioane de tone-kilometri, indică cifra de aproape 
30 000. Locomotivele trenurilor de marfă au parcurs 
în medie, zilnic, 200 km, în timp ce locomotivele 
trenurilor de călători — peste 300 km pe zi. După 
o asemenea activitate, firește, odihna, revizuirea, 
iar uneori chiar intervenţiile „chirurgicale” mai 
grave se dovedesc absolut necesare. 


Înfiinţate acum aproape 100 de ani (o dată cu 
darea în exploatare a liniei ferate Oradea -— Cluj), 
atelierele clujene cunosc o oarecare extindere abia 
după primul război mondial. 


Anul 1933 găsește pe muncitorii atelierelor clu- 
jene alături de muncitorii Griviței Roșii. Ziua de 
16 februarie — de aici denumirea atelierelor— e 
și pentru ei o zi însemnată, de luptă; o luptă care 
va continua, sub conducerea comuniștilor, pină la 
deplina eliberare a ţării. 

Sfirşitul războiului găsește atelierele distruse. 
Refacerile durează aproape 3 ani. Se aduc noi 
utilaje și mașini, se măresc capacitățile de producţie. 
Investiţiile între anii 1949 şi 1959 sînt de ordinul 
zecilor de milioane. Dar adevărata dezvoltare a 
atelierelor și ridicarea lor la nivelul de prime 
ateliere ale ţării au loc în anii șesenalului. 

În 1961 este reamenajat sectorul de arcuri. În 
1962 se termină amenajarea halei de reparat ten- 
dere; sînt instalate două poduri rulante. În 1963 
începe modernizarea atelierului de sudură. În 1964 
e dat în folosinţă centrul de reparat cuzineţi. Tot 
în 1964 este extinsă hala secţiei de prelucrări me- 
canice cu aproape 800 mp. 

Să adăugăm însă acestui istoric al evoluției 
tehnice a atelierelor și o evoluţie umană: ridicarea 
continuă a calificării personalului tehnic. În anul 
1964, un număr de 1760 de muncitori, peste 80% 
din efectivul atelierelor, participă activ la diferite 


forme de învățămînt tehnic, iar peste 250 de munci- 
tori sînt înscrişi în învățămîntul de stat, la şcoli 
de maiștri, şcoli medii, curs seral. 


Ţinînd seama de specificul atelierelor, s-a acordat 
o importanță deosebită introducerii mecanizării 
și micii mecanizări la operaţiile de încărcare și 
descărcare mecanică la liniile de garaj. S-a trecut, 
de asemenea, la curățirea mecanică a pieselor la 
hala de turnătorie și s-a obţinut o îmbunătăţire 
simţitoare la strunjirea pieselor prin introducerea 
unor dispozitive pneumatice. 

Tot în ultimii ani s-a realizat și sudura automată 
a cordoanelor longitudinale şi transversale ale 
cazanelor «Manotehnica». (În afara lucrărilor de 
reparații, reprezentind aproximativ 80% din volu- 
mul lor de activitate, atelierele mai cuprind în 
producţia lor curentă tipul de cazan de aburi men- 


ţionat anterior — «Manotehnica» —, precum şi un 
număr însemnat de piese de schimb, turnate și 
forjate.) 


În perspectivă se prevede continua extindere a 
sudurii automate atît la lucrările de reparații, cît 
și la cazanele noi. O acţiune foarte importantă a 
constituit-o în acești ani urmărirea «pe teren», 
în funcţiune, a utilajelor reparate. 

În ansamblu, raportat la întreaga activitate a 
atelierelor, s-a obținut o reducere continuă a prețu- 
lui de cost și a consumului specific de materiale. 


Obiectivul nr. 1 îl va constitui și în viitor calitatea 
reparațiilor. Pentru aceasta se prevede amenajarea 
corespunzătoare a halei de remedieri după probe 


(inclusiv montarea unui pod rulant), terminarea 
lucrărilor de finisaj la secţia de prelucrări mecanice 
(cu dispunerea mașinilor în flux tehnologic) și 
reamenajarea corespunzătoare a sălii de com- 
presoare. 

Dintre măsurile tehnice-organizatorice cele mai 
importante menţionăm: a) montarea unei prese 
hidraulice pentru depresarea bucșelor la frina 
locomotivelor; b) modernizarea standului de probat 
țevi; c) reorganizarea cazangeriei și dotarea ei 
cu un nou pod rulant; d) modernizarea uscătorului 
de raze infraroşii etc. 

În sfirșit, ca o noutate deosebită a anului 1965: 
introducerea în fabricație a două produse noi: 
un nou tip de cazane, «Gama», destinat experi- 
mentărilor Institutului de fizică atomică din Bu- 
curești, și un tip special de caiderine destinat moto- 
navelor. 


Cele 500 de locomotive reparate anual parcurg 
în anul următor între 40 şi 50 milioane de kilometri, 
transportă sute de mii de călători, dirijează spre 
cele mai diferite colţuri ale ţării sute de mii de 
tone de mărfuri. 

De calitatea reparațiilor materialului rulant 
depind nu o dată aprovizionarea populației, 
securitatea traficului, funcționarea întregului «apa- 
rat circulator». 

De aici marea răspundere care revine celor care 
asigură reparația, însănătoșirea și, uneori, «înti- 
nerireay» locomotivelor. 

Şi de aici-în numele călătorilor — miilor de me- 
dici şi infirmieri anonimi ai celui mai mare «sanato- 
riu de locomotive»; cuvîntul nostru de mulțumire 


RELONTEX- 
o 
nouă 


fibră 
sintetică 


S. SIGĂRTĂU 


Pe lingă relon — fibră înlocuitoare de bumbac și melană, fibră înlocuitoare 
de lină —, gama sortimentelor produse de Uzina de la Săvineşti s-a îmbogățit 
cu o nouă denumire: relontex. Privit de aproape, firul de relontex seamănă 
mult cu lina De altfel, nu numai asemănarea la vedere este izbitoare, ci și unele 
proprietăti sînt aproape identice: de exemplu, poate fi prelucrat ușor în tricotaje, 
care sînt foarte călduroase. Fibrele relontex fac parte din categoria fibrelor 
sintetice voluminoase. Fibrele obișnuite de tip relon sînt introduse în instalații 
speciale, unde, în urma tratării cu diferite substanțe chimice, ele capătă un volum 
mare, adică, mai pe înțelesul tuturora, devin înfoiate. Noile fire au o greutate 
specifică mică, fiind foarte ușoare, sînt rezistente la rupere și la agenți chimici, 
se pot vopsi într-o gamă coloristică largă, au un tușeu foarte plăcut și sint de 
cîteva ori mai ieftine decit lina. 

Pînă în prezent, în atelierul noii linii tehnologice s-au făcut probe de vopsire 
pentru 14 nuanțe, iar din 16 tipuri:de relontex s-au executat tricoturi care sînt 
în probe de rezistenţă la Institutul de cercetări textile din București. 


„chimice ale anului > 


Anul acesta sînt prevăzute să intre în funcțiune în sectorul industriei chimice nume- 
roase noi obiective, cum sînt: instalația de polietilenă prin procedeul de înaltă presiune 
din cadrul Combinatului petrochimic Ploiești, instalaţiile de celofibră pe bază de celuloză 
din stuf de la Combinatul de fibre artificiale Brăila și Fabrica de îngrășăminte chimice 
Turnu-Măgurele. Aceste produse se realizează pentru prima dată pe scară industrială 
în ţară. 

Fabricile prelucrătoare de mase plastice produc noi repere din clorură de polivinil, 
polietilenă, bachelită, polistiren și polipropilenă. Pe lingă cele 500 de produse din CPV, 
la Fabrica de mase plastice București se realizează circa 50 de noi repere destinate uzi- 
nelor constructoare de mașini. Noi tipuri de produse sînt livrate industriei electrotehnice, 
sectorului de construcţii, agriculturii şi sectorului bunurilor de larg consum. 

Numeroase produse noi se obțin și în sectorul industriei chimice organice. Astfel, 
la fabricile «Colorom»-Codlea și «Getica»-Bucureşti se produc noi sortimente de colo- 
ranţi pentru piele, bumbac, fibre sintetice; hoi pigmenţi pentru lacuri și vopsele se obțin 
la Fabrica «Transilvania»-Oradea. Industria de lacuri şi vopsele primeşte, de asemenea, 
noi sortimente de rășini sintetice cu marca «Azur»-Timişoara, precum și polimeri acrilo- 
vinilici care se fabrică la «Color»-Bucureşti. Fabrica «Aurora»-București livrează noi tipuri 
de cerneluri și emailuri în special pentru marcarea pieselor de radio, tușuri pentru in- 
scripții pe ambalaje din polistiren şi altele. Tot la Fabrica «Azur» se produce un lichid 
antigel denumit «Glazur», iar la întreprinderea «Anticoroziv»-Bucureşti se realizează 
adezivi pe bază de polistiren. Noi tipuri de anvelope sînt livrate de uzinele «Victoria»- 
Florești și «Danubiana»-Bucureşti. 

Printre noile produse ale industriei chimice în curs de realizare se numără: polietilena 
clorurată la Combinatul chimic Tirnăveni, stabilizatorii pentru mase plastice și tipuri noi 
de îngrăşăminte pentru pomi, legume și flori la Uzinele «9 Mai»-București. 

petroliere din Moldova se referă la investigarea găurilor 
sondelor care pînă la ajungerea în stratul. productiv 
trebuie să traverseze masive de sare. Din experiența 
practică, pe baza studiilor şi cercetărilor făcute, geologii 
au constatat că la sondele care sint forate prin masive 
de sare şi se continuă forajul cu noroi sărat şi în stra- 
turile productive nu se pot obţine diagrame prin metoda 


carotajului electric care să dea indicaţii certe asupra 
prezenței straturilor productive. 

Pentru înlăturarea acestui inconvenient, chiar și la 
sondele de exploatare se tuba o coloană intermediară 
necesară închiderii sării şi continuării forajului cu noroi 
dulce pentru a se asigura posibilitatea obținerii unor 
diagrame interpretabile. O dată însă cu aplicarea caro- 
tajului radioactiv la sondele de exploatare ale căror 
găuri străbat masive de sare s-a reușit să se modifice 
programul de foraj și tubare à găurilor, ajungîndu-se 
la renunțarea coloanei intermediare necesare pentru 
închiderea sării. Acest lucru are un efect economic 
deosebit de important. De exemplu, la fiecare sondă 
săpată pe unele structuri din Moldova s-au economisit 
1 000—1 500 metri de coloană netubată şi 20—25 tone 
de ciment etc. 

este clorura de polivinil-suspensie. Întregul 
proces de fabricare a noului produs este auto- 
matizat. Anual, aici se vor realiza 24 000 tone 
de clorură de polivinil-suspensie, care se pre- 
zintă sub forma unui praf ușor, de culoare 
albă, avind aspectul făinii de griu. În această 
stare este livrat fabricilor de mase plastice 
din țară. 

Avînd proprietăți fizico-mecanice superioare 
şi fiind lipsită de electroliți, produsele din clo- 
rura de polivinil-suspensie au multiple utilizări 
în industriile constructoare de mașini, electro- 
tehnică, sectorul de fabricare a bunurilor de 
larg consum ș.a. 


La Institutul de cercetări textile s-au elaborat, în fază experimentală, para- 
metrii tehnologici de prelucrare a fibrelor polinozice. Acestea sint fibre de 
celuloză regenerată. Prin anumite procedee, fibrele obișnuite de celuloză primesc 

Y a caracteristici superioare: elasticitate ridicată la umezeală, rezistență la uscat, 
dili umflare redusă la apă. Treptat,aceste fibre, care, de fapt, provin din lemn, se 
s apropie de calitățile bumbacului. 

Tipre Cercetătorii institutului au efectuat un amestec de 50% fibre polinozice 
a pps = a şi 50 % bumbac, care a fost supus la probe de laborator. Rezultatul: astfel de 
H țesături sînt practic echivalente cu cele din bumbac. În prozent țesăturile din 

: fibre polinozice sînt supuse probelor de purtare practică. Din cele 6 tipuri de 

fibre polinozice s-au confecționat cămăși, lenjerie de pat, ciorapi. Rezultatele 
ne eg ra să afirmăm că o nouă fibră chimică pătrunde în viața noastră 
de toate zilele. 


Studiul radicalilor liberi poate fi pe drept cuvînt considerat 
unul dintre cele mai interesante capitole ale chimiei organice 
şi a cunoscut în ultimul timp o mare dezvoltare. Un radical 
liber este, după cum se știe, o moleculă care are un număr 
nepereche de electroni, fapt care îi conferă unele proprietăți 
cu totul aparte față de moleculele compuşilor organici 
obișnuiți în care toți electronii se găsesc imperecheați, 
fie în legături care unesc între ei atomii ce alcătuiesc mole- 
cula, fie în perechi de electroni neparticipanţi, cum se 
întîmplă la moleculele conținînd elemente ca azot, oxigen, 
sulf etc. 

Prezența electronului desperecheat face ca radicalul liber 
să poată fi asemuit mai curind cu un atom liber decit cu o 
moleculă, şi 'aceasta ne permite să înțelegem de ce marea 
majoritate a radicalilor liberi sînt extrem de reactivi din 
punct de vedere chimic. Această reactivitate chimică e atit 
de mare, încît foarte multă vreme s-a considerat că astfel 
de fragmente de molecule. nici nu pot exista în stare liberă, 
combinindu-se imediat după formarea lor. 

Obţinerea de radicali liberi cu o stabilitate cit mai avan- 
sată are o mare importanță teoretică şi practică; ei pot fi 
studiaţi în voie, obținindu-se toate datele dorite cu privire 
la structura şi reactivitatea lor, iar pe de altă parte, dato- 
rită proprietăţilor speciale fizice şi chimice pe care le posedă, 
pot fi utilizaţi în practică în diferite scopuri. Astfel, problema 
semiconductorilor organici, problemă a cărei importanță nu 
mai trebuie să fie accentuată aci, poate fi abordată în mod 
deosebit de fructuos folosind radicalii liberi stabili, care, 
în stare solidă, au în nodurile reţelei cristaline molecule 

cu electroni excedentari, care pot duce la apariția unor 
proprietăți electrice utile. Există perspective serioase de 
utilizare a radicalilor liberi stabili pentru precizarea unor 
aspecte ale fenomenelor catalitice, precum şi pentru obți- 
nerea cu ajutorul radicalilor liberi stabili a unor preparate 
cu proprietăți de antioxidanti, etc. 

În cursul cercetărilor efectuate de un colectiv din Institutul 
de chimie al Academiei R.P.R. Filiala Cluj s-a putut elabora 
o cale simplă de obținere a unor radicali liberi cu o mare 
stabilitate, plecînd de la derivați ai fenotiazinei, substanță 
cunoscută pentru aplicaţiile ei variate în chemoterapie. Prin 
tratarea cu clor în mediu de nitrobenzen, o serie de substanțe 
pe bază de fenotiazină au fost transformate cu ușurință în 
produşi superior cloruraţi, capabili să piardă prin încălzire o 
parte din atomii de clor pe care îi conțin, trecînd în radicali 
liberi. Aceștia sînt atit de stabili încît pot fi păstraţi în stare 
solidă timp practic nelimitat, iar la încălzire îşi păstrează 
proprietăţile chimice și magnetice pînă la aproximativ 400 ©, 
ceea ce le permite să fie întrebuințaţi şi în acele cazuri în care 
alți radicali liberi cunoscuţi pînă acum își pierdeau caracte- 
risticile utile. Această stabilitate a permis să se obțină 
informaţii valoroase cu privire la sistemul electronic al 
moleculei. 

Experiente preliminare au arătat că aceste substanţe sînt 
semiconductoare, iar măsurătorile și cercetările în curs de 
efectuare urmează să arate dacă există și paed de 
aplicabilitate practică a acestor proprietăți. În același timp 
se încearcă îmbunătătirea în sensul măririi þe mai departe 
a stabilității și ridicării solubilității lor în diferiți solvenți. 


Tov. Popeci |. Valeriu, co- 
muna Bumbești-jiu, raionul 
Tg-Jiu. 


CEA MAI SCĂZUTĂ 
TEMPERATURĂ 


După cum ne scrieți, doriţi 
să știți care este cea mai scă- 
zută temperatură obținută în 
laborator şi care sînt metodele 
care au permis stabilirea limi- 
telor acesteia. 

Mai întîi, să vedem ce se 
înțelege prin scăderea tempe- 
raturii? 

Se știe că agitația naturală a 
moleculelor ce compun sub- 
stanța produce ceea ce numim 
căldură. O dată cu răcirea 
corpului, viteza de agitație dez- 
ordonată a moleculelor scade. 
Scăderea temperaturii nu este 
altceva decit descreșterea ener- 
giei de mişcare a particulelor 
materiale. Limita temperaturii 
minime corespunde momentului 
în care particulele ating repau- 
sul total. Acest punct a fost 
calculat acum peste 100 de ani 
de către Gay-Lussac: presiunea 
unui gaz închis într-un recipi- 
ent cu volum constant scade 
pe măsură ce se răcește gazul. 
Se poate calcula această pre- 
siune pentru orice temperatură. 
Presiunea devine nulă pentru 
temperatura de minus 273,16*C. 
Cercetări mai recente au arătat 
că această temperatură este cu 
adevărat «zero absolut», frigul 
limită care corespunde imobili- 
tăţii totale a moleculelor. 

Pentru obținerea tempera- 
turilor scăzute se foloseşte cu- 
rent metoda destinderii gazelor 
în prealabil comprimate și me- 
toda evaporării unor lichide 
volatile (obținute din gaze pre- 
comprimate) în camere de joasă 
presiune. Prin metoda răcirii 
progresive a aerului în circuit 
închis s-a reușit să se lichefieze 
aerul. 

Viitorul tehnicii noi — a fri- 


cu 


gului — este legat de acela al 
producției și conservării heliu- 
lui lichid, singurul corp care 
constituie o «sursă de frig», 
de temperaturi apropiate de 
zero absolut. Pentru producerea 
heliului lichid în cantități mai 
mari se folosește un aparat, 
«Criostatul» lui Collins, care 
produce heliul lichid fără să 
folosească la început vreun corp 
refrigerator în afară de apa 
obișnuită. 

În ceea ce privește încer- 
cările de a se atinge tempera- 
tura lui «zero absolut», cercetă- 
torii folosesc astăzi proprietățile 
magnetice ale particulelor ce 
compun atomul, influențind prin 
cîmpuri magnetice exterioare 
foarte puternice mişcarea lor 
și prin aceasta producînd modi- 
ficări în energia internă de 
mișcare a atomului. 

Astfel, folosind proprietatea 
anumitor săruri de a se răci, 
cînd se suprimă un cîmp mag- 
netic în care fuseseră așezate 
în prealabil, pînă acum cîțiva 
ani se ajunsese la limita de trei 
miimi de grad aproape de zero 
absolut. Azi, acest record este 
bătut: demagnetizînd săruri cu- 
fundate în heliu lichid, fizicienii 
au ajuns la —273,159C, adică 
la numai o miime de grad de 
frontiera ideală la care parti- 
culele — atomi şi molecule — 
ar cădea în repaus total, dar 
inaccesibilă prin însăși definiția 
sa, deoarece există întotdeauna 
agitația internă a atomului. 

Prin procedeul demagnetizării 
sărurilor, laboratorul din Leyda, 
renumit pentru cercetările sale 
în tehnica frigului, speră să 
atingă temperaturi de ordinul 
unei sutimi de grad deasupra 
lui zero absolut. 

Pentru a cobori şi mai jos, 
unii cercetători propun folo- 
sirea proprietăților magnetice a 
însuşi nucleului atomic. În acest 
stadiu sînt de așteptat desco- 
periri surprinzătoare. 


Tov. Andreescu | loan din 
Tirgoviște. 


TIMIDITATEA ESTE 
VINDECABILĂ? 


Ne-aţi cerut lămuriri în legă- 
tură cu problema timidității, și 
mai ales doriţi să știți cum poate 
fi ea combătută. Venind în în- 
timpinarea dorinței dv., publi- 
căm mai jos cîteva consideraţii 
privind timiditatea, care, fără 
îndoială, vor interesa și pe alți 
cititori ai revistei noastre. 

Numai cine a fost încolțit de 
această mică, dar supărătoare 
meteahnă știe prin ce stări su- 
fletești chinuitoare este silit să 
treacă omul. timid. Subiectiv, 
timidul este «blocat» de o lipsă 
de îndrăzneală, de o sfiiciune de 
neînvins, care îi barează accesul 
la semenii săi, în fața cărora se 
simte nejustificat de mărunt şi 
de neînsemnat. Contactul cu 
sexul opus, cu șefii ierarhici sau 
cu o colectivitate (ședinte, con- 
ferințe, expunere de opinii) 
devine un lucru amenințător, 
care ajunge să-l umple de o 
nelinişte, uneori insuportabilă. 
Cind se simte privit sau ținta 
atenției semenilor săi, timidul 
este cuprins de teamă. Din 
punct de vedere fiziologic, aceste 
stări emotive sînt însoţite de 
tulburări neurovegetative, une- 
ori acute. Roşeaţă sau paloare, 
palpitaţii, senzație de sufocație, 
transpiraţii, senzația de înmu- 
iere a picioarelor, uscarea gurii 
cu alterarea vocii, toate acestea 
vin să mărească și mai mult 
fisticeala timidului. De cele mai 
multe ori, acesta preferă să «dea 
bir cu fugiţii» decit să treacă la 
fapte. Timidul, fiind adeseori 
dublat şi de un hipersensibil, își 
amplifică singur suferința, in- 
trind într-un adevărat cerc 
vicios. 

Cauzele sînt multiple. O parte 
din ele sînt de natură socială. 
Dar, adesea, o debilitate fizică, 
uneori din copilărie, o sănătate 
mai șubredă, lipsa condiției 
fizice, o educaţie necorespun- 
zătoare fie prin exces de răsfăț, 
fie prin severitatea absurdă a 
părinţilor, lipsă de experiență, 
ocolirea nejustă a greutăților, 
(educație greşită), toate acestea 
pot fi și ele cauzele unei timi- 
dități. Timiditatea este în spe- 
cial apanajul copilăriei și tine- 
reții. Multe cariere strălucite 


ian 


cititorii 


se pare că au fost ratate datorită 
timidității. Cind aceasta devine 
acută, cum se întimplă cu unii 
actori, interpreţi, artişti etc., 
ea capătă denumirea de trac. 


Ce este de făcut? 


Trebuie să știți că timiditatea 
este sigur vindecabilă. Cu o 
singură condiție: perseverența 
într-un tratament judicios şi 
calificat. Ca măsuri generale: 
în primul rînd «condiţia fizică», 
obținerea unei forțe musculare 
mai crescute. Pentru aceasta 
gimnastică 20 de minute cu ma- 
saj zilnic. Vara înot, iarna schi 
sau patinaj. Ca măsuri speciale, 
autoeducarea prin autodisciplină 
şi psihoterapie. 

Desigur că este preferabil să 
ne adresăm unui specialist cali- 
ficat, medic psihiatru sau psiho- 
log. Eventual, de la caz la caz, 
se folosesc la început o serie de 
şedinţe de sugestie, autosugestie 
și eventual hipnoză, cu bune 
rezultate. Se mai poate încerca 
o cură prin antrenament la 
relaxarea musculară şi psihică, 
«antrenament autogen» (metoda 
Schultz) în special a mușchilor 
feţei, gitului, umerilor. Aceasta 
se face concomitent cu disciplina- 
rea ritmului respirator (metoda 
Aiginger), ceea ce are un efect 
binefăcător asupra sistemului 
nervos vegetativ. Lectura bio- 
grafiilor marilor personalități 
științifice și culturale, a marilor 
luptători pentru o cauză dreaptă, 
a căror energie constituie un 
exemplu și un stimul, este foarte 
utilă. Timidul va încerca con- 
comitent o cooperare din ce în 
ce mai activă cu semenii săi, 
cu colectivul unde muncește 
sau care-l interesează în mod 
deosebit. Manifestarea expre- 
sivă a timidităţii fiind dată și 
de o anumită crispare musculară 
şi o tulburare, o grăbire a rit- 
mului respirator, este bine ca 
înaintea unei întrevederi mai 
importante să se facă o scurtă 
relaxare musculară a feței, gitu- 
lui şi a abdomenului, însoțită de 
o calmare, rărire şi aprofun- 
dare a ritmului respirator, toate 
acestea însoțite de o scurtă 
formulă de evocare de tipul: 
«sînt calm — puternic — indi- 
ferent». Să nu uităm că adesea 
timiditatea este și o neglijenţă. 
Fiind sigur vindecabilă, nu ră- 
mine decit hotărîrea corectării 
ei, răsplata fiind sigură şi de 
neprețuit. 


Ing ION TROFIN 


vionul TU-134, opera colectivului condus de cunoscutul 

constructor sovietic de avioane academician A.N. Tupo- 

lev, reprezintă o variantă modificată a avioanelor 
TU-104, TU-124; el este un avion bireactor de transport 
rapid pentru distanțe scurte și mijlocii, cu o capacitate de 

de locuri. În aceste cond noul aparat corespunde 
unei exploatări rentabile pe lin interne și continentale, 
acolo unde utilizarea unui avion de mare capacitate nu este 
justificată. y 

TU-134 prezintă performanțe şi calități de zbor bune, 
fiind stabil și ușor de pilotat. Avionul poate decola și ateriza 
pe un aerodrom cu o pistă de 1 000 m lungime, întrucit posedă 
mijloace de hipersustentație corespunzătoare. Pentru micșo- 
rarea distanțelor de aterizare, constructorul a prevăzut frină 
aerodinamică sub fuzelaj (între cele două planuri), plasate pe 
intradosul și extradosul aripii către bordul de fugă. 

Calitățile sale constructive și soluția adoptată permit ca 
noul aparat să fie folosit atit pe aerodroame cu piste ame- 
najate, cît și pe aerodroame cu piste naturale, avind pneuri 
ce folosesc presiuni joase, în jur de 6 kg/cm?. 

Avionul TU-134 este un monoplan cu aripă în formă de să- 
geată, plasată în partea de jos a fuzelajului; cele două motoare 
turboreactoare tip Soloviev, cu dublu flux, sînt montate în 
gondole pe fuzelaj, în spatele aripii. Tracțiunea dezvoltată 
de motoarele turboreactâare asigură avionului complet 
încărcat o viteză maximă de 1 000 km/oră, precum și o viteză 
de croazieră de peste 820 km/oră. Ampenajele au formă de 
săgeată, ampenajul orizontal fiind plasat pe ampenajul 
vertical. 

Salonul pasagerilor este confortabil și spațios, cu scaune 
comode, rabatabile, avind instalații moderne de iluminare și 
condiţionare a aerului. Presiunea în salon și cabine se menține 
automat la valoarea de la sol cînd avionul zboară la 5 000 m 
și la presiunea care există la înălțimea de 2 500 m cînd avionul 
zboară la altitudinea de croazieră (11 000 m). 

Capacitatea tuturor rezervoarelor de combustibil asigură 
o distanță maximă de zbor de peste 3 000 km, superioară 
celei a avionului TU-124. 

Avionul este dotat cu mijloace moderne de pilotaj și navi- 
gație, care asigură zborul în deplină securitate atît noaptea, 
cît şi ziua, în orice conditii meteorologice. 


Tov. Lupaşcu M. Pavel, 


50 Hz, combinaţi cu un redresor  zistența şi a unui oscilator de 


UN NOU AVION DE PASAGERI 


Printr-o alegere judicioasă a elementelor constructive, s-a 
reușit ca greutatea totală a avionului să fie mult mai mică 
decit a avionului TU-104 și apropiată de cea a aparatului 
TU-124, care are numai 44—52 de locuri. 

Schema constructivă cu amplasarea motoarelor în spate 
pe fuzelaj oferă calități aerodinamice superioare, micșorind 
rezistența la înaintare a avionului. Această soluție, pe lingă 
faptul că îmbunătățește calitățile aerodinamice ale avionului, 
prin eliberarea aripii de prezența motoarelor, reduce simțitor 
zgomotul generat de jetul motoarelor în salonul pasagerilor 
și cabina echipajului. 

O altă particularitate a avionului TU-134 o reprezintă 
alegerea motoarelor turboreactoare cu dublu flux, care sint 
foarte economice pentru această categorie de avioane. Motorul 
turboreactor cu dublu flux ocupă un loc intermediar între 
turbopropulsor și turboreactorul clasic, în ceea ce priveşte 
economicitatea, întrucît are un consum specific de combustibil 
mai redus decit cel al motorului turboreactor, iar la viteze 
de cca. 750 km/oră el posedă calități superioare motorului 
turbopropulsor. 


SCHEMA UNUI TIP DE MOTOR TURBOREACTOR CU 
DUBLU FLUX: 1 — ventilator; 2— compresor; 3— flux 
secundar de aer; 4— combustibil; 5— camere de ardere; 
6 — aparat derector; 7 — turbina compresorului; 8 — turbina 
ventilatorului; 9 — ajutaj. 


înfășurarea în galeți de înaltă 


CM. 3 Hunedoara 


Amănunte privind AERO- 
IONIZATORUL, publicat în 
nr. 10 al revistei noastre din 
anul trecut. 


În răspunsul pe care vi-l dăm 
prin intermediul acestei rubrici 
ne referim la posibilitățile de 
ridicare a tensiunii necesare 
aeroionizatorului, la a cărui 
construcţie ați început deja să 
lucraţi. Vă indicăm citeva dintre 
mijloacele cele mai accesibile, 
necesare atingerii acestui scop. 

Pentru construcția unui aero- 
ionizator pot fi folosite orice 
mijloace de ridicare a tensiunii, 
cu vibratori mecanici sau cu 
tranzistoare, combinați cu trans- 
formatori ridicători de tensiune 
și redresori cu semiconductori; 
sau ridicarea tensiunii reţelei 
de curent alternativ pînă la 
nivelul de aproximativ 10 KV. 
Transformatorii  ridicători , de 
tensiune pentru rețeaua de 


cu tuburi sau cu tranzistoare şi 
filtrul de netezire (cu rezistențe 
şi condensatori), sînt soluții 
simple, dar montajele respective 
sînt grele, voluminoase şi costi- 
sitoare: ridicarea tensiunii la 
frecvențe de 50 Hz necesită 
folosirea miezurilor feroase din 
tole, cu fereastră mare, iar con- 
densatorii de filtraj, de ordinul 
microfarazilor (pentru 50 Hz), 
la o tensiune de zece kilovolți 
sînt piese extrem de volumi- 
noase, rare şi scumpe. Costul 
unui asemenea redresor nu 
poate fi mai mic de cinci mii 
de lei. 

Cu totul altfel stau lucrurile 
dacă se procedează la ridicarea 
tensiunii unui curent alternativ 
de înaltă frecvență: transforma- 
torii nu se bobinează pe tole, 
ci sînt cu aer sau cu ferită. 

Filtrele de netezire a curentu- 
lui redresat se pot construi de 
ordinul sutelor de picofarazi, 


la tensiuni de lucru înalte. In- 


schimb, montajul comportă re- 


înaltă frecvență. 

n montajul publicat, tubul 
oscilator poate fi unul din tipu- 
rile G 807, 6L6, EL 6, EL 12, 
6 P 3; redresoarele (keno- 
troane) de înaltă tensiune pot 
fi de tipul 1 Ţ 1, 2 Ţ 2 sau 
orice alt tip din cele folosite la 
redresarea tensiunii înalte de 
la televizoare. 

Condensatorii de înaltă ten- 
siune, de cca. 300 pF la 15 KV 
tensiune de lucru, sînt dintre 
cei folosiți la televizoarele 
„Temp“ 2, „Rubin“ 102 etc. În 
lipsa acestora, ei pot fi înlo- 
cuiți cu baterii de condensatori 
legați în serie, din cei care se 
găsesc în mod curent. 

De exemplu, legînd în serie 
10 condensatori a 5000 pF 
fiecare, cu tensiunea de lucru 
pentru: fiecare de 1 500 V, se 
obține un condensator echiva- 
lent de 500 pF, la tensiunea 
de lucru de 15000 V, foarte 
nimerit pentru montajul nostru. 

n ceea ce privește bobinele, 


tensiune se poate efectua și cu 
sîrmă de 0,15 mm diametru, 
izolată cu mătase sau cu email 
şi mătase. Pentru bobina circu- 
itului acordat este necesară 
însă folosirea liţei de înaltă 
frecvență şi aceasta se poate 
procura de la o bobină de radio 
pentru unde medii ce se găsește 
în comerţ. Bobina circuitului 
de grilă (bobină de reacţie) nu 
comportă precauții speciale, ea 
putind fi făcută cu aceeaşi sîrmă 
de 0,1-+— 0,15 mm diametru, 
izolată. 

Tuburile electronice necesare, 
condensatorii de înaltă tensi- 
une şi sîrma de bobinaj se pot 
procura din comerțul de stat, 
de la magazinele de specialitate 
din București sau orașele mari, 
sau prin cooperativele de între- 
ținere și reparat radio și tele- 
vizoare din localitate. 

Costul întregului generator 
de. înaltă tensiune nu întrece 
suma de 250—300 de lei. 


Uzinele 


Uzinele chimice Turda au de- 
venit furnizoarea a nenumărate 
întreprinderi industriale. Policlo- 
rura de vinil, unul dintre pro- 
dusele acestor uzine, e folosită 
în industria bunurilor de larg 
consum, în industria electroteh- 
nică (la izolarea cablurilor) și, 
în sfirşit, chiar în domeniul iri- 
gațiilor.  Insecticidele — detoxa- 
nul și HCH (hexaclorciclohexa- 
nul) — produse de aceeași uzină 
sînt folosite în agricultură. Hipo- 
cloritul de sodiu, în industria 
textilă, ca și soda, caustică, pro- 
dusul principal al uzinei, sînt 
solicitate azi în foarte multe tări 
ale lumii 


O ramură esenţială a industriei moderne 


Succesele industriei chimice au căpătat de mult evi- 
denţa cotidiană a faptelor. Masele plastice sînt tot mai 
larg folosite, firele și fibrele sintetice dețin un procent 
tot mai important în întreaga industrie textilă, îngră- 
șămintele chimice s-au dovedit singura soluție reală a 
unei agriculturi intensive, o gamă tot mai largă de sol- 
venţi, detergenţi, coloranţi, biostimulatori, vitamine și 
antibiotice influențează cele mai diferite sectoare indus- 
triale, intervin direct în viaţa de fiecare zi. Ritmul mediu 
de dezvoltare a industriei chimice, hiîrtiei și celulozei 
s-a ridicat în perioada 1959—1964 la 24%, iar nivelul 
producției depăşeşte în prezent de peste 18 ori nivelul 
anului 1948. În ansamblu, aşa cum arăta tovarășul 
Gheorghe Gheorghiu-Dej, s-au creat «premisele unui 
avînt continuu în ritm susținut al acestei esenţiale ramuri 
pentru o economie modernă». Chimia şi chimizarea 
producției au devenit o direcție principală a progresului 
tehnic contemporan. Procedeele de prelucrare chimică 
s-au introdus cu succes, pe scară largă, în foarte multe 
ramuri industriale: în industria metalurgică, în industria 
lemnului, în industria materialelor de construcție și în 
industria alimentară. 


Sensul unor perfecţionări 


E un fapt cunoscut că dezvoltarea surprinzătoare a 
chimiei din ultimul deceniu se datorește atit perfecțio- 
nării metodelor generale de sinteză, descoperirii unor 
reacţii noi, cît şi perfecționării continue a tehnologiei, 
scurtării intervalului de timp dintre activitatea de cerce- 
tare şi aplicarea ei practică. Un proces tehnologic nou 
cunoaște adesea perfecționări radicale la numai cîțiva 
ani de la intrarea în producţia curentă. 

Un exemplu elocvent în acest sens 

modificarea instalaţiei de purificare a soluţiei apoase de 
clorură de sodiu de la Uzinele chimice Turda. Se știe că 
soda caustică se obţine prin electroliza unei soluţii de 
clorură de sodiu. Pentru aceasta însă trebuie îndepărtate 
în prealabil din soluția respectivă, înainte de electroliză, 
toate sărurile de magneziu, calciu, fier etc. * 

Prin perfecționarea instalaţiei de purificare au putut 
fi eliminate din procesul de fabricaţie atît clorura de bariu 
(material de import), cît şi carbonatul de sodiu. Modifi- 
carea instalaţiei de purificare a contribuit la realizarea 
unor economii de peste 2 milioane de lei anual. 

O perfecționare demnă de menţionat s-a realizat și la 
instalația de detoxan, unde s-a introdus un nou procedeu 
de condensare. În aceeași clădire, cu investiţii minime 
de utilaj, s-a putut dubla astfel capacitatea de producție 
a instalaţiei. 


Instalaţia de 
uscare a clo- 
rului 


Instalaţia de 
electroliză a 
clorurii de so- 
diu soluție 


Din «secretele» fabricaţiei 


Prin electroliza soluției apoase de clorură de sodiu 
se obțin trei produse: sodă caustică, clor şi hidrogen. 
(În general, din 1,7 tone de sare rezultă o tonă de sodă 
caustică, 0,886 tone de clor și aproape 400 mc de hidrogen.) 

Producţia de sodă caustică de calitate superioară — 
cu o concentraţie de peste 99% — este destinată, așa 
cum arătam mai înainte, exportului (India, Egipt, Argen- 
tina, Siria, Sudan, Libia). 

Clorul gazos, produs prin electroliză, se lichefiază și 
se utilizează, la rîndul lui, ca materie primă (sub formă 
de acid clorhidric) la fabricarea clorurii de vinil, din care 
se obține policlorura de vinil atît în suspensie, cît şi în 
emulsie. Tot din clor se mai fabrică hipocloritul de sodiu 
și clorura de var, ultima destinată, de asemenea, expor- 
tului. 


Insecticidele destinate agriculturii, detoxanul şi hexa- 
clorciclohexanul, folosesc ca materie primă acelaşi clor 
obținut prin electroliză. 

Hidrogenul se utilizează, de asemenea, în cadrul uzi- 
nelor la fabricarea acidului clorhidric soluție, ca şi a aci- 
dului clorhidric gazos, interferat fiind în procesul de 
fabricaţie al policlorurii de vinil. 

În ansamblu, o utilizare complexă a materiei prime, 
cu un minimum de pierderi, cu un proces tehnologic 
perfecționat de înaltă tehnicitate. 


In loc de încheiere 


Rolul industriei chimice azi? Perspectivele? Greu de 
răspuns. 

Industria electronică şi electrotehnică solicită tot mai 
mult materiale plastice cu calități deosebite, rășini sin- 
tetice și materiale ultrapure. 

Construcţiile industriale și civile reclamă şi ele înlo- 
cuirea materialelor plastice cu mase plastice. 

Melamina şi rășinele poliesterice îşi găsesc o tot mai 
largă utilizare în finisarea lemnului. 

În pielărie, ca şi în industria textilă, ponderea mate- 
rialelor sintetice crește continuu. 

Distrugerea insectelor dăunătoare e legată direct de 
fabricarea detoxanului. 

De la 1 000 000 tone de îngrăşăminte brute, cu azot 
și fosfor, produse în 1964, urcăm continuu, o dată cu 
intrarea în funcţiune a noilor capacități productive, 
spre 2 500 000—3 000 000 tone de îngrășăminte anual. 

Exportul solicită tot mai multe produse: policlorură 
de vinil, acid clorhidric, detoxan, sodă caustică, clorură 
de var. 

Unitate importantă în contextul noii noastre industrii 
socialiste, Uzinele chimice Turda sînt chemate să răspundă 
cu cinste acestor multiple îndatoriri. 

ine nu știe cu cită precizie parcurg păsările drumul spre locul 

de iernare sau de cuibărit. De peste o sută de milioane de ani, 

ele zboară fără să se abată prea mult de la traseul stabilit 
cu precizie în decursul experienţei multimilenare. 

Ce anume le aduce, care este mecanismul, «busola» lor inte- 
rioară care lucrează cu atita precizie? 

Specialiştii au emis o serie de ipoteze valabile pentru anumite 
specii. Astfel, la porumbei s-a constatat că aceştia se orientează 
vizual după anumite repere. Acest lucru îl dovedesc o serie de fapte, 
şi anume: porumbeii neantrenaţi îşi găsesc greu locul de plecare. 
S-a mai constatat că porumbeii duși la o distanță mai mare de 
300 km pe mare se pierd și, în general, cu cit sînt duși mai departe, 
cu atît zboară mai sus pentru a putea vedea mai departe. Porumbeii 
revin mai repede în zilele senine decit pe ceață sau zăpadă, care 
camuflează reperele, noaptea vin mai greu decit ziua, iar în grup 
revin mai bine decît izolaţi. Un argument în plus în sprijinul acestei 
păreri este faptul că porumbeii orbi nu se mai întorc niciodată. 

În afară de specialiștii care susțin că păsările se orientează 
după repere vizuale mai există părerea că unele animale, inclusiv 
păsările ar avea un «simţ al direcţiei». Astfel, se cunosc cazuri 
de întoarceri de-a dreptul impresionante. Berze duse cu avionul 
la distanțe de cca. 2 260 km (din Polonia în Orientul Apropiat) 
revin la cuib în 11 zile, parcurgînd 200 km pe zi! Deşi nu cunoşteau 
drumul, ele l-au parcurs fără abatere. Furtunarii (păsări de ocean) 
duși cu avionul în Elveţia şi Veneţia revin în 13—14 zile la cuibul 
lor pe o insulă de la sud de Anglia, deşi ei cunosc numai marea 
dintre nordul Islandei și golful Gasconiei. 

Nu numai păsările au această facultate de a se orienta. O mul- 
time de animale migrează la distanțe mari, orientindu-se perfect 
ca şi în deplasările lor zilnice de mai mică amplitudine. Astfel 
sînt o serie de viermi, moluște, insecte etc. 

Lămurirea acestui fenomen interesant a pasionat oamenii de 
știință din lumea întreagă. Au început să se facă experiențe și a 
apărut un capitol nou al biologiei moderne: biomagnetismul sau 
biomagnetica. 


Un «ceasornic intern» 
foarte sensibil 


La Universitatea din Illinois s-au făcut o serie de experiențe 
asupra unui melc (Nassorius) de talie mică şi asupra unei planarii 
(Dugesia) care dovedesc că deplasările acestor animale sint influ- 
ențate de direcția cîmpului magnetic terestru sau a unui cîmp 
magnetic de acelaşi ordin, adică de 0,2 oerstezi. 

Melcii au fost puși într-un vas cu deschidere în formă de culoar 
strimt; la ieșirea din culoar s-a pus un cadran gradat, care permite 
să se aprecieze exact direcția luată de fiecare individ la ieșirea 
din culoar. Dispozitivul este orientat spre sud. Pentru a elimina 
influența eventuală a luminii (fototropismul), dispozitivul este luminat 
absolut uniform și invariabil. 

S-a constatat că dimineața melcii o apucă puțin spre dreapta, 
la amiază spre stinga şi seara iar spre dreapta. Mai mult, la lună 
nouă și la lună plină, animalele se abat mai mult spre dreapta, iar 
la sferturi spre stinga. Deci există și un ritm semilunar. 


Prof. univ. dr. C MOTAȘ 


După aceea, experimentatorii au aşezat dedesubtul dispozitivului, 
spre ieșire, un magnet rectiliniu indicind un cîmp magnetic de opt 
ori mai mare decit cel terestru. Magnetul a fost pus cînd paralel, 
cind perpendicular pe ieșire. S-a observat, ceea ce pare natural, 
că abaterile melcilor în deplasările lor erau mărite. Surprinzător 
este însă faptul că spre amiază efectul cimpului N S era mai pro- 
nunțat decit cel EV, pe cind la miezul nopții era invers; iar la 
răsăritul şi apusul soarelui efectele erau egale. 

Lucrurile se petrec ca şi cum acești melci ar avea un «ceas intern», 
reglat astfel ca să poată aprecia intensitatea unui cîmp magnetic 
de ordinul celui al Pămîntului sau care să nu-l întreacă prea mult 
pe acesta. Din experiențe reiese clar că acești melci sînt sensibili 
față de schimbarea de direcţie a unui cimp magnetic de ordinul 
celui terestru sau ceva mai puternic și că sub influența acestuia 
ei reacţionează diferit după ora zilei. 

Experiențele cu planarii (Dugesia), viermi plați, ce trăiesc sub 


pietre în rîuri, au dus la aceleaşi rezultate. Dispozitivul utilizat 


este cam același ca și in experiența de mai sus. Planariile s-au 
comportat la fel ca și melcii, numai că «ceasul lor internyeste reglat 
după un ritm semilunar din mai pină în august, iar din septembrie 
pină în aprilie, ritmul e lunar; planariile se abat uşor spre dreapta 
la lună plină și spre stinga la lună nouă. Dacă se adaugă la dispo- 


Orientarea melcilor (Nassorius) într-un cimp magnetic slab 

zitiv un magnet rectiliniu, dind un cimp de 4 gauși, adică de circa 


` 20 de ori mai mare decit cel al Pămintului, se observă următoarele: 


planariile ieșeau drept spre nord, oricare ar fi data, dacă cimpul 
magnetic era indreptat ca cel terestru N S. Dacă, din contră, acesta 
era așezat perpendicular pe ieşire, adică E V, animalele iși reluau 
orientarea reglată de lună, însă unghiul de ieşire la inceput de 


10° era redus la jumătate (5°). _ z z 
O serie de experiențe au arătat că direcția pe care o iau pla- 


nariile la ieşirea din aparat este determinată de mai mulți factori: 
direcția și intensitatea cîmpului magnetic, ora zilei, anotimpul, 
precum și direcția luminii. Deşi astfel de experiențe sint încă la 
început, totuşi oamenii de ştiinţă încearcă să fundamenteze unele 
ipoteze. 

Se ştie că cimpul magnetic este supus la variaţii periodice. Unii 
cred că animalele pot distinge aceste diferite variaţii după cum 
urechea umană poate distinge sunetele de zgomot. Variaţiile perio- 
dice ale cimpului geomagnetic pot fi deci inregistrate de multe 
animale. Experiențele viitoare vor demonstra in ce măsură această 
ipoteză poate. fi verificată. 

Și acum, cite ceva despre «busola» volvoxilor. Aceștia sint colonii 
de protozoare din grupul flagelatelor, de formă sferică şi culoare 
verde gălbuie-strălucitoare, formate dintr-o singură pătură de 
celule și avind un diametru de aproape 1 mm. Colonia se mişcă 
în apă datorită flagelilor. 

Dispozitivul cu care s-au făcut experiențele era la fel cu cel 
folosit pentru studiul comportării melcilor, numai că în cazul vol- 
voxilor observațiile s-au făcut sub microscopul binocular. 

Ca și în experiențele cu melcii, observaţiile au fost făcute în 
cimpul magnetic natural sau adăugindu-se dedesubtul ieșirii dispo- 
zitivului un mic magnet rectiliniu, dind un cîmp de 5 gauşi, adică 
ceva mai mare de 25 de ori cimpul terestru. Au fost observate astfel 
în total 7 000 de ieşiri de volvox. Toate cifrele notate pentru ieșirile 
în cimpul magnetic natural au fost adunate algebric și s-a luat 
media; care a fost de circa 0,56, ceea ce arată că în cimpul magnetic 
terestru volvoxii se abăteau puțin spre dreapta (in medie 4,6 
grade). Aceleaşi operații făcute pentru ieșirile într-un cimp magnetic 
artificial de 5 gauși au arătat diferențe notabile; cind cîmpul 
magnetic era orientat spre sud-nord, deviația în raport cu zero, 
adică spre sud, creşteacu 43%, (media de 6,6 grade), cind magnetul 
era așezat est-vest, creşterea era de 150%, (media 11,5 grade). 
(Să reținem totuși că abaterile sint mici.) 

Pe baza acestor experienţe s-a ajuns la ipoteza că Volvox aureus 
ar folosi cîmpul magnetic terestru pentru a se orienta. Și cum volvoxii 
sint considerați ca foarte vecini cu flagelatele primitive, care ar 


fi strămoşii vieţuitoarelor mai complexe, reiese că acest mod de` 


orientare după geomagnetism este una dintre facultăţile cele mai 
vechi cu care a fost înzestrată viaţa și că deci trebuie să fie răspin- 
dită în lumeo vieţuitoarelor. 


Despre poziţiile preferate ale insectelor 


Studiindu-se orientarea unor insecte (lăcuste, viespi, albine, 
termite), s-a constatat că în momentul cind se așază pe plante 
în natură se orientează spre nord-sud sau est-vest. Aceeași con- 
statare a fost făcută și în laborator pe diferite insecte (cărăbuși, 


gindaci de bucătărie, greieri etc.), relativ la orientarea lor, cu 
condiția ca alți factori, ca mirosurile sau natura suportului să nu 
intervină spre a modifica comportamentul. Se punea intrebarea: 
care este cauza acestei orientări? 

S-a constatat că poziţia soarelui sau aceea a luminii artificiale 
în laborator nu schimbă această orientare. S-a tras atunci concluzia 
că orientarea se datorește sensibilităţii la cîmpul magnetic terestru. 

Observațiile cele mai semnificative au fost făcute cu diverse 
specii de diptere (muște) (Sarcophaga, Calliphora, Lucilia, Musca 
domestica etc:). S-a constatat că atit în natură, cit și în laborator 
mai mult de 90%, din sarcofage (muşte de carne), cind se așezau 
pe o suprafață plană, îşi orientau corpul spre nord-sud sau est-vest. 

Cind insectele respective au fost supuse acțiunii unui cimp mag- 
netic artificial mult mai puternic decit cel terestru, de exemplu 
de 40 de oerstezi (de 100 de ori intensitatea cimpului terestru), 
s-a văzut că muştele au devenit în general foarte excitate. În schimb, 
într-un cimp magnetic şi mai intens sau într-un cimp electric de 
15 000 de volți pe metru, după citeva minute au rămas absolut 
nemișcate, exact cum fac în natură cînd se apropie o furtună. Dacă 
se suprimă cimpul, ele iși fac liniștite toaleta, netezindu-și corpul 
cu labele posterioare. 


Orientarea păsărilor, 
fenomenul de inducţie şi undele radio 


Păsările, şi cu siguranță şi alte animale migratoare, se conduc 
ziua după poziţia soarelui, iar noaptea după poziţia stelelor. Însă 
poziția soarelui, ziaa, și cea a stelelor, noaptea, variază cu-ora 
și cu anotimpul; uneori, cerul este acoperit de nori și nu se văd 
nici soarele, nici stelele. Și totuși păsările se orientează. Prin urmare 
dispun și ele de un așa-zis «simț de orientare». 

Presupunerea că păsările s-ar orienta în migrațiile lor după 
cîmpul geomagnetic este veche. Dar ea nu a fost prea luată în seamă 
atita timp cît nu se cunoştea prin ce mecanism ar putea păsările 
să perceapă cimpul magnetic terestru, să se orienteze în funcţie 
de direcția lui. 

La simpozionul din Chicago s-au prezentat două ipoteze relativ.. 
la orientarea păsărilor după magnetismul terestru. Una dintre ele 
(cea a lui Lester Talkington) consideră că «pieptenele» din ochiul 
păsărilor ar juca rolul unui organ de percepere a magnetismului 
terestru, servind deci la orientarea lor. Se știe că «pieptenele» 
constă dintr-o membrană plisată, aşezată în fundul ochiului, în 
punctul unde se răsfiră nervul optic. «Pieptenele» acesta conductor 
poate să sesizeze înclinarea direcției de zbor față de liniile cimpului 
magnetic terestru. 

Dintr-o experiență de electrodinamică simplă se știe că un con- 
ductor care taie liniile de cimp magnetic este parcurs de un curent 
de inducţie. Cind conductorul e perpendicular pe liniile de cimp 
magnetic, curentul indus e maxim. Cînd conductorul şi linia cimpului ` 
magnetic au aceeași direcţie, curentul indus e nul. Deci păsările 
ar avea reglajul poziţiei cu ajutorul curentului nul. Adică cind 
unghiul dintre linia de cimp magnetic și direcția de zbor creşte, 
creşte și curentul. Totuși se pare că ar apărea curenți mult prea 
„mici pentru a fi sesizați. În fiecare pliu al «pieptenelui» respectiv 
există o rețea de vase limfatice, iar limfa este un electrolit, deci 


Orientarea planariilor: cînd este lună plină, planariile se abat spre dreapta, iar cînd este lună nouă, spre stînga. Dacă se pune un 
magnet rectiliniu orientat NS sau EV, planariile îşi modifică această orientare 


Secţiune în ochiul păsă- 
rilor (schematică): C= 
cristalin; R = retina; 
N = nervii optici; P= 
pieptenele; V = direc- 
ţia zborului.  Pliurile 
pieptenelui sînt orien- 
tate perpendicular pe 
direcția zborului 

vasele sint conductori. «Pieptenele» este, prin urmare, busola care 
dă direcția zborului păsărilor. 

Altă ipoteză este aceea a lui Jenö M. Barnothy, de la Universi- 
tatea din Budapesta, unul dintre pionierii biomagneticii. Este bazată 
tot pe faptul că într-un conductor ce se deplasează în cimpul mag- 
netic se naște un curent perpendicular pe cimp și pe direcția depla- 
sării. După J.M. Barnothy, «pieptenele» nu poate să dea naștere 
unor curenţi perceptibili nici în timpul unor viteze foarte mari 
de zbor. În schimb, bătăile aripilor creează forțe electromotoare 
de cca. 45 de ori mai puternice decit cele din «pieptene». 

Alte date experimentale pun în evidență faptul că simțul de orien- 
tare al unor păsări migratoare este perturbat de emisiile radiofonice. 
S-a constatat că un stol de păsări călătoare care trec pe deasupra 
unei staţii de radioemisie puternice iși pierd posibilitatea de orien- 
tare și se lasă la sol. Dacă radioemisia încetează, păsările se ridică 
în aer și se reorientează. 

După cum vedem, mecanismul orientării păsărilor în timpul 
zborului prezintă un interes deosebit nu numai teoretic, dar și 
practic. Biomagnetica este încă in faza culegerii faptelor, dar va 
aduce, desigur, date preţioase. 

Ceea ce pare bine stabilit este faptul că viețuitoarele sint sensibile 


la cîmpul magnetic terestru, cum am văzut în cazul melcilor, pla- 
nariilor, flagelatelor de genul volvox. Experiențele viitoare vor 


Cîmpul magnetic și creșterea organismului la șoareci. După 
4 zile de expunere la un cîmp de 9 400 oerstezi, șoarecilor 
le scade brusc greutatea timo de 2 zile după care cresc normal, 
atit timp cît nu încetează expunerea la acțiunea cîmpului 
Pe verticală: greutățile organismelor (în grame) 
Pe orizontală: curbele de creștere la două grupe de șoareci 

dovedi prin ce mecanism se orientează aceste organisme în depla- 
sările lor atit de lente. 

Se ştie că sistemele biologice (biosistemele) sînt foarte sensibile. 
Totuşi pentru viteza unui melc sau a unei planarii curenţii produși 
de geomagnetism sint extrem de mici. 


Efectele biologice 
ale cimpurilor magnetice intense 


Deosebit de -interesante sint cercetările întreprinse în scopul 
demonstrării efectelor biologice ale cimpurilor magnetice intense 
asupra organismelor. 

In experiențele făcute pînă în prezent, organismele vii sau cul- 
turile de țesuturi au fost împărţite în două loturi: unul supus la 
acțiunea cîmpului magnetic, iar altul care nu este supus acţiunii 
cîmpului magnetic (martor, sau de control). Pentru ca experiențele 
să se facă în condiţii absolut identice, și lotul martor era, de ase- 
menea, așezat între polii unui electromagnet asemănător, dar 
nealimentat. 

La Universitatea din Budapesta s-au făcut experienţe pe șoareci. 
S-a constatat că soarecii tineri puşi timp de 10—12 zile într-un 
cimp magnetic de 4 200 de oerstezi prezintă un deficit de creştere 
de 2 g față de martori. lar dacă sint supuşi nu mai timp de 4 zile unui 
cimp de 9 400 de oerstezi le scade brusc greutatea timp de două zile, 
după care creşterea îşi reia ritmul normal pentru a se încetini din 
nou în momentul cînd încetează expunerea lor la acţiunea cîmpului. 
S-a constatat că nu există obișnuință. Dacă același lot de șoareci 
este supus la fiecare două săptămini la același tratament, feno- 
menul de «șoc» din ziua a doua se repetă întocmai. 

Efectele expunerii la acțiunea cimpurilor magnetice puternice 
a șoarecilor tineri se manifestă în modul următor: la o vîrstă mai 
înaintată au o temperatură mai joasă decit cei neexpuși, iar numărul 
tumorilor spontane este mai scăzut. 

Dacă se examinează prin metoda secţiunilor histologice organele 
acestor şoareci dubă acțiunea electromagnetului, se constată urmă- 
toarele: în ficat există un număr mai mare de celule pe cale de divi- 
ziune, ca și cum organul ar face eforturi să repare leziunile, în splină 
se observă o sporire a numărului celulelor cu nuclei mari (megacario- 
cite), care se găsesc, de asemenea, și in ficat, unde prezența lor 
este anormală; în sfirşit, se mai produce o creştere a numărului 
globulelor albe (leucocite) și roșii (eritrocite), din circulaţie în zilele 
care urmează după tratament. 

Alţi  experimentatori, studiind efectele cimpurilor magnetice 
asupra înmulţirii şi respirației celulelor în culturile de țesuturi, 
au constatat o scădere a consumului de oxigen la celulele canceroase 
cultivate in vitro. Metabolismul unor bacterii pare să fie alterat 
prin expunerea lor la cimpuri magnetice de mare intensitate. În 
schimb, înmulţirea lor nu este modificată simțitor. 

Este cunoscut faptul că undele radio puternice produc încălzirea 
țesuturilor. Astfel, tehnicienii care lucrează în staţiile de radio 
puternice simt încălzirea produsă de undele radio. O experiență 
în acest sens este edificatoare. Cercetătorii din Statele Unite au 
plasat o maimuță în focarul unei antene de radiolocaţie de mare 
putere. După citeva minute de expunere la radiaţii, maimuța a 


murit. Efectele undelor radio foarte intense nu sînt încă explicate. 


Influența acţiunii cîmpului magnetic 
asupra plantelor 


Supunind ciuperci la acţiunea cimpului magnetic, s-a constatat 
că nu este afectată creşterea lor de acțiunea acestor cîmpuri. Din 
contra, la plantele superioare lucrurile se petrec altfel. Astfel s-a 
urmărit acțiunea cîmpurilor magnetice puternice asupra coacerii 
fructelor. Tomatele puse într-un cimp magnetic puternic se coc 
în 10 zile numai, pe cînd martorii abia în 14—16 zile. Nici aici 
mecanismul fenomenului nu este bine cunoscut. După una dintre 
ipotezele emise, cimpul magnetic ar acționa asupra ionilor de hidro- 
gen, care sint într-o continuă mişcare, în numeroasele schimbări 
moleculare. Acţiunea unor enzime fiind accelerată, acestea ar putea 
determina maturizarea mai rapidă a fructelor de roșii. Astfel de 
influențe n-au nimic “surprinzător, deoarece procesele fiziologice 
determină transformări moleculare în care intervin sarcini electrice 
în mişcare. 

În concluzie, biomagnetica e un domeniu pasionant de cercetare, 
ce relevă fenomene foarte interesante și ridică numeroase probleme. 
Viitorul ne va lămuri mecanismul acestor fenomene biomagnetice. 

Deocamdată se înregistrează faptele și se emit ipoteze care să 
le explice. Este etapa caracteristică tuturor disciplinelor născînde 
şi uneori chiar a unora mai vechi. 

O MATERIALUL 


rogresele din ultimul de- 

ceniu, în realizarea unor 

aparate de zbor, care să 
înfrîngă barierele «termică» şi 
«sonică» şi să parcurgă trasee 
interplanetare, au fost posibile 
și datoriţă descoperirii unor 
materiale capabile să reziste în 
condiţii cu totul speciale. Dintre 
acestea, unul dintre materialele 
cele mai folosite în tehnică 
pentru rezistența sa ridicată 
este titanul. Din păcate, rezis- 
tența titanului la rupere, la 
temperaturi înalte și la coro- 
ziune este combinată cu o foarte 
mare rezistență la prelucrări 
mecanice. 

«Îndărătnicia» titanului a făcut 
ca multă vreme metalurgiștii, 
cu toate eforturile depuse, să nu 
găsească metodele și procedeele 
potrivite îmbliînzirii acestui me- 
tal. Astfel, cind se încerca tăierea 
metalului, cu cît avansa ferăs- 
trăul, titanul se durifica, iar pînă 
la urmă se rupea pinza ferăstrău- 
lui. Tabla de titan îndoită la 
rece, pentru a fi formată, reve- 
nea la starea inițială. Nici suda- 
rea în aer a titanului nu pre- 
vestea nimic bun; metalul se 
combina cu oxigenul, cu hidro- 
genul şi azotul din atmosferă, 
dînd un produs fragil, care putea 
fi sfărimat între degete. Prin 
încălzirga tablei subțiri de titan, 
aceasta, în loc să se dilate 
uniform, se încrețește. 

Cu toate greutățile pe care 
le  întîmpinau cercetătorii şi 
tehnicienii în stăpinirea tehno- 


IDEAL PENTRU ZBORURI 


logiei prelucrării titanului, pen- 
tru a obține piese de mașini 
şi elemente de construcție, 
lupta nu a fost abandonată, de- 
oarece acest metal ascundea 
calități care la alte metale nu se 
întîlnesc. 

Folosirea titanului în con- 
strucția avioanelor supersonice 
(Mach 3 — de trei ori viteza 
sunetului) este foarte avanta- 
joasă, deoarece, deși are o rezis- 
tență mecanică ca și a oțelului, 
este cu 44%, mai uşor. La tem- 
peraturi de 1 300—1 900°C, tita- 
nul nu-și pierde rezistența, pe 
cînd în cazul aliajelor de alumi- 
niu folosite în aviaţie, la o tem- 
peratură de peste 350%, re- 
zistența atinge jumătate din 
valoarea inițială. 

Rezistenţa la coroziune și mai 
ales la acțiunea apei mării face 
ca titanul să-și găsească utilizări 
și în învelişul submarinelor cu 
propulsie atomică, care-şi petrec 
o mare parte din timp în imer- 
siune. 

Oamenii de știință și cercetă- 
torii metalurgiști, după o muncă 
asiduă, au reușit să descopere 
metode și procedee care să 
«domesticească» titanul, înce- 
pînd de la elaborare şi pînă la 
obținerea pieselor finite. 

Titanul este destul de răspiîn- 
dit în natură. Minereul de titan 
se găsește sub formă de oxizi 
(rutil, ilmenit) și este, ca răs- 
pîndire, al10-lea dintre elemente 
şi al 7-lea dintre metale. Pro- 
cesul de rafinare a metalului 


Schema obținerii titanului metalic 


ÎNCĂRCĂTURA: MINEREU DE TITAN, RUTIL+ 


COSMICE ȘI 


(arătat în schema alăturată) cere 
grijă pentru a se evita chiar din 
prima etapă contaminarea lui cu 
elemente nedorite. Astfel, me- 
talul topit intrind în reacție cu 
cantități infime de hidrogen 
(pus în libertate la spălarea cu 
acizi), consecințele pot fi sim- 
ţite abia cînd piesa prelucrată 
dovedeşte o rezistență scăzută. 

Dificultăţi mari au izvorit din 
structura cristalină a metalului 
la temperaturi ridicate. Astfel, 
sub 885°C titanul în stare alfa 
are o rezistență ridicată, dar nu 
poate fi prelucrat, pe cînd peste 
această temperatură el se trans- 
formă în titan beta, uşor pre- 
lucrabil, dar slab ca rezistență, 
calitate pe care și-o menţine și 
după ce este răcit sub punctul 
cruuc. Soluția a rost găsită prin 
elaborarea unui aliaj alfa-beta cu 
ajutorul unor elemente stabiliza- 
toare (molibden, vanadiu etc.), 
care dau acestuia proprietățile 
stării beta la temperatura nor- 
mală. Un asemenea aliaj este 
Ti-6 Al-4V, cu un conținut de 
6%, aluminiu, 4% vanadiu și 


(Continuare în pag. 30) 


1 — Arzător special, cu 
jet de argon, pentru sudarea 
în aer liber a titanului. 


2— Sudarea sub «clo- 


pot»: în camera cu atmos- 
feră neutră pătrund numai 
mănușile operatorului și ar- 
zătorul. 


VITEZE SUPERSONICE 


Ing. C. RADU 

Principalele caracteristici ale amplificato- 
rului descris în continuare sînt: canale de 
amplificare complet tranzistorizate; putere 
de ieşire 2 x 5 W; bandă de frecvenţe de 
la 50Hz pînă la 17 000 Hz; coeficient de 
distorsiuni pentru putere de ieşire de 1 W la 
frecvenţa de 1 000 Hz = 0,3%. 

Ampliticatorul poate fi atacat de la ieșirea 
fiecărui pick-up stereofonic sau de la ieșirea 
unui magnetofon cu înregistrări stereotonice, 
fiecare din cele două ieşiri ale pick-upului 
sau magnetotonului legîndu-se la unul din 
canalele ampliticatorului. 

Fiecare din canalele de amplificare folo- 
seşte un număr de 4 tranzistoare și anume: 


— Un tranzistor cu zgomot de fond redus 
de tipul AC 107 sau OC71 sau II 136 B sau 
EFT 351 montat ca preampliticator și supus 
unei contrareacţii variabile care permite 
corecția frecvenţelor joase cu + 15 dB șia 
frecvenţelor înalte cu + 18 dB. 

— Un tranzistor de tipul AC 126, OC 72, 
TI 13 sau EFT 321 montat ca amplificator. 

— Un tranzistor de tipul AC 128, OC 16 sau 
+ 35 (4+3B) montat ca amplificator cu sarcina 
în circuitul emitorului şi care atacă etajul 
amplificator de ieşire format dintr-un tran- 
zistor de putere lucrînd cu clasa de amplifi- 
care „A“. Montajul etajului final este carac- 
terizat prin cuplajul direct între colectorul 
tranzistorului prefinal şi baza tranzistorului 
final și printr-un circuit de reacţie negativă 
între emitorul ultimului tranzistor şi baza 
celui de-al doilea tranzistor. 

În circuitul de colector al etajului de 


AMPLIFICATOR 
STEREOFONIC 2x5 W 
TRANZISTORIZAT 


putere sarcina este formată de un autotrane- 
formator de audiofrecvenţă, care permite 
adaptarea impedanţel circuitului de colector 
cu impedanţa bobinei vârlabile a dituzorului. 

Alimentarea se poate face la sector prin 
intermediul unui transformator de alimen- 
tare, a două diode, a unui şoc de filtraj şi a 
două condensatoare de filtraj care permit 
să se elimine orice urmă de zgomot de reţea. 

În fig. 1 este arătată schema de principiu 
s eoler două canale de amplificare stereofo- 
nică. 

Tensiunea de audiofrecvență debitată de 
pick-upul stereofonic sau magnetofonul ste- 
reofonic este aplicată prin intermediul unei 
rezistențe de adaptare de 220 kQ pe fiecare 
din cele două potențiometre de volum: P; 
şi Pia. 

Pr două potenţiometre sînt montate 
pe acelaşi ax. Trebuie menţionat faptul că 
dacă se respectă întocmai valorile de montaj 
şi se aleg tranzistoare similare pentru ambele 
canale nu este necesar un dispozitiv de balans. 

Primul tranzistor montat ca preampliti- 
cator are baza polarizată prin grupul de 
rezistenţe de 150 KO și 33 KQO. Sarcina în 
circuitul de colector este formată de rezistenţa 
de 10 KQ, şi în circuitul emițătorului rezis- 
tenţe de stabilizare de 3,9 KO, decuplată de 
un condensator electrolitice de 100 u F. O 
rezistenţă de 150 Q nedecuplată montată 
în serie cu circuitul emitorului provoacă 
o reacție negativă ce ameliorează curba de 
răspuns a etajului preampliticator. 

Corectorul de tonalitate cu reglaj separat 
pentru notele joase prin potențiometrul P3 

şi pentru notele înalte prin potențiometrul 
P este montat între etajul preampliticator 
şi etajul al doilea. 

Dranzistorul următor compensează prin 
amplificarea pe care o produce toată pierderea 
provocată de corectorul de ton. El este montat 
cu emițătorul la masă, avînd în circuitul 
de colector o rezistență de sarcină de 6,8 KQ 
și în circuitul de emiţător o rezistenţă de 
330 Q decuplată prin condensatorul electro- 
litice de 100 u F. Polarizarea bazei la acest 
tranzistor se obține luînd o tensiune negativă 
de pe circuitul de emiţător al tranzistorului 
fiind prin puntea de rezistență de 8,2 KQO şi 
respectiv 2,2 KQ. Este vorba de un circuit 
de reacție negativă în curent continuu legă- 
turii directe dintre ultimele trei etaje şi con- 
densatoarelor din circuitele de emiţător al 
celui de-al doilea tranzistor. Această reacție 
negativă în curent continuu stabilizează 
tensiunea de polarizare a bazei celui de-al 
doilea tranzistor, tensiune ce se aplică 
prin intermediul rezistenței de 680 KO. 

Legătura dintre colectorul celui de-al 
doilea tranzistor și baza celui de-al treilea 
tranzistor este directă, acesta din urmă 
avînd sarcină montată în circuitul de emițător 
şi prezentînd o impedanţă ridicată de intrare 
şi o impedanţă de ieşire scăzută, ceea ce 
permite atacul direct al etajului de ieşire 
lucrînd în clasă „A“. 


Din punct de vedere al audiofrecvenţei, 
colectorul celui de-al treilea tranzistor este 
pus la masă prin condensatorul electrolitie 
de 100 uF. Rezistenţa din circuitul emiţă- 
torului este de 470 Q şi legătura de la emițător 
la baza tranzistorului finaleste directă. 

Tranzistorul final de tipul OC 28, TI 4 B 
sau Il 4 B lucrează în clasă „A“ mai puțin 
economie decit în clasă „B“ din punet de 
vedere al consumației de curent, dar asigu- 
rînd un coeficient de distorsiuni mult mai 
redus. Alimentarea făcîndu-se de la sector, 
reducerea consumului care rămîne totuşi 
redus este mai puţin importantă. Rezistenţa 
de stabilizare din circuitul emițătorului avînd 
valoarea de 45 Q, este scurtată de puntea de 
rezistenţe de 2,2 KO și 8,2 KO, care permite 
aplicarea reacției negative în curent continuu 
pe tranzistorul AC 126. 

Autotranstormatorul de ieșire adaptează 
circuitul de colector la impedanţa de 3,5 Q 
cu ajutorul unei prize pe bobinaj. 

Autotranstormatorul se poate: contecţiona 
pe un miez din tole E 10 grosimea pachetului 
de tole de 20 mm. Bobinajul are în total 
500 spire din conductor de cupru emailat, 
din care 57 spire din conductor Cu E cu dia- 
metrul 0,6 mm, iar diferența cu conductor 
Cu E cu diametrul 0,3 mm. 


Priza pe bobinaj se scoate la spira 57, 
corespunzînd impedanţei de 3,5 Q a bobinei 
mobile a dituzorului. În cazul în care se 
dispune de difuzoare cu impedanţa bobinei 
mobile diferită de 3,5 Q se bobinează primele 
100 spire cu conductor de cupru emailat cu 
diametrul 0,6 mm, scoțîndu-se prize din 10 
în 10 spire, restul bobinajului cu conductor 
de cupru emailat cu diametrul 0,3 mm. 
Bobina mobilă a dituzorului se leagă prin 
tatonări la diferitele prize ale bobinajului 
pînă se obține semnalul maxim. 

În acest fel se- pot adapta difuzoare cu 
impedanţă mobilă cuprinsă între 2-6 Q. 
Alimentarea amplificatorului este asigurată 
prin intermediul unui transformator de 
alimentare avînd un bobinaj primar pentru 


tensiunile de reţea de 220 V şi 110 V şi un 
bobinaj secundar care poate asigura 2 x 15 V 
şi 1,4 A. Acest transformator se poate 
realiza pe tole E 10, grosimea pachetului 
de tole 25 mm și are la bobinajul primar 
1980 spire din care 980 din conductor de 
cupru emailat cu diametrul de 0,35 mm şi 
restul de 980 din conductor de cupru emailat 
cu diametrul 0,25 mm. Priza care se scoate 
la spire 980 serveşte pentru alimentarea la 
rețeaua de 110 V. Secundarul are 2 x 165 
spire din conductor de cupru emailat cu 
diametrul 0,8 mm. Alimentarea mai cuprinde 
două diode redresoare de tipul D 303, D 304 
sau SFR 164 cu ajutorul cărora se redresează 
ambele alternante. Tensiunea negativă este 
filtrată prin rezistenţa bobinată de 10 Q şi 
10 W şi de două condensatoare electrolitice de 
2 000 uF la 25 V. Din acest punct, cele două 
celule de decuplaj separate fiecare compuse 
dintr-o rezistență de 100 Q şi un condensator 
electrolitice de 500 u F permit alimentarea 
fiecărui din cele două canale fără a se produce 
cuplaje parazite prin circuitul comun de 
alimentare. 


Montarea și cablajul 


Cablajul amplificatorului se realizează 
astfel: Se aşază pe șasiu transforma- 
torul de alimentare şi autotranstormatorii 
de ieşire ca şi potențiometrii dubli pentru 
diferite reglaje. Se aşază apoi cele două 
tranzistoare finale OC 28 pe suporturile lor, 
radiatoarele avînd grijă să le intercalăm între 
marginea acestora şi suporturi pentru a evita 
contactul direct între colectoarele tranzis- 
torilor de putere şi masă, Se conectează apoi 
diferitele contacte şi piese prin conductor 
de cupru izolat în material plastic. Se 
conectează apoi alimentatorul, avînd grijă 
asupra montării corecte a diodelor redre- 
soare. Pentru fixarea unora din piesele 
componente se foloseşte o plachetă de 
bachelită (fig. 2). După fixarea pieselor 
pe plachetă se efectuează conexiunile la 
contactele din partea interioară a plachetei 
şi apoi la contactele din partea superioară. 

Placheta se fixează la doi centimetri de 
şasiu cu ajutorul a două distanțiere. După 
efectuarea conexiunilor se fae legăturile 
primarului de la transformatorul de ali- 
mentare la un schimbător de tensiune 
care va fi amplasat pe șasiu după orientarea 
constructorului, de preferință pe partea 
posterioară a șasiului. 

Dacă se respectă întocmai schema de 
principiu, planul de cablaj şi valorile pieselor 
indicate în schemă, ampliticatorul va func- 
ţiona fără nici un reglaj. Se va acorda 
deosebită atenție alegerii tranzistorilor din 
cele două canale de ampliticare care trebuiau 
să île asemănătoare din punct de vedere al 
caracteristicilor de lucru (ex. cele două AC 
107 trebuie să fie asemănătoare, cele două 
AC 126 ş.a.m.d.). 

Cele două difuzoare folosite vor avea o 
putere de 6—10 W şi vor fi montate în două 
cutii acustice de lemn cu dimensiunile: 400 
mm înălțime, 160 mm lărgime şi 230 mm 
adincime. Cutiile acustice vor fi aşezate 
în dreapta și în stînga locului de unde se 
audiază reproducerea , păstrindu-se între cutii 
o distanță minimă de 2 m pentru a se putea 
crea efectul stereotonic. 


CUVÎNTUL 
TEHNICII 
MODERNE 


SUSPENSII 
PE PERNE 
DE AER 


Se părea că nu mai este nimic nou de realizat în ceea ce priveşte suspensia 
automobilelor. Arcurile de oțel lamelare ale trăsurilor au evoluat ca formă, 
dimensiuni, număr de foi, puncte de sprijin, răminind însă acelaşi principiu 
constructiv — amortizarea vibraţiilor prin elasticitatea lamelor de oțel. 

lată însă că, în ultimii ani, un nou principiu a pătruns în domeniul suspen- 
siilor auto: amortizarea pe perne de aer. Se știe că la automobilele cu arcuri 
metalice înălțimea automobilului este proporțională cu sarcina, acesta lăsîn- 
du-se mai jos, pe măsura încărcării (cu călători sau obiecte). Prin încărcare 
nu se modifică numai înălțimea, ci și eficacitatea suspensiei, care devine mai 
slabă. La un autoturism, cele mai bune calități ale suspensiei se realizează 
atunci cînd merge numai șoferul și cu un singur călător. 

Suspensia pneumatică are aceeași caracteristică de flexibilitate, indife- 
rent dacă autobuzul este încărcat sau gol, deci este perfect reglabilă și se 
recomandă pentru toate tipurile de autovehicule, dar în special pentru auto- 
camioane şi autobuze, la care greutatea totală variază în raport cu sarcina, 
în mod normal cu 100—150%, sau chiar mai mult. Reglajul suspensiei pneu- 
matice se face automat, presiunea aerului crescînd o dată cu creşterea sarcinii. 

Introducerea suspensiei pneumatice permite reducerea greutăţii proprii 
a autovehiculelor cu 10—20% și dă posibilitatea conducerii autovehiculului 
cu viteză mai mare cînd este gol. 

lată în citeva cuvinte cum este construită suspensia pe pernă de aer 
la autoturismul american Cadillac. 

Cînd autoturismul este gol, presiunea în sistemul suspensiei este de circa 
5,5 atm. Cind se urcă călătorii şi se încarcă bagajele, presiunea crește şi sus- 
pensia se autoreglează în aşa fel încît înălțimea autoturismului rămîne aceeași. 

Suspensia pneumatică a acestui autoturism se compune din patru rezer- 
voare independente, umplute cu aer, care înlocuiesc cele patru arcuri clasice 


Sistemul de suspensie pneuma- 
tică a autobuzului Mercedes 

Benz 0317: 1 — valva de umflat; 
2 — manometru dublu; 3 — re- 
gulator de presiune; 4 — rezer- 
vor auxiliar; 5 — filtru de aer; 
6 — supapă de reglat înălțimea; 
7 — filtru de aer și supapa de 
reținere; 8 — supapă de tre- 
cere; 9 — rezervor de aer; 
10 — suporţi arcuri; 11 — bur- 
duf pentru suspensia pneuma- 
tică; 12 — supape de reglat înăl- 
țimea; 13 — leviere pentru sus- 
pensia pneumatică; 14 — filtru 

de aer. 


a fost 
îmbiînzit 


(Urmare din pag. 27) 


90% titan. Aliajul o dată obținut 
şi semifabricatul sau piesa uzi- 
nate, apar noi greutăţi la sudare. 
Metalul topit sau în stare incan- 
descentă este avid de alte ele- 
mente și prin contaminare de- 
vine fragil. 

Ca urmare, au fost puse la 
punct procedee speciale de 
protecție a locului sudurii. În 
camere, în care s-a făcut, în 
prealabil vacuum, piesele res- 


SUPRAFATA DE PRESIUNE, 


PISTON SUS 


SPRE SUPAPA DE 
EGALIZARE ȘI SPRE 
POMPA DE AER 

MEMBRANĂ 
DE CAUCIUC 

pective sînt sudate în atmosferă 
neutră (heliu şi argon). Opera- 
torul, stind în afara camerei, 
lucrează prin deschizături cu 
ajutorul manipulatoarelor sau al 
miinilor  înmănuşate. Sudarea 
sub «clopot» nu poate fi însă 
aplicată în orice situație; cînd 
elementele de sudat sînt mari 
nu există camere şi instalaţii în 
care acestea să încapă. 

S-au imaginat atunci o serie 
de procedee și pentru asemenea 
cazuri. Unul dintre acestea 
constă în acoperirea prin pulve- 
rizare a locului sudurii cu un 
strat de silicați gros de sutimi 
de milimetri, care constituie o 
protecţie față de atmosfera 
înconjurătoare. 

Un alt sistem se bazează pe 
folosirea unor arzătoare speciale, 


care printr-o țeavă concentrică 
suflă argon pe locul sudurii, 
evacuind aerul. 

Obținerea de ţevi și profile 
din aliaje de titan prin extru- 
ziune necesită încălzirea la peste 
980“, ceea ce mărește sensibil 
pericolul de contaminare. Pen- 
tru protecţie se acoperă barele 
supuse  extruziunii cu sticlă, 
care servește și ca lubrifiant... 

Produsele finite (și se pot 
obține peste 300 m de țeavă 
pe minut) sînt apoi curățate de 
înveliş pe cale chimică sau me- 
canică (sablaj). Schimbările de 
structură ale metalului în timpul 
prelucrării prin aşchiere, care 
uneori pot face imposibilă con- 
tinuarea lucrului, pot fi şi ele 
evitate prin folosirea unor dis- 
pozitive de răcire a sculelor 


tăietoare cu zăpadă carbonică 
la —A45%C. 

După căutări și încercări, 
titanul a putut fi prelucrat, el 
pătrunzind din ce în ce mai 
mult în construcția unor avioane 
rapide, nave cosmice și sateliți. 
Recent s-a arătat că avionul 
supersonic american A-11, care 
a atins viteza de 3750 kmjoră 
la înălțimea de 30000 m, este 
construit în întregime din aliaje 
pe bază de titan. Titanul și alia- 
jele sale sînt folosite nu numai 
la învelirea fuzelajului, a aripi- 
lor, ci şi în construcția motoare- 
lor reactoare şi turbinelor. 

Cabinele și capsulele navelor 
cosmice au, în afară de partea 
exterioară, care se încălzește în 
contact cu atmosfera, și sche- 
letul alcătuit din aliaje de titan. 


(După «Popular Mechanics», nr. 8/1964) 


ale unui automobil. Fiecare din aceste rezervoare cuprinde un piston și o 
membrană de cauciuc. Carcasa rezervorului este fixată de cadrul autovehi- 
culului, iar pistonul de axa respectivă. Aerul din rezervor presează asupra 


membranei de cauciuc și formează elementul elastic între cadru și axă. 
Aerul comprimat este furnizat rezervoarelor de o pompă montată pe genera- 
torul de 12 V. 
Organul de comandă al suspensiei pneumatice este format din trei ventile 
de egalizare: cite unul pentru fiecare din arcurile din spate și un al treilea 
care se află în legătură cu cele două rezervoare din față prin supape de reți- 
nere. Fiecare din aceste ventile mecanice de egalizare este acţionat de un 
braţ şi o articulaţie, conform cu oscilaţiile reciproce ale cadrului și axei. 
Astfel, la cele 4 rezervoare se transmite aer comprimat după necesităţi 
şi, pentru ca suspensia să fie suficient de «moale», ventilele reacționează 
cu o anumită întirziere. 
Dacă se deschide una din cele patru uși ale automobilului, printr-un 
dispozitiv electric se pune în funcțiune un regulator principal care, prin 
ventile de egalizare și cu întirzierea respectivă, reglează din nou cantitatea 
de aer din cele 4 rezervoare. 
Dacă s-a urcat sau s-a dat jos un călător, dispozitivul electric din uşă 
veghează, menţinînd înălțimea turismului constantă — 140 cm. După ce s-au 
închis ușile, funcţia de reglaj este preluată din nou de ventilele de egalizare. 
Tot secretul suspensiei pneumatice îl reprezintă membrana de cauciuc, 


cu suprafata ei de presiune variabilă, care se modifică automat. Viaţa mem- 
branelor este foarte lungă. Dacă presiunea in sistem scade, este suficient să 
introducem cheia de contact la locul ei și pompa restabilește presiunea nor- 
mală a aerului în tot sistemul suspensiei. 


VIBRATOR 


durificarea cu scîntei electrice 


DURIFIGAREA SUPERFICIALĂ 
PRIN SCÎNTEI ELECTRICE 


(Urmare -din pag 13) 


N.I. Lazarenko, laureați ai premiului Lenin. Aplicată în 
mod curent în Uniunea Sovietică, metoda s-a extins în diverse 
variante şi în alte ţări, printre care şi în R.P.R. 

Durificarea prin scintei electrice are la bază fenomenul 
de eroziune electrică a metalelor, care se produce sub acţiu- 
nea descărcării unei sarcini electrice între două corpuri 
conductoare (electrozi). În timpul descărcării electrice dintre 
cei doi electrozi are loc un transport de metal de la anod 
la catod. Piesa care urmează a fi durificată prin acest 
procedeu reprezintă catodul și este confecționată dintr-un 
oțel corespunzător, de cele mai multe ori nealiat sau slab 
aliat. În vederea. obținerii unei durități importante, anodul 
este confecţionat din ferocrom, grafit, stelit, crom-mangan, 
fontă albă, ferobor etc. 

In figura 1 este redată schema transportului de mâterial 
de la anod la catod. Metalul de la anod se depune pe catod 
sub forma unui con. O parte din metalul astfel transportat 
pe catod (piesă) difuzează în acesta datorită temperaturii 
locale foarte ridicate. Ca urmare a acestei difuziuni rezultă 
o legătură foarte bună între stratul depus și materialul 
de bază, aşa încit este imposibilă desprinderea lui în timpul 
lucrului (la alte procedee de. durificare a suprafeţei de 
lucru se întîmplă ca acest strat să se desprindă, să se 
«exfolieze»). 

Pentru a obţine scintei electrice, electrodul confecţionat 
din aliaj dur se atașează de lama unui vibrator obișnuit. 
Schema electrică a instalaţiei de durificare este simplă. 
Alimentarea cu curent continuu o face un redresor; la polul 
negativ (catodul) se leagă piesa care urmează a fi duri- 

_ficată, iar la polul pozitiv se leagă electrodul din aliaj dur. 
În serie este montată o rezistență R, al cărei rol este de a 
limita valoarea intensității curentului de scurtcircuit existent 
înainte de întreruperea care produce scintei. Pentru a mări 
cantitatea de material transportat de la electrod la piesă 
trebuie să se mărească cantitatea de electricitate transpor- 
tată, deoarece între ele există o directă proporționalitate. 
Mărirea cantităţii de electricitate se face montindu-se în 
paralel cu întrerupătorul o baterie de condensatori C. 

Parametrii circuitului electric şi ai regimului de lucru pot 
fi reglați în funcţie de necesități. 


Aparat de durificare (1) prin scîntei electrice cu vibrator 
manual; schema electrică (2) a aparatului de durificare prin 
scîntei; schema transportului particulelor de metal (3) la 


Eclise de calitate supe- 

rioară obținute cu ma- 

trițe durificate prin scîn- 
tei electrice 


Ca urmare a durificării prin scîntei, suprafața piesei 
îşi îmbunătățește rezistența la uzură și rezistă mai bine 
la condiţiile impuse de exploatare. Acest lucru se explică 
prin apariția unui strat superficial cu proprietăți superioare 
în raport cu masa de bază a piesei. Acest strat se formează 
în urma unor procese metalurgice care au loc simultan aci. 
În primul rînd are loc o aliere în stare topită a elementelor 
provenind din electrod, mediul înconjurător şi piesă. Această 
aliere este cu atit mai importantă cu cît efectul termic 
produs de scînteia electrică este mai mare. Elementele de 
aliere difuzează şi în zona imediat inferioară zonei de topire. 
In același timp are loc și o călire a stratului superficial 
care măreşte corespunzător duritatea superficială a piesei. 

Foarte important este faptul că masa piesei nu:se va 
durifica, rămînînd astfel suficient de tenace pentru a rezista 
şocurilor la care este supusă scula în timpul exploatării. 

Au fost supuse durificării cu scintei electrice o serie de 
scule așchietoare ca: freze, burghie, cuțite de strung etc. 
Rezultatele obținute au fost foarte bune. De exemplu, în 
cazul cuţitelor cu plăcuţe din metal dur, durificate cu elec- 
trozi de grafit, s-a constatat că duritatea lor a crescut 
de 2—5 ori. Acest lucru a avut consecințe pozitive asupra 
duratei în serviciu a “acestor scule. Durificarea prin scîntei 
a mai fost aplicată și cilindrilor pentru laminarea la cald 
a bilelor de oțel de 40 mm, destinate morilor de măcinat 
minereuri metalice. Durata în serviciu a acestor cilindri a 
crescut cu 43%. 

În ultimul timp, în țara noastră această metodă se aplică 
pe scară largă la o serie de uzine constructoare de maşini 
(uzinele «23 August», «Electronica» etc.). La Combinatul 
carbonifer din Valea Jiului s-au durificat prin scîntei elec- 
trice cu ajutorul unui aparat de construcţie proprie burghiele 
de mină. Rezultatele. în exploatare au arătat că la unele 
burghie durabilitatea a crescut chiar de 8 ori. 

Metoda durificării cu scîntei electrice a mai fost introdusă 
în țara noastră și la atelierele de forjă, la durificarea matri- 
telor și, în special, a muchiilor «de atac» ale acestora, care 
se uzează cel mai rapid în exploatare. Au fost obținute 
rezultate foarte bune, care îndreptățesc eforturile făcute 
în această direcţie. 

De exemplu, la Uzinele «23 August», prin durificarea 
cu. scîntei electrice a matriţelor pentru zale și eclise, s-a 
obținut o sporire a durabilităţii cu 100%. Simultan a crescut 
și calitatea. pieselor matritate. Acest lucru este explicabil, 
deoarece matriţele cu un grad mic de uzură dau piese de 
calitate superioară. 


PE MICUL ECRAN- 


IMAGINI 
DE FAMILIE 


ai mult de 24 de ore au însumat emisiunile în care tele- 
viziunea romînă a retransmis imagini de la Olimpiada din 

Tokio 1964. Toate aceste emisiuni au fost, după cum se ştie, 
imprimate pe benzi magneuce la Tokio, apoi benzile au fost trans- 
portate în Europa cu avionul şi redate prin releele de televiziune. 
Calea imaginii imprimate pe bandă a trebuit să fie preferată 
filmului, deşi, după cum fiecare s-a putut convinge, calitatea unei 
astfel de redări este încă întrucitva inferioară celei de pe peliculă. 
Dar numai această soluție a putut asigura relativa operativitate 
a retransmisiilor pe care filmul le-ar fi întirziat cu incă 24 de ore. 
Extinderea videomagnetoscoapelor a fost limitată de complexitatea 
sistemului și mai ales de costul lor extrem de ridicat. Dar anul 
«olimpic» 1964 a adus noi realizări-record şi in acest domeniu, 
astfel că pentru anul acesta se prevede o răspindire pe scară mai 
largă a unui mare număr de aparate, nu numai profesionale, ci și 
pentru școli, institute, muzee și chiar pentru amatori. Principiul 
imprimării pe bandă magnetică a imaginii, precum și al redării ei, 
este cunoscut în linii generale și a fost descris mai de mult şi în 
paginile revistei noastre. Reamintim de aceea, pe scurt, numai 

principalele elemente ale sistemului celui mai des întîlnit. O cameră 
de luat vederi obişnuită, utilizată în televiziune, transformă ima- 
ginea în semnale electrice de intensitate diferită, în functie de lumi- 
nozitatea punctului din imagine «citit» la un moment dat. În video- 
magnetoscop, semnalele electrice succesive sint transformate în 
cimp magnetic cu intensitate proporțională cu a semnalului electric, 
cimp ce «imprimă» un magnetism permanent pe banda purtătoare 
de granule din fier, ce trece prin fața capului magnetic. La redare, 
magnetismul variabil al benzii dă naștere unor curenți de intensi- 
tate corespunzătoare, care într-un receptor de televiziune se trans- 
formă în semnale luminoase, respectiv în imagine. Dispozitive de 
sincronizare asigură obținerea corectă a imaginii. 

Sistemul pînă azi clasic, aşa-numitul sistem Ampex, cu ajutorul 
căruia au fost conservate și imaginile ce ne-au parvenit de la Tokio, 
constă dintr-un cilindru orizontal cu diametrul de cîțiva centimetri, 
în care sint inserate unul sau mai multe capete magnetice de im- 
brimare-redare. 

Cilindrul mobil se roteşte in jurul axei longitudinale, în timp ce 
banda mulată pe jumătate din perimetru cu ajutorul unor presoare 
se deplasează longitudinal de-a lungul cilindrului. Din combinarea 
mişcării de rotire a capului în același timp cu deplasarea benzii 
perpendicular pe planul de rotire rezultă pe bandă semnale impri- 
mate în șiruri paralele, secante față de marginile benzii. 

În funcţie de numărul capetelor, viteza benzii şi viteza de rotaţie 
a cilindrului sînt mai mari sau mai mici. 

La acest sistem sint deosebit de complicate ghidarea și rularea 
benzii pe cilindrul rotitor, cu menţinerea ei permanentă în aceeași 
poziție față de cilindru, care, rotindu-se, tinde să antreneze și banda. 
Problemele de sincronizare perfectă sînt în acest caz cele ce pro- 
voacă dificultăţi foarte mari, aparatura de imprimare și redare 
avind volumul unui dulap obişnuit. 

Noul sistem de imprimare-redare, apărut în a doua jumătate a 
anului 1964, rezolvă într-un mod deosebit de ingenios problema 
combinării celor două mișcări ale benzii și a capului magnetic. 

Și acum, citeva date de ansamblu asupra primelor exemplare 
ale seriei care au fost prezentate la expoziţiile industriale din toamna 
anului 1964. Dimensiunile aparatului sint mult reduse, fiind egale 

CENTRALA 


ATOMOELECTRICĂ 
DE LA 
NOVO VORONEJ 


Primul bloc al centralei atomoelec- 
trice de la Novo Voronej a intrat 
recent în funcțiune. El cuprinde un 
reactor de tip apă-apă care funcțio- 
nează sub presiune iar ca moderator 
de neutron: şi ca agent termic este 
folosită apa distilată. Drept combusti- 
bil nuclear se folosește uraniu natural 
îmbogățit în izotopul 235 în proporție 
de 2%. Combustibilul în greutate de 


TRANSMITEREA 
PRIN TELEFON 

A FOTOGRAFIILOR 
ÎN CULORI 


La Leningrad a inceput fabricarea unei 
aparaturi pentru transmiterea la distanțe 
mari a imaginilor în mai multe culori 
prin canale telefonice obișnuite. 


45 de tone este încărcat în 30 000 tu- 
buri asamblate în 349 casete hexa- 
edrice care formează zona activă a 
reactorului. 

Evacuarea căldurii din zona activă 
se face cu ajutorul apei care circulă 
prin două circuite. Aburul saturat — 
1 400 tone pe oră — sub presiunea de 
33 atmosfere acționează cele trei 
turbogeneratoare de cite 70 000 kW 
fiecare. 

O atenție deosebită a fost acordată 
protecției împotriva radiațiilor. 

Un al doilea bloc care urmează a 
fi dat în curînd în folosință va fi dotat 
cu un reactor atomic de același tip 
și de aceleași dimensiuni. El va per- 
mite mărirea puterii centralei pină 
la 365 000 kW. 


căreia orice culoare poate fi. obținută 
prin combinarea în anumite proporţii a 
culorilor roșu, albastru și verde. 

n dispozitivul de transmitere, un 
fascicul de lumină albă «iluminează» 
suprafața originalului și, în funcţie de 
culoarea unuia sau altuia din detaliile 
sale, lumina reflectată capătă o anumită 
nuanță. 

Lumina reflectată este apoi descom- 
pusă in trei componente (roşu, albastru, 
verde), iar apoi se transformă într-un 


cu ale unei valijoare obișnuite (62/42/38 cm), și greutatea cca. 
45 kg; lățimea benzii — 25 mm, pe role cu diametru de 20 cm, 
care permit imprimări de 45 de minute. 

Marea surpriză o constituie costul aparaturii (camera de luat 
vederi, videomagnetoscopul şi dispozitivul de cuplare la televizor). 
El este de cca. 40 de ori mai mic decit al aparaturii greoaie folosite 
pină în prezent. Deși costul absolut rămine încă destul de ridicat, 
aproximativ egal cu cel al unui automobil de litraj mic, reducerea 
este mare și extinderea producţiei, ca şi perfecționările posibile, 
arată perspectiva ca în viitor mijlocul să poată sta și la indemina 
amatorilor. Pe curînd deci la televizorul propriu: imagini de familie, 
luate cu orice prilej şi care se pot reda ori de cite ori dorim, se pot 
şterge şi reimprima, întocmai ca la orice magnetofon. 


(După «Hobby», nr. 20/1964) 


O CARTE CARE CÎNTĂ 


Imposibilitatea de a se traduce pentru orbi toată literatura 
mondială, prin procedeul în relief Braille, i-a îndemnat pe 
cercetători să realizeze transformarea textelor imprimate 
în mod obișnuit în semnale accesibile percepției orbilor. 

Inginerii sovietici au pus la punct un aparat polifonic care 
descompune fiecare literă a paginii imprimate în elemente 
separate. Fiecare element corespunde unei combinaţii de 
sunete muzicale diferite. Sub aparatul de lectură poate fi 
pusă orice fel de carte. Aceasta emite o muzică originală în 
timp ce un cap de lectură parcurge liniile, iar o lampă lumi- 
nează pagina cărții. 

Razele luminoase reflectate de linii vor excita opt rezis- 
tenţe fotosensibile; după configurația topografică a literelor și 
repartiția zonelor de umbră și de lumină, elementele consti- 
tutive ale literelor răsună cu o anumită frecvență. Fiecare 
element grafic corespunde unui acord sonor, care este de- 
senul fonetic distinctiv al literei. 

Astfel, cu o viteză de 200 de litere pe minut, textele impri- 
mate se transformă în melodie, pînă cînd cei lipsiți de vedere 
vor putea, în cîteva luni, să învețe și să interpreteze textul 
respectiv. 


(După «Science et Vie», dec. 1964) 


Sistemul se bazează pe așa-numita semnal electric ce poate fi transmis 
teorie «tricoloră a văzului», conform printr-un canal. 


DESCOPERIREA 
UNEI CETĂȚI ASIRIENE 


Ruinele unei cetăți fortificate datînd din cele mai vechi perioade 
ale istoriei asiriene au fost degajate de pe locul denumit Tell-al 
Rimah, la vest de Mosul. Descoperirea a fost rezultatul unei 
expediții organizate în comun de Institutul britanic de arheo- 
logie din Irak și Universitatea din Pennsylvania. 

Cetatea de formă rectangulară acoperea aproape 18 ha... Săpă- 
turile s-au făcut în special asupra unui mare templu, din care 
unele rămășițe se ridică la peste 30 de metri înălțime în mijlocul 
cetăţii. La intrarea în templu s-a găsit un straniu cap de piatră 
reprodus invers. După aprecierile specialiştilor, această cetate 
ar fi avut o mare dezvoltare în timpul vechiului imperiu asirian 
(aproximativ anul 1800 înaintea erei noastre) și al regelui Shamsi 
Adad |, care a fost unul din adversarii marelui Hammurabi din 
Babilon. 

Obiectele găsite reflectă lupta între influența asiriană şi cea 
din Mitani, regat care ocupa atunci regiunea Siriei și Libanului 
de astăzi. Interesante sînt unele piese din templu care se pare 
că au servit unui negustor asirian ca table (catastife) comerciale. 
Ele au fost păstrate într-un ulcior. Din descifrarea lor reiese 
că acest negustor se ocupa cu traficul aramei, cositorului și 
orzului. 

A mai fost dezgropat un palat datînd tot din perioada de 
înflorire a marelui imperiu asirian, palat care adăpostea un 
vast sistem de magazine. El a fost de mai multe ori incendiat 
şi reconstruit prin secolul al XIII-lea înaintea erei noastre. 

Importanța acestor săpături este deosebită, deoarece ele 
s-au făcut într-o regiune foarte puțin cunoscută. După părerea 
specialiştilor expediției, orașul descoperit ar aparține unuia 
dintre principatele atit de des menționate în corespondența 
diplomatică a Arhivelor din Mari. 


(După «Science et avenir» nr. 1/1964) 


Lansate la sfîrșitul anului trecut, 
aparatele cosmice «Sonda»-2 și 
«Mariner»A își continuă lungul 
lor drum spre Planeta Roşie. 
Imaginile «de la faţa locului», luate 
de pe Marte şi transmise prin 
sistemul special de televiziune cos- 
mică, vor ridica vălul de pe multe 
taine ale acestei planete. Printre 


mina 
ĂTĂ, 
mineri 


Există 
apă 
pe Marte ? 


ipotezele ce-și așteaptă confirma- 
rea sau infirmarea este și aceea 
care se referă la faptul dacă pe 
planeta Marte este sau nu apă. 

Conform: unei păreri mai gene- 
rale, se consideră că Marte este 
aproape lipsită de apă, concluzie 
izvorită din faptul că învelișul 
exterior al planetei n-ar avea o 


cantitate apreciabilă de umiditate. 

După părerea prof. Lebedinski, 
această concluzie este eronată. 
«Uscăciunea» atmosferei marțiene 
nu înseamnă absenţa apei pe Marte. 
Este adevărat că la telescop nu se 
distinge vreo pînză de apă liberă 
pe această planetă, însă explicarea 
acestui lucru este foarte simplă. 
Temperatura medie anuală la su- 
prafaţa lui Marte este inferioară lui 
zero grade, chiar în zona de la 
tropice. Numai la amiază ea devine 
pozitivă, dar înainte de a apune 
Soarele temperatura coboară sub 
zero grade. 

Pe Marte există un îngheţ etern 
și dacă există apă, ea trebuie să fie 
întotdeauna sub formă de gheaţă. 
Apare deci foarte posibil ca în 
subsolul lui Marte să existe acumu- 
lări mari de gheaţă. 

În demonstrarea acestei idei, 
cercetătorul sovietic V. Davidov 
a pornit de la întrebarea: cîtă 
cantitate de apă poate să fie pe 
Marte? 

Dacă se ia în considerare ipo- 
teza savanților, potrivit căreia 
Marte este «sora» Pămîntului, 
atunci istoria subsolului planetei 


Marte poate fi aceeași cu a evolu- 
ţiei Pămîntului. După concepţiile 
moderne, singura diferență constă 
în faptul că procesele naturale se 
desfășoară mai rapid în interiorul 
lui Marte, deoarece dimensiunile 
sale sint mai mici decit cele ale 
terrei. Se poate trage deci con- 
cluzia că procesele de răspindire 
a apei spre suprafață se află într-un 
stadiu mai avansat pe Marte decit 
pe Pămînt. 

Timp de miliarde de ani, apa 
s-ar fi putut infiltra, puțin cîte 
puțin, către suprafaţa lui Marte. 
Insă, datorită climatului glaciar, 
apa se va fi transformat în cristale 
de gheaţă și s-ar fi putut amesteca 
cu produsele rămase din dezagre- 
garea rocilor, formîndu-se sedi- 
mente care cresc mereu în gro- 
sime. 

Oare cum o fi înfățișarea acestor 
sedimente, dacă ele s-ar observa 
de pe Pămînt? 

Cind Soarele «se ridică» sufi- 
cient de sus, cristalele de gheață 
care se găsesc la suprafață se eva- 
poră și nu rămîn decit nisip și 
alte elemente. Noaptea însă, va- 
porii se condensează, iar solul nu 


mașină cu ajutorul căreia poate să fie 

extras tot cărbunele din mină şi care 
este condusă de un singur om a fost recent 
experimentată în S.U.A. 

Această maşină a fost proiectată pentru 
exploatarea la zi a stratelor orizontale de 
cărbune. În mod obişnuit, exploatarea lor 
se face după înlăturarea păturii de steril 
care acoperă cărbunele, operaţia dificilă şi 
costisitoare. 

Cu noua mașină, urmărită și dirijată de 
operatorul din fața tabloului de comandă, 


se atacă orizontal numai stratul de cărbune, 
frontul de lucru avansînd continuu pe 
măsura extracției cărbunelui. 

Mașina uriașă cîntărește 800 de tone și 
seamănă cu o rampă de garaj mobilă. Ea 
este compusă din trei părți principale: 
1 — capul de frezare care taie cărbunele 
din strat; 2— trenul de vagonete aflat 
în spatele capului de frezare care transportă 
cărbunele tăiat pe măsură ce freza înain- 
tează și-l aduce la ieşirea din galerie; 
3 — rampa helicoidală în lungime de 300 m 
pe care sînt «garate» capul de frezare şi 
vagonetele atunci cînd mașina nu funcţio- 
nează. Uriaşa maşină — cu o înălțime de 
13,5 m, 14,4 m lăţime și 23,1 m lungime — 
se deplasează pe 3 perechi de șenile pînă în 
fața peretelui vertical care trebuie stră- 
puns. Capul de frezare urmat de vagonete 
coboară automat de pe rampă şi începe 
să sape cărbunele. El poate avansa în plan 
orizontal pînă la o adincime de 200 m în 
strat. Cărbunele tăiat este transportat de-a 
lungul celor 40—50 de vagonete a cite 
5 m fiecare și descărcat la locul de desti- 
nație. 

Productivitatea mașinii este de 8 pînă la 
12 tone de cărbune pe minut. Operatorul 
— singurul miner al exploatării — are 
cabina de comandă în corpul principal al 
mașinii. Un dispozitiv denumit stratoscop 
detectează rezistenţa întimpinată de dinții 
frezei în timpul tăierii. În funcţie de natura 
rocii: argilă, calcar, cărbune etc., pe un 
ecran de pe tabloul de comandă apar 
diferite linii luminoase. Alte dispozitive 
indică unghiul de tăiere sau alți factori 
care apar în interiorul zăcămîntului. 

Pe baza acestor date, operatorul, cu aju- 
torul manetelor și butoanelor de comandă, 
acționează mersul maşinii. 

In prezent este în studiu realizarea unei 
astfel de instalaţii și pentru exploatările 
în subteran. 


(După «Science et avenir» nr. 14/1964) 


Dacă în momentul de față este senzaţional faptul că un hamster 
poate trăi sub apă, destul de curînd ni se va părea un lucru obișnuit 
ca omul protejat ca și hamsterul de o membrană de substanță plas- 
tică semiinvizibilă să trăiască sub abă cit timb va dori. 

Hamsterul. anımal terestru, reuşeşte sa respire sub apă dato- 
rită unei membrane care are aci rolul de,țesut pulmonar. 

Aerul conținut în apă trece uşor prin «țesutul» plastic, pe cînd 
apa nu poate trece. Oxigenul din apă vine să înlocuiască oxigenul 
respirat de hamster. În același timp, bioxidul de carbon rezultat 
din respiraţie trece în apă, unde se dizolvă. Astfel, se restabilește 
echilibrul gazos. 

Experienţa reproduce schimburile gazoase de la nivelul plămi- 
nilor, schimburi care se petrec între aer și singe sau, în cazul bran- 
hiilor la pește, între apă şi sînge. Această substanță plastică (un 
silicon) amintește într-un fel materia vie, fără a atinge perfecțiunea 
acesteia. Membrana respiratorie a fost realizată de dr. Walter 
L. Robb de la laboratoarele «General Electric».-El a fabricat un 
silicon ce permite realizarea unei pelicule extrem de subțiri, de 
ordinul a două sutimi de milimetru sau, mai exact, de 100 000 de 
molecule grosime, fiind de 100 de ori mai permeabilă decit membrana 
de respirație a plăminilor noştri. 

Se ştie că, la adincimi considerabile, apa mării este saturată cu 
aer, aşa încît echipele de oceanografi sau scufundătorii submarini 
vor putea avea oxigenul necesar datorită branhiilor artificiale, 
care vor filtra direct oxigenul din apă. O «cameră» de silicon, cu 
latura de 2 m, ar permite unui om să trăiască infinit sub apă, bine- 
înțeles cu condiţia ca să îi fie asigurate hrana şi eliminarea sub- 
stanțelor toxice. 

Această experiență va avea urmări deosebite în biologia spațială, 
în medicină, industrie, în domeniile în care se studiază din ce în 
ce mai mult schimburile gazoase. 

Realizarea membranei respiratorii va avea multiple aplicații. 
Butelia de oxigen, atit de indispensabilă în anumite situații, va putea 


mai este alburiu decit în dreptul 
regiunilor polare, unde. dimineața 
răsare Soarele și temperatura este 
constant joasă. Această ipoteză 
este confirmată și de observaţiile 
astronomice. 

Admiţind că în scoarța lui Marte 
există gheață, să vedem cum s-ar 
putea pune ea în evidenţă. 

Unul dintre factorii care pot 
influenţa asupra gheții este căldura, 
care, bineînțeles, este răspîndită 
în tot adincul planetei și crește 
cu adîncimea întocmai ca și în 
interiorul Pămîntului. Acolo unde 
temperatura este superioară punc- 
tului de topire, gheaţa se topește. 
Pentru a fi mai concret, să presu- 
punem că pe Marte temperatura 
creşte cu adîncimea în aceeași 
măsură ca și pe Pămînt (de fapt 
creșterea este diferită, dar acest 
lucru încă nu ne este cunoscut). 
Apare deci posibil să se calculeze 
cu aproximaţie și grosimea păturii 
de gheață eternă. 

După ce s-a stabilit temperatura 
medie anuală la suprafața lui 
Marte (10—20° la Ecuator și în 
jur de minus 60° în regiunile po- 
lare), s-a putut calcula grosimea 
maximă a păturii glaciare superfi- 
ciale, care este de 500 de metri la 
tropice și de 2 km la poli. Sub 
acest strat de gheață eternă apa 
trebuie să fie în stare lichidă. Se 
poate imagina următorul tablou: 
un «ocean» ce se întinde sub un 
strat gros de gheață care conţine 
diverse particule solide. Se pune 
însă întrebarea: oare oceanul aco- 
peră întreaga planetă sau există și 


continente pe Marte? Răspunsul 
nu poate fi decit afirmativ. Fără 
continente planeta n-ar fi acope- 
rită de acel material provenit din 
dezagregarea rocilor care este 
răspîndit de vint pe suprafața sa. 


Dar oare ce arata observațiile 
făcute direct asupra acestei pla- 
nete? 

După cum se știe, Marte este 
acoperit de o rețea de linii slab 
perceptibile, a căror origine -este 
încă neînţeleasă. Acestea sînt fai- 
moasele «canale» marţiene desco- 
perite de Schiaparelli între anii 
1877 şi 1879. 


Existența «canalelor» pe Marte 
este un fapt real, care confirmă 
această ipoteză. Acolo unde nu este 
apă, adică în regiunile care cores- 
pund cu continentele de pe Pă- 
mînt, nu pot fi «canale». Se poate 
astfel observa (și din imaginea 
alăturată) că pe Marte sînt regiuni 
vaste în care aceste canale lipsesc. 

Cind se formează fisurile de 
gheață, vaporii de apă trebuie să 
se ridice deasupra apelor libere 
şi apoi să se condenseze. Nu cumva 
acest fenomen coincide cu apariția 
benzilor albe de la suprafața lui 
Marte? Desigur că da: acad. N. Ba- 
rabașov, de la Academia de științe 
a R.S.S. Ucrainene, a observat acest 
fenomen și a notat că o bandă 
albă trecătoare (de scurtă durată) 
coincide cu precizie cu unul din 
canalele marţiene. Și astronomul 
francez E. Antoniadi, și alți obser- 
vatori au văzut aceste benzi. 


fi realizată ușor la spital şi la domiciliu, inima — plămin artificial, 
folosit în chirurgie, se va simplifica: sîngele va fi pus în contact 
direct cu o față a membranei, iar pe cealaltă față va circula aerul. 
In industrie, acolo unde este necesară o atmosferă bogată în oxigen, 
această nouă invenție va permite cu ușurință obținerea unor can- 
tități sporite de oxigen. Dar nu numai de oxigen este vorba, ci şi 
de alte gaze ale atmosferei, cum ar fi, de pildă, heliul din aerul 
înconjurător. 

In sfirşit, cu ajutorul acestei membrane selective se poate lupta 
şi împotriva atmosferei viciate. În mediile cu atmosfera încărcată 
de gaze nocive s-ar putea ca fiecare om să aibă astfel de dispozitive 
care să purifice aerul. 

(După «Science et vie» nr. 1/965) 


Această schemă arată diferența dintre procesul 
de difuzie al moleculelor de gaze care trec prin 
porii unei membrane semipermeabile obișnuite 
și felul în care aceleași molecule traversează 
membrana selectivă de silicon 


MEMBRANĂ POROASĂ OBIŞNUITĂ MEMBRANA SELECTIVA 
cata Beses, 

AVIOANE CU REACȚIE... 


REPORTER 


Fotografierea cu succes a sa- 
telitului nostru natural prin in- 
termediul vehiculelor spațiale 
«Ranger» 7 și 8 a stimulat preo- 
cuparea specialiștilor america- 
ni pentru proiectarea unor ve- 
hicule spațiale «fotoreporter» 
perfecționate. Pe 
această linie se înscrie și vehi- 
culul din imagine, pe care cu- 
noscuta firmă nord-americană 
Boeing este pe cale să-l con- 
struiască pentru N.A.S.A. 

Misiunea acestui curios apa- 
rat constă în fotografierea Lu- 
nii de la o distanță de numai 
50 metri de suprafața sa. Sa- 
vanții vor să folosească aceste 
fotografii pentru a determina, 
cu cea mai mare precizie, locul 
cel mai favorabil pentru asele- 
nizarea navelor cosmice cu 


Sistemul de fotografiere cu 
care este înzestrat vehiculul 
va putea asigura o înaltă pre- 
cizie în luarea imaginilor și ar 
putea acoperi o suprafață de 
2 070 km?, pe aceste fotografii 
putînd fi deosebite chiar obiec- 
te foarte mici (numai de un 
metru lungime). Cind imagi- 
nile vor fi luate dintr-un unghi 
mai mare, evident, sistemul de 
fotografiere va putea acoperi 
o zonă corespunzător mai 
mare (de 41 500 km?), în care 
caz pe fotografiile respective 
ar putea fi identificate obiecte 
mai mari de 8 metri. 


(Din «Les sports) 


CÎMP MAGNETIC VIZIBIL 


Datorită unei interesante realizări a unor 
ingineri cehoslovaci, cîmpul magnetic generat 
de mașinile electrice poate fi văzut. 

Procedeul se bazează pe folosirea soluțiilor 
coloidale ale unor substanțe feromagnetice al 
căror indice de refracție depinde de cimpul 
de polarizare al razelor luminoase ce le străbat. 
Lumina polarizată ce a străbătut un asemenea 
strat coloidal subțire este proiectată și în 
modul acesta cîmpurile magnetice formate în 
jurul bobinelor din mașinile electrice devin 
vizibile. Această descoperire prezintă o mare 
importanță pentru industria de mașini elec- 
trice, deoarece mărirea eficacității acestora 
este strîns legată de cunoașterea cîmpului 
magnetic. Menţionăm că pînă acum cîmpul 
magnetic se putea stabili numai pe baza unui 
calcul matematic complicat sau prin măsură- 
tori foarte pretențioase. 


MAŞINĂ DE CALCULAT 
VORBITOARE 


Pentru uzul băncilor şi al întreprinderilor 
cu mari operaţii comerciale a fost realizată o 
mașină de calculat care dă rezultatele sonor 
și, eventual, telefonic. 

Stocul de cuvinte și de sunete se înre- 
gistrează după vocea umană și se păstrează 
pe un tambur magnetic. 

Se poate astfel cere telefonic mașinii situația 
unui cont. Se formează un număr corespunză- 
tor şi apelul este transformat în limbajul 
mașinii. Se selectează răspunsul de pe tamburul 
magnetic si se transmite telefonic. 


(După «Mechanical Engineering») 


PENTRU 600-700 PASAGERI: 


Cunoscutul cotidian francez «Le monde», a publicat o infor- 
mație senzațională prin care se anunță că ministrul apărării al 
S.U.A., Mc Namara, ar fi aprobat finanțarea unui avion super- 
sonic capabil să transporte 600—700 pasageri pe distanțe de 
8 000—10 000 km?!... 

În realitate, aşa cum precizează revista de specialitate «Avia- 
tion Magazine» din 15 ianuarie 1965, este vorba de avionul 
subsonic «C-5A» pentru 500—700 pasageri, cu raza de acțiune 
de 8 000—10 000 km, a cărui viteză de zbor nu va depăși însă 
830—850 km/oră! 

Preşedintele Lyndon Johnson a și acordat primul credit de 
157 000 000 dolari, pentru anul fiscal 1966, în vederea începerii 
lucrărilor de proiectare: În total, construirea primelor cinci 
prototipuri ale noului avion «gigant» va necesita nu mai puţin 
de 750 000 000 dolari! 

Marile firme constructoare de avioane «BOEING», «DOU- 
GLAS» și «LOCKHEED», precum și două firme constructoare 
de motoare cu reacție, «GENERAL ELECTRIC» și «PRATT & 
WHITNEY», au fost însărcinate oficial cu întocmirea proiectelor 
definitive. La începutul anului 1966, va începe construirea avio- 
nului, atît în varianta civilă «C-5A» (cca 500—600 pasageri), 
cît și în cea militară «CX HLS» (cca 600—700 militari). 

Primele zboruri experimentale sînt prevăzute pentru anul 
1967, iar livrarea primelor aparate de serie, în 1969—1970. 

Se presupune că vor fi construite cca 125 exemplare, dintre 
care 58 militare. 


După părerea specialiștilor, avionul «C-5A» va reprezenta o 
extrapolare a celui mai mare avion american de transport militar, 
C-141 «STAR LIFTER», construit de uzinele Lockheed. În com- 
parație cu aceasta, capacitatea de transport a viitorului aparat 
va crește cu aproape 500%, iar costul pentru o tonă kilometru 
se va reduce cu 40%! 

Deşi alte amănunte în legătură cu acest îndrăzneț proiect 
aviatic n-au fost date publicităţii, se pot face cîteva aprecieri 
privind caracteristicile viitoarelor avioane «C-5A» şi «CX-HLS». 

Pentru a asigura 600—700 locuri şi spațiul necesar combusti- 
bilului corespunzător unui zbor fără escală de 8 000 kilometri, 
viitorul «expres intercontinental» va trebui să posede un fuselaj 
(cu două punți) lung de cel puţin 80—90 metri!... iar greutatea 
totală a avionului în momentul decolării va depăși 250 tone!!!... 

Corespunzător, aripa avionului va trebui să aibă o suprafață 
alară de cel puțin 500 m*!... iar anvergura, 60—65 metri! 

Propulsia avionului va fi asigurată de patru turboreactoare 
foarte puternice, capabile să dezvolte la decolare o forță de trac- 
ţiune de 4X14 000 = 56 000 kgf!... iar în zborul de croazieră 
(cu 800 km/oră la 11 000 metri altitudine) vor avea un consum 
specific cu 10% mai mic decît turboreactoarele Prat & Whitney 
JT3D-5A care echipează avionul «C-141»! 

Deși «avioanele gigant» au caracteristici tehnico-economice 
avantajoase, la «încărcătura maximă», ele nu vor putea deveni 
concurente serioase ale viitoarelor avioane supersonice de pasa- 
geri, mult mai rapide şi mai ușor de «umplut» 100%. 

Simca 1300/1500 


ing RADU TUDOR 


Modelele vechi nu dispar, ci coexistă cu noile modele la Simca. Alături de 
binecunoscutele Aronde, în 1963 şi-au făcut apariţia noile turisme Simca de 
1300 cm?, reprezentante interesante ale clasei mijlocii. Care sînt calitățile 
noului autoturism, care s-a afirmat deja ca un concurent al lui Fiat 1 300? 

O primă privire ne indică o soluție reușită — axul cardanic formează în 
interiorul caroseriei un tunel de-abia vizibil. Puterea motorului a sporit și aceasta 
s-a completat cu o cutie de viteze complet sincrnizată. Caracteristicile arată 
că Simca 1 300 poate face faţă cu succes și întrecerii cu un Volkswagen 1 500 
sau un Opel Record. Autoturismul este confortabil pentru 4 persoane, dar poate 
fi utilizat foarte bine şi pentru 5 persoane. Suspensia este mult îmbunătățită, 
atit prin arcurile spirale care au înlocuit arcurile cu foi clasice ciît,și prin intro- 
ducerea unui sistem stabilizator triunghiular în spate. Tabloul de bord este simplu 
și util, fără aparatele speciale caracteristice autoturismelor de sport (de exemplu 
tahometru). Volanul urit şi cu multe manete de la Aronde a fost înlocuit cu un 
volan mai modern ca formă şi mai uşor de apucat. Vizibilitatea a fost şi ea spo- 
rită prin modificarea formei şi sporirea suprafeţei geamurilor. Ușile se deschid 
larg şi permit intrarea comodă în autoturism. 

Dacă 1 300 prezintă numai caracteristici îmbunătăţite față de predecesori, 
Simca 1 500 prezintă multe caracteristici deosebite care îl pot situa alături 


MOTOR — 4 timpi, 4 cilindri în 
linie, alezaj — 74 mm, cursă — 75 mm, 
cilindreea — 1 290 cm, puterea — 


62 CP (SAE) la 5 200 rot/minut, cuplu de BMW 1 500 şi Fiat 1 500. lată citeva caracteristici pe care le subliniem: 

motor max. 10,2 kgfm la 2 600 rot/mi- raport de compresie — 9,5 : 1, arbore cotit cu 5 lagăre, pentru turaţii mari, 

nut, raport de compresie — 8,4, răcire cursă lungă a pistonului, frine disc în față, 4 locuri de ungere la întreg șasiul. 

apă cu termostat, instalație elec- În sfirşit, o caracteristică care va bucura pe cei care au condiții de exploa- 

trică — 12 V. tare mai grele: unsoarea şi uleiul se reînnoiesc numai la fiecare 10 000 km 
parcursi. 


TRANSMISIE — cutie de viteze, 
complet sincronizată, cu patru trepte: 
I — 2,65 : 1; II — 2,06 : 1; III — 1,39 : 1; 


COMPARAȚIE 


IV — 1 : 1; mersul înapoi 3,39 : 1; dife- Denumirea caracteristicii SIMCA 1300 FIAT 1300 SIMCA 1500 BMW 1500 FIAT 1500 
rențial — 4,44 :1; viteza maximă — Puterea în CP (SAE) la turația 
135 km/oră. în rot/minut 62/5 200 72/5 200 81/5 400 90/5 900 80/5 200 
Cuplu motor în kgfm la turaţia nsn w tina 
ȘASI U — motor față, roți motrice în rot/minut 10,2/2 600 10,5/3 400 12,4/3 000 2,5/ |. 
spate, suspensie independentă cu arcuri Alezaj/cursă în mm 74/75 72/80 75,5/83 82/71 77/80 
spirale și amortizoare telescopice faţă &ilindreea temă 1290 1295 1482 1499 1481 
și spate, frîne cu tamburi și saboți, 
suprafață totală — 875 cm?, cauciucuri Raport de compresie 8,3—8,5 8,8 9,5 8,8 8,8 
— 5,90—13, rezervor — 55 |. Lungime/lățime/inălțime 4250/1 580/ 4030/1 545/ 4250/1 580/ 4440/1 710/ 4 030/1 545/ 
în mm 1400 1420 1400 1 420 1 420 
Ampatament în mm 2 520 2 420 2 520 2 550 2 420 
DIMENSIUNI, PERFORMANȚE — 
NT A n 
ampatament — 2520 mm, lungime — Greutate în kg 960 960 995 1050 9 
4250 mm, lățime — 1580 mm, înăl- Portbagaj, capacitate în | 340 350 340 600 350 
time — 1 400 mm, ecartament față/ —— 
spate — 1 322 mm/1 300 mm, distanța Greutate utilă în kg 400 330 405 400 330 
minimă la sol— 13,5 cm, raza de Cauciucuri 5,90—13 5,60—13 5,90—13 6,00—14 5,60—13 
d aa 4,9 greutate: gol 000 kg; Viteza maximă în km/oră 135 140 150 150 150 


cu pasageri — 1 360 kg, consum de 
combustibil cca. 10 litri/100 km. 


Valoarea economică a sorgului pentru 
regiunile secetoase și mai puțin fertile, 
unde alte plante dau producţii slabe, 
a adus în atenţia oamenilor de știință 
această cultură. În urma cercetărilor 


întreprinse, s-au găsit căile cele mai 
importante pentru extinderea și spo- 
rirea producției de sorg pentru boabe. 
Printre aceste căi se numără și hibri- 
darea. 


Ing. KRAUS MIHAIL 
cercetător ştiinţific |.C.C.P.T — Fundulea 

VALOROASĂ 
PLANTĂ | 
FURAJERĂ 


na dintre plantele de cultură căreia i se acordă o 

tot mai mare atenţie de către specialiştii din agri- 

cultură o constituie sorgul. Este o plantă care creşte 
în zonele secetoase, sub arșița dogoritoare, acolo unde 
cele mai multe plante nu rezistă. În ajutor îi vin rădă- 
cinile puternic dezvoltate, care, ca niște pompe, extrag 
din sol substanțele nutritive și apa din straturile cele mai 
adînci. Tulpina și frunzele manifestă și ele multă zgîrcenie 
cînd este vorba de apă. Stratul gros de ceară cu care 
sînt acoperite face ca apa să nu se piardă în mod necon- 
trolat. În plus, sorgul are un coeficient de transpirație 
scăzut, și în timpul secetei poate să-și înceteze creşterea, 
pe care o reia apoi îndată ce condiţiile devin mai favo- 
rabile. : 

Avînd aceste adaptări, sorgul dă producţii mai bune 
decît alte culturi, printre care porumbul, în zonele bîn- 
tuite de secetă, pe soluri sărace, pe nisipuri şi chiar pe 
sărături. 

Boabele de sorg constituie un bun furaj pentru toate 
speciile de animale, iar în industrie ele sînt folosite pentru 
extragerea amidonului. 


Scurt istoric 


Documente vechi, de peste 4 000 de ani, atestă faptul 
că sorgul ar fi originar din Africa. De aici el s-a răspîndit 
mai întîi în China și în India, unde se cultivă pe suprafețe 
mari din timpuri străvechi. 

După scrierile lui Plinius, în Europa sorgul a fost intro- 
dus cu aproape 2 000 de ani în urmă. El s-a pierdut însă 
din cultură și a fost reintrodus de către arabi, în secolul 
al XVII-lea. În Statele Unite ale Americii, sorgul a fost 
introdus în anul 1853, răspîndindu-se mai mult în statele 
din sud, în special în Texas, unde secetele și arșițele 
mari făceau nesigură.cultura porumbului. Aici a început 
şi ameliorarea sorgului pe baze științifice și tot aici s-au 
creat și primii hibrizi de sorg. 

În momentul de față, sorgul se cultivă pe toate conti- 
nentele, pe o suprafață totală de peste 40 milioane de 
hectare. Suprafața cea mai mare ocupată cu sorg se află 
în India, și anume peste 17 000 000 de hectare anual. 
Urmează R.P. Chineză, cu 9—10 milioane hectare, și 
Africa, unde se cultivă cca. 8 milioane de hectare, mai 
ales în Etiopia, Sudan, Nigeria, Uganda, Ciad etc. În cele 
două continente, Asia și Africa, boabele de sorg consti- 
tuie alimentul de bază pentru circa 200 000 000 de locui- 
tori. În Statele Unite, sorgul ocupă suprafața de cca. 8 
milioane de hectare. 

In Europa, sorgul a fost cultivat pe scară foarte redusă 
în unele țări din partea sudică. Abia de scurt timp, de 
cînd s-au creat primii hibrizi, s-a experimentat în aproape 
toate țările din sud-estul Europei și se încearcă extin- 
derea lui în cultură. 


Sorgul — în atenția amelioratorilor 


Procesul de creare a hibrizilor de sorg este destul de 
complex. Metoda folosită se bazează pe androsterili- 
tatea citoplasmatică şi restaurarea fertilității, despre 
care revista «Ştiinţă și tehnică» a mai scris (vezi «Ştiinţă 
și tehnică» nr. 11/1963 şi nr. 6/1964). 

Spre deosebire de porumb, care are florile separate 
pe sexe, cele mascule în virful plantei (paniculul), cele 
femele la un nod, la subsuoara unei frunze (ştiuletele), 
ceea ce permite să se facă uşor castrarea, la sorg lucrurile 
stau cu totul altfel. 

Sorgul are flori hermafrodite, organele florale mas- 
cule şi femele găsindu-se în aceeași floare, iar poleni- 
zarea are loc în cea mai mare măsură între florile ace- 
leiași inflorescențe. De aceea, crearea hibrizilor de sorg 
este posibilă numai pe bază de androsterilitate cito- 
plasmatică. 


Cum decurge atunci procesul de ameliorare la sorg? 

Mai întîi se fac încrucișări forțate pe baza castrării 
manuale între diferite soiuri și linii de sorg normal 
fertile. Hibrizii obţinuţi în a doua generaţie constituie 
materialul iniţial pentru procesul de autofecundare... 
În această generaţie, însușirile dezbină, se obțin din 
fiecare încrucișare o mulţime de forme care se deosebesc 
mult între ele. Se aleg şi se autofecundează plantele cu 
însuşirile cele mai valoroase. Autofecundarea se repetă 
cîțiva ani, pînă cînd se obţin linii consangvinizate, uni- 
forme sub toate aspectele (înălțime. culoarea boabelor, 
forma şi mărimea paniculului), Liniile consangvinizate 
după uniformizare se încrucişează cu linii citoplasmatice 
androsterile (linii care nu formează antere cu polen 
şi nu se pot înmulți decît cu ajutorul unui analog fertil, 
adică cu o linie identică, dar care are polen, fără să restau- 
reze însă fertilitatea liniei sterile) Dacă hibrizii obținuți 
sînt fertili, înseamnă că linia posedă capacitatea de restau- 
rare şi hibrizii respectivi pot fi încercați în culturi com- 
parative, pentru a se determina capacitatea de producție. 
Dacă hibrizii obținuți sînt sterili, atunci linia respectivă 
se va transforma în androsterilă prin încrucișări regresive. 

Un hibrid de sorg reprezintă deci o încrucisare între 
o linie citoplasmatic androsterilă şi o linie restauratoare 
de fertilitate. Hibrizii de sorg, pentru producţie, nu se 
pot crea decît pe această cale. 

Ca şi la porumb, hibrizii de sorg își manifestă toată 
capacitatea de producție numai în prima generaţie. In 
generația a doua, plantele sînt foarte neuniforme ca talie 
și perioadă de vegetaţie și dau o producție mai mică 
cu 15—20% față de prima generaţie. 


O cultură în extindere în țara noastră 


Sorgul hibrid pentru boabe are talia mică, care, în 
general, nu depăşeşte un metru, și plante foarte uni- 
forme, fapt care permite mecanizarea completă a acestei 
culturi, ca de altfel şi cultura sorgului pentru masă verde 
şi siloz. Hibrizii depășesc în producție cu circa 20—40% 
soiurile obișnuite. 

Boabele de sorg au aproape aceeași compoziție chimică 
ca și boabele de porumb, pe care le pot substitui în hrana 
tuturor animalelor. 1 kg de boabe de sorg hibrid conține 
1,10 unităţi nutritive şi 57 g de albumină digestibilă, 
față de 1,16 UN și 76 g AD, cît conţine porumbul. Folosit 
în hrana vacilor de lapte şi a oilor, sorgul nu a produs 
modificări asupra producţiei de lapte, lînă şi a sporului 
de greutate. Substituind 50% din porumb din hrana 
porcilor cu sorg, s-a obținut un spor de greutate mai 
mare atît în experienţele efectuate la I.C.Z., cît și la 
I.C.C.P.T.-Fundulea. Şi în hrana păsărilor, sorgul poate 
substitui cu bune rezultate o parte din porumb. 

Sorgul pentru masă verde și siloz are, de asemenea, o 
compoziție chimică apropiată de masa verde de porumb, 
avînd aceeași valoare furajeră. Rezultatele primilor ani 
de muncă în domeniul ameliorării sorgului în țara noastră 
sînt concretizate în crearea cîtorva hibrizi autohtoni, 
care au dat producţii la fel de bune ca și hibrizii din 
import. 

Primele experienţe cu sorg hibrid în ţara noastră au 
fost efectuate în anul 1958 la Fundulea. Rezultatele fiind 
promițătoare, s-a trecut la experimentarea pe scară mai 
mare, şi în anul 1964 el a fost cercetat în circa 50 de centre 
experimentale. În toate experienţele, sorgul a dat rezul- 
tate bune, îndeosebi în regiunea Dobrogea, unde găsește 
condiţii foarte favorabile, apoi în zonele secetoase din 
regiunile Bucureşti, Galaţi şi Oltenia, precum și pe 
nisipurile din regiunile Oltenia şi Crişana și pe sărăturile 
din Bărăgan și Banat. Hibrizii timpurii dau rezultate bune 
şi în regiunea laşi, unde secetele sînt destul de frecvente. 

În anii 1962, 1963 și 1964, în stațiunile experimentale 
ale Institutului central de cercetări agricole, precum și la 


centrele Comisiei de stat pentru încercarea şi omolo- 
garea soiurilor, hibrizii cei mai buni de sorg au dat pro- 
ducţii de peste 3 000 kg/ha, ajungînd chiar la 9 000 kg/ha. 
În anul 1961, la Fundulea s-a obținut o producţie record 
de 11783 kg/ha. Atrag atenţia producţiile obținute pe 
nisipuri, unde sorgul a dat peste 4000 kg/ha, depăşind 
de 2—3 ori producţia de porumb, şi pe sărături, unde 
s-au obținut 1 500—2 300 kg/ha. 

Comportarea cea mai bună au avut-o hibrizii din import 
NK-210, NK-135, NK-120, iar dintre hibrizii autohtoni 
experimentați prima dată în 1963 bune rezultate au dat 
hibrizii F-32, F-44, F-43, F-31, F-42. În medie, pe 5 sta- 
țiuni experimentale (Dobrogea, Brăila, Mărculești, Fun- 
dulea şi Caracal), hibrizii autohtoni au dat recolte între 
5 262 şi 5683 kg/ha în anul 1963. 

Pe baza rezultatelor obținute în experiențe, sorgul 
hibrid pentru boabe a fost extins în producţie încă din 
anul 1961. În 1964 s-au cultivat în ţara noastră cîteva 
zeci de mii de hectare cu sorg, iar pentru anul 1965 
Institutul de la Fundulea a produs seminţe din hibrizii 
F-31, F-44 şi F-42. 

În munca de îmbunătăţire a calităților sorgului, ameno- 
ratorii urmăresc creșterea capacității de producție, 
rezistență la secetă, la arșiţă, la cădere, la boli şi dăună- 
tori, talie potrivită pentru recoltarea mecanizată etc. 
La sorgul pentru furaj verde și siloz se urmărește și 
micșorarea conținutului în durină, care prin hidroliză 
generează acid cianhidric, toxic pentru animale. 

În viitorul apropiat se preconizează ca sorgul hibrid 
pentru boabe să fie cultivat în special pe solurile nisi- 
poase și pe sărături, unde are o comportare superioară 
față de alte culturi, urmînd apoi zonele secetoase și 
solurile cu fertilitate mai slabă din sud-estul țării, precum 
și din sudul Moldovei. 


Determinarea conținutului de 
acid cianhidric la plantele verzi 
de sorg 


TRITURARE 


VIRUSURI 
TUMORALE 

ALE UNOR ANIMALE 
ŞI PROBLEMA 
CANCEROGENEZEI 
LA OM 


Dr. NICOLAE CSAKY 
I.M.T. — Inframicrobiologie — Timişoara 


Teoria virotică 


Printre numeroasele teorii care caută 
să explice apariția cancerului, un loc im- 
portant îl ocupă şi teoria virotică. 

Ideea originii virotice a cancerului a 
apărut încă la începuturile virusologiei și 
i se atribuie lui Borell, care a emis-o într-un 
articol publicat în anul 1903. Nu mult 
după aceea, în 1908, Ellerman și Bang au 
arătat că leucemia păsărilor (un cancer al 
globulelor albe din sînge) este produsă 
de un virus. Comunicarea lor nu a trezit 
nici un ecou, deoarece în acel timp leuce- 
miile nu erau incluse în categoria bolilor 
canceroase. 

Teoria virotică a găsit însă un puternic 
argument în anul 1910, cînd Rous a desco- 
perit că sarcomul din muşchii pectorali ai 
găinilor este produs de un virus. Eviden- 
ţierea naturii virotice a acestui cancer 
se poate face astfel: se ia un fragment din 
sarcomul găinilor (sarcomul lui Rous) în 
primele săptămîni după apariţia lui şi se 
zdrobeşte într-un mojar cu nisip. Astfel, 
celulele se vor distruge, iar conţinutul lor 
se va împrăștia -în serul care se adaugă 
ulteriar. Totul se centrifughează apoi la 
5 000 de ture pe minut, şi lichidul obținut, 
care nu mai conţine nici un fel de fragmente 
de celule, se trece printr-un filtru bacterio- 
logic cu porii atît de mici încît nu mai pot 
să treacă decit virusurile. Filtrele pot să 
fie de porțelan sau de azbest (vezi schema). 
Acest filtrat, lipsit de celule și bacterii, 
reproduce totuși boala, dacă se injectează 
în mușchii pectorali ai unor găini tinere. 
Mai mult decit atît, chiar descoperitorul 
tumorii a arătat că virusul se multiplică și 
în celulele membranei corioalantoide a 
oului embrionat de găină. Fragmentele 
strivite ale unor asemenea membrane (pe 
care s-a dezvoltat virusul) au reprodus, de 
asemenea, sarcomul; deci nu mai era nici 
un dubiu că umoarea este de natură 


DECAN 


Principalele operații de 
laborator care permit 
obținerea unui filtrat 
lipsit de celule. Făcin- 
du-se observații, la mi- 
croscopul electronic, 
s-a constatat că în acest 
filtrat sint prezente vi- 
rusurile răspunzătoare 
de apariţia unei tumori 
(sarcom) la găină 


NISIP STERIL 


virotică. Mai tîrziu, virusul a fost văzut 
şi la microscopul electronic. 

Lumea științifică a crezut în acea vreme 
că se află la un pas de descoperirea cauzei 
cancerului la om, că trebuia doar să fie 
căutat virusul respectiv. 

n anii care au urmat s-au făcut nume- 
roase cercetări şi s-au descoperit un număr 
mare de virusuri care produc tumori 
maligne, dar numai la animale. Cancerele 
umane au continuat să-și păstreze secretul 
originii lor. Ar părea că acest eșec infirmă 
originea virotică a cancerului uman. To- 
tuși, cu toate că între timp s-a dovedit 
cu certitudine că unele substanțe chimice 
aplicate timp îndelungat pe piele pot să 
producă cancere, teoria virotică a găsit 
noi posibilități de abordare a problemei, 
prin studiul virusurilor tumorale ale 
animalelor. 

Pînă astăzi s-au descoperit un număr de 
peste 30 de tumori ale animalelor, produse 
de virusuri, din care cităm: fibromul 
iepurilor (descoperit de Schope în 1932), 
leucemiile șoarecilor, cancerul mamar al 
şoricioaicelor, tumori ale corbilor și altele. 
Fiecare dintre aceste tumori are o istorie 
şi o însemnătate proprie. Aici vom aminti 
numai acele date care contribuie la înțe- 
legerea situației actuale a teoriei virotice 
a cancerului. 


Virusul «dispare» și totuși... 


Chiar de la primele cercetări s-a stabilit 
că virusul lui Rous nu se mai regăseşte 
în tumorile mai vechi de 40 de zile. Trans- 
miterea prin filtrat nu mai poate avea loc, 
dar se poate face transmiterea prin grefarea 
unui fragment la un alt animal. Tumora 
este deci transplantabilă. Era firesc să 
apară ideea că poate se întîmplă ceva ase- 
mănător şi în cancerele umane. Virusul 
produce deci modificarea canceroasă, dar 
după aceea prezența lui nu mai este nece- 

sară. Dacă privim astfel lucrurile, putem 
să presupunem că la om nu surprindem 
decit faza a doua, cînd virusul lipseşte. 


Dar unde e totuşi virusul? 


După unii cercetători, virusul se elimină, 
iar după alții el continuă să persiste în 
celulă sub formă mascată, aşa cum susține 
savantul sovietic Zilber, aducind pentru 
aceasta numeroase dovezi. Pornind pe 
urmele virusului mascat, folosind ca model 
diferite tumori ale animalelor, autorii, 
mai ales cei sovietici din școala lui Zilber, 
au arătat că în celula din care a dispărut 
virusul există totuşi ceva în plus, şi anume 
există antigene care nu se găsesc în celula 
normală. Aceste antigene sînt de natură 
proteică și s-a presupus chiar că ar fi 
proteina de înveliș a virusului, ceea ce 
insă pînă în prezent nu s-a confirmat. 
Totuşi, prin aceste antigene noi, el şi-a lăsat 
amprenta. Această problemă a antigenelor 
tumorale mai are și alte aspecte, dar ne- 
legate direct de cauza apariției cancerului. 


Intervenţia unor tehnici 
noi de cercetare 


Deși savantul romîn Levaditi a cultivat 
încă din 1913 virusul poliomielitei pe frag- 
mente de țesut menținute în viaţă în 
afara organismului, totuși metoda nu a 
intrat atunci în practică. De-abia după 
lucrările lui Enders, Weller şi Robins, 
cultivarea celulelor în afara organismului, 
în scop virusologic, a devenit o metodă 
curentă. (Pentru aceasta, savanții enume- 
rați au primit premiul Nobel.) 

Dacă se iau fragmente vii de țesut em- 
brionar şi se desprind legăturile care 
unesc celulele cu ajutorul tripsinei, se 
obține o suspensie de celule. Tripsina atacă 
mai repede substanța intercelulară, ce- 
lulele propriu-zise rămînînd viabile. Ase- 

În prezent nici una dintre numeroasele probleme medicale nerezolvate nu trezește atit de mult inte- 
resul tuturor oamenilor de orice profesiune ca aceea a tumorilor canceroase (maligne), motiv pentru care 
toate publicațiile, inclusiv ziarele și revistele literare, caută să informeze cititorii asupra adevăratei stări 
de lucruri. Se discută în aceste publicaţii o serie de succese ale chirurgiei, radioterapiei şi chimioterapiei mo- 

erne, grație cărora astăzi se obțin supraviețuiri îndelungate și chiar vindecări totale în numeroase cazuri. 
n paralel cu progresele științei se produce și o transformare în conștiința oamenilor, care încep să înțeleagă 
că neînduratul flagel nu este o condamnare fatală, ci o boală gravă, dar căreia i se opun din.ce în ce mai 
multe mijloace de prevenire și combatere, succesul depinzind de precocitatea intervenției. 


Cu toate acestea, știința nu a dat un răspuns categoric referitor la cauza bolii. 


Se știe că la un moment dat, mult înainte ca bolnavul să-și dea seama, în viitorul țesut canceros apar 
celule care nu mai seamănă cu cele normale și care au proprietatea de a se înmulți rapid fără să mai țină seama 
de structura normală a țesutului, ceea ce duce adeseori la formarea unei umflături, a unei tumori. Extirparea 
chirurgicală, dacă nu reușește să elimine toate celulele bolnave, este urmată de refacerea tumorii și chiar 
apariția unor tumori la distanță, adică a unor metastaze. 

Deci, caracteristica principală a celulelor canceroase este înmulțirea anarhică, nelimitată și de nestăpinit. 


menea celule suspendate intr-un mediu 
special se depun în eprubetă și se înmul- 
țţesc pe pereţii ei, pînă cînd se formează 
un strat continuu de celule, o pinză de 
celule (cultura monostratificată). Asemenea 
culturi celulare se pot face din orice țesut 
viu, embrionar sau de adult, sănătos sau 
canceros. 

Dacă într-o eprubetă cu culturi de 
celule normale se introduce un virus oare- 
care, acestea se vor înmulţi, iar celulele 
se vor îmbolnăvi și se vor desprinde de pe 
pereții eprubetei. 

Și acum ce se întîmplă dacă adăugăm 
virusul lui Rous? Nu cumva căpătăm oare 
un cancer în eprubetă? 

La adăugarea virusului lui Rous, celulele 
nu se desprind, ci încep să se înmulțească 
și să se modifice, devenind asemănătoare 
cu cele canceroase! (Această încercare s-a 
făcut pe celule normale bucale.) 

Dar ceea ce era şi mai interesant în 
unele cazuri, era că şi în aceste culturi de 
celule se produce fenomenul de dispariție 
a virusului! Totuși, celulele, astfel trans- 
formate, sînt capabile să producă tumori 
dacă se împlantează subcutanat la animale 
sensibile, deși filtratul acestor culturi nu 
mai poate produce tumora. S-a produs 
deci o cancerizare în eprubetă, «in vitro». 

Metoda studierii efectului de maligni- 
zare pe care îl au virusurile are o impor- 
tanță imensă, efectul fiind un test care ar 
putea arăta în ce măsură virusul ar putea 
să aibă potenţialități de virus cancerigen. 
Interesant mai este că două tipuri umane 
de adenovirusuri posedă acest efect trans- 
formator asupra culturilor de celule. 
Utilizind acest model, se așteaptă .multe 
succese, investigaţiile utilizind și metoda 

atomilor marcați. Se caută acum să se 
regăsească virusul pierdut, măcar sub 
formă de acid nucleic, ceea ce reprezintă 
deia o pătrundere în domeniul geneticii. 


Genetica îşi exprimă 
punctul de vedere 


Este clar pentru oricine că modificarea 
produsă în celula canceroasă este o modi- 
ficare genetică. Toate celulele canceroase 
dau naștere la celule canceroase, indife- 
rent dacă e vorba de tumori umane sau 
animale, cu virusul prezent sau absent. 
Virusul se pare că este necesar numai la 
început, pînă cînd acesta induce modifi- 
carea respectivă. Se poate emite presu- 
punerea că virusul produce o mutație și 
după aceea poate să coexiste sau să dispară. 
Se pare însă că alte două explicații genetice 
au mai mulți sorți de izbindă: virusul îşi 
pierde proteina de înveliș, iar acidul său 
nucleic s-ar include în aparatul genetic 
al celulei gazde, constituind el însuși 
informaţia patologică ce produce neoplas- 
mul. Procese asemănătoare se cunosc la 
bacteriile infectate cu bacteriofagi — viru- 
surile microbilor. Cealaltă explicație derivă 
din recentele descoperiri ale represorilor 
din citoplasmă care inhibă diferitele acțiuni 
ale genelor din nucleu. Un asemenea 
represor intervine atunci cînd celula em- 
brionară, care avea posibilități nelimitate 
de înmulțire, este oprită să se mai înmul- 
țească, devenind adultă. 

Virusul canceros ar putea să inhibe un 
asemenea represor și să readucă deci 
celula la starea embrionară în ceea ce 
privește capacitatea ei nelimitată de 
înmulțire. 


Aceste eprubete, cu culturi de țesut, stau 
una lingă alta, înclinate la 10”, într-o stivă 
specială, la temperatura de 37°C (5). Obser- 
vate la microscop cu cel mai slab obiectiv 
(6), pinza de celule (fibroblaști) în curs de 
formare apare ca în figura noastră (7). În 
caz de transformare canceroasă, celulele 
devin rotunde și multistratificate 

Considerații asupra nivelului celular sau 
subcelular pot să piardă din vedere faptul 
că în fond organismul este acela care se 
îmbolnăvește; or, organismele sînt foarte 
diferite. Se cunosc virusuri care se găsesc 
in mod normal în rinichii maimuţelor, 
dar, dacă se injectează un extract din 
aceşti rinichi la hamsteri, acesta provoacă 
tumori maligne. (Virusul SV 40 sau virusul 
vacuolizant.) Tot așa, virusul papilomului 
lui Shope produce tumori benigne la 
iepurii sălbatici, însă maligne la cei de 
casă... etc. 

Pe de altă parte, se ştie că prostata la 
om poate să conțină celule transformate 
în sens canceros și totuși organul să nu 
fie bolnav. Aceasta permite să se vor- 
bească despre diferite nivele ale bolii: 
genetic (celular), de țesut, de organ și, 
în sfîrşit, de generalizare. 

Avînd în vedere toate acestea, se înțe- 
lege că rezolvarea cancerului depinde de 
colaborarea tuturor disciplinelor medicale 
și nemedicale;: Cu toate acestea, putem 
presupune că în pronunțarea verdictului 
decisiv virusologia va mai avea un cuvînt 
de spus. 

Am vorbit despre cancerul uman şi de 
fapt am prezentat o 'serie de virusuri ale 
animalelor. Această situație l-a făcut pe 
savantul american Koprovski să declare 
că cel care vrea să prezinte teoria virotică 
a cancerului uman se găseşte în situația 
regizorului care îl regizează pe Hamlet. 
Regizorul trebuie să transforme un actor 
oarecare în prinț danez. 


Deși deasupra aerodromului s-a lăsat o ceață deasă, totuşi 
pe ecranul aparatului de bord se observă clar marginile pistei 


de aterizare... 


Rachete perfecţionate, prototipuri ale viitoarelor nave inter- 
planetare, sint dotate cu sisteme speciale de vizibilitate și cu 
dispozitive de autodirijare, ce le permit să atingă cu precizie 


orice ţintă... 


Automobiliştii pot circula în deplină siguranță noaptea, fără 


a avea farurile aprinse... 


Toate aceste realizări și încă multe altele au devenit posibile 


datorită folosirii radiațiilor infraroșii. 


Conf. univ. ing 
G. RULEA 


n urmă cu aproape 3 secole, Newton a avut ideea să așeze o 

prismă de sticlă în calea unui fascicul de lumină naturală și 

a observat că la ieșirea din prismă lumina se descompune în 
șapte culori care alcătuiesc spectrul vizibil:.roşu, portocaliu, galben, 
verde, albastru, indigo şi violet. 

Pînă la începutul secolului trecut nimeni nu bănuia că, în afara 
acestor radiații vizibile, radiaţia solară ar mai conţine și alte ra- 
diații... invizibile. Acest lucru a fost pus în evidență pe cale experi- 
mentală de astronomul englez W. Herschell. 

Din nou, un fascicul de lumină solară a fost descompus în compo- 
nentele sale cu ajutorul prismei de sticlă. Experimentatorul a avut 
ideea să așeze un termometru nu în fasciculul descompus, ci dincolo 
de limita lui roșie, adică acolo unde se părea că radiaţiile solare 
n-ar mai conţine nici o componentă. Și, lucru neașteptat, termo- 
metrul a indicat o temperatură mai mare decit a mediului înconjură- 
tor, dovedindu-se astfel că, în afara radiaţiei vizibile, radiaţia 
solară mai conține încă o componentă invizibilă. Numite la început 
calorice, aceste radiații au căpătat ulterior denumirea de infraroșşii, 
din cauza poziţiei lor în spectrul electromagnetic. 

Astfel a fost descoperită «banda infraroşului» în spectrul undelor 
electromagnetice, unde ocupă o poziție cuprinsă, aşa după cum 
rezultă din fig. 1, între radiaţiile vizibile şi undele radio ultrascurte. 

Radiațiile infraroșii, ca și cele vizibile, se reflectă la întîlnirea 
anumitor obstacole, își schimbă direcţia de propagare cînd traver- 
sează medii de densități diferite (se refractă) și sint parțial absorbite 


cînd străbat asemenea medii, însă cu mult mai puţin decit cele 
vizibile. 

Timp de peste 100 de ani, radiaţiile infraroșii au avut doar apli- 
caţii minore, mai ales din cauza lipsei unor detectori sensibili la 
asemenea radiaţii. În ultimul timp, progresele înregistrate de tehnica 
radiaţiilor infraroşii în această privință sînt de-a dreptul specta- 
culoase. Într-adevăr, în momentul de faţă au fost realizaţi detectori 
care ar putea sesiza de pe pămint radiația emisă de o luminare 
aprinsă care s-ar. afla situată într-unul din craterele de pe suprafața 
Lunii. 

În afară de faptul că sînt invizibile, că sint mai puţin absorbite 
de atmosferă, radiaţiile infraroşii au şi avantajul că sînt foarte 
răspindite în stare naturală, pentru că... 


. . và 
„toate corpurile „radiază 


Posibilitatea folosirii radiaţiilor infraroșii se bazează pe faptul 
că toate corburile sînt «calde», adică au o temberatură mai mare 
decit zero absolut (—273,16'C). Orice corp e «cald» şi radiază energie 
electromagnetică, din care o parte se află în banda de infraroșu. 
E limpede, aşadar, că orice obiect, de la racheta ce străbate cerul 
şi pină la casele unui oraş și la trecătorii de pe străzi, reprezintă 
o sursă de radiații infraroşii. Aceste surse sint de intensităţi diferite, 
astfel încit o peliculă fotosensibilă în infraroșu va sesiza ușor dife- 
rența între fața «caldă» a unui om şi suprafața mai «rece» a cimpiei 


acoperite cu zăpadă, care îl înconjură. Deoarece nu e nevoie de 
emițători artificiali, construiți de om, ca în radiodifuziune sau în 
radar, sistemele cu radiații infraroşii sînt mai simple și mai uşoare. 

Puterea de separare a receptoarelor de radar în infraroșu este 
mult superioară radarului cu unde decimetrice sau centimetrice. 

Datorită lungimilor de undă mai mici cu care se lucrează în 
infraroșu — de ordinul micronilor —, detaliile imaginilor sint bine 
puse în evidență. 

Tehnica radiaţiilor infraroșii este folosită în controlul și măsu- 
rarea temperaturilor, în meteorologie, în automatică ş.a. 

În navigație, în astronomie și cosmonautică, radiaţiile infraroşii 
se utilizează la determinarea distanțelor și în dispozitivele automate 
de ghidare. Aceste sisteme sînt principial analoge radarului sau 
instalaţiei de. radioghidaj, în care radiaţiile infraroşii iau locul 
undelor radio. Dar să vedem mai indeaproape cum... 


„„rachetele își caută singure ţintele 


Să ne imaginăm o navă interplanetară care a plecat să exploreze 
o planetă încă necunoscută. Pentru navigația navelor cosmice, 
stelele, Luna, Soarele pot constitui puncte de reper importante, 
fie ca surse de lumină, fie ca surse de radiaţii invizibile, cum ar 
fi cele infraroșii. După cum există sisteme automate de comandă 
ce pot păstra direcția navei (de exemplu, către Lună) cu ajutorul 
unei celule fotoelectrice — traductor lumină-curent — care «vede» 
unde se află Luna, tot astfel pot fi concepute sisteme care recurg 
la detectori de radiaţii infraroşii. 

Aceştia sînt fie detectori termici (ce acționează pe baza efectului 
termic produs de radiaţiile infraroşii), fie fotoelectrici. 

Indiferent de tipul detectorului, există posibilitatea ca acesta 
să orienteze cu ajutorul unui sistem de comandă nava cosmică 
sau corpul ceresc artificial avind la bord un «pilot automat» cu 
radiaţii infraroșii; de exemplu, un satelit artificial poate fi comandat 
de un sistem automat cu detector sensibil în infraroşu, de exemplu, 
de tip termic, astfel încît să-și îndrepte aparatele către suprafața 
Pămîntului, pe care detectorul o «simte» ca pe o imensă pată «caldă» 
pe cerul înghețat. 

Pentru a înţelege mai bine funcţionarea unui sistem de dirijare 
cu radiații infraroșii, să ne referim la un caz concret: dirijarea 
unei rachete. 

Utilizarea unui sistem de autodirijare a rachetei spre o țintă 
necesită ca ținta să se deosebească prin proprietățile sale de fondul 
înconjurător. Această deosebire numită contrastul țintei este recep- 
ţionată pe rachetă şi folosită pentru elaborarea semnalelor de 
comandă şi execuţie a dirijării rachetei. 

Un puternic contrast în raport cu mediul înconjurător îl dau, 
spre exemplu, navele de suprafață, avioanele cu reacție, furnalele, 
uzinele metalurgice și cocsochimice, centralele termoelectrice etc., 
toate acestea constituind surse puternice de radiaţii infraroșii. 

Prima problemă a sistemului de autodirijare cu radiaţii infra- 
roşii o constituie determinarea direcţiei țintei. 

În afară de aceasta, sistemul de autodirijare trebuie să asigure 
evaluarea în fiecare moment a mărimii devierii rachetei față de 
direcția țintei şi generarea unor semnale electrice sau de altă natură 

care să acționeze asupra organelormde comandă și execuție, aducind 
racheta pe direcția țintei. 

Un sistem de autodirijare cu radiații infraroşii (fig. 2) constă 
dintr-un sistem optic de recepție și mecanismele auxiliare menite 
să asigure permanenta deplasare a rachetei spre ținta. Sistemul 
de recepție e alcătuit dintr-o oglindă, în focarul căreia se află un 
receptor de radiații infraroşii cu sensibilitate mare şi inerție mică. 
Radiațiile infraroşii emise de țintă sint transformate în semnale 
electrice, amplificate și apoi transmise prin canalele de comandă 
la dispozitivele ce asigură deplasarea rachetei în direcţia țintei. 

Pentru o funcţionare normală a sistemului e necesar ca radia- 
tiile să întreacă de citeva ori radiaţia fondului, şi acest lucru nu 
se întîmplă, evident, decit atunci cînd racheta intră în cimpul de 
radiaţie al țintei. 

Sistemele de dirijare cu radiaţii infraroşii prezintă, față de siste- 
mele corespunzătoare ce folosesc unde radio, o serie de avantaje, 
ceea ce determină deseori folosirea combinată atit a sistemelor 
de radio, cit și a celor infraroşii. Astfel, asupra sistemelor cu radiaţii 
infraroşii paraziții acționează într-o mai mică măsură decit asupra 
sistemelor de ghidare folosind undele radio. 

În plus, radiaţia infraroşie a țintelor nu poate fi ascunsă. Prin 
urmare, este greu de creat semnale false capabile să înșele sistemul 
de urmărire sau îndreptare. Toate acestea, fără a mai vorbi de 
faptul că sistemele de dirijare, folosind radiaţiile infraroşii, sint 
mai ușoare și mai ieftine. 

Sistemele de dirijare folosind radiaţii infraroşii prezintă şi o 
serie de dezavantaje, dintre care cel mai important este determinat 
de faptul că vehiculul dirijat se poate îndrepta nu asupra țintei 
destinate, ci asupra sursei de radiaţii celei ma! intense din mediul 
respectiv. 

Din aceste considerente, sistemele de dirijare cu radiaţii infraroşii 
se folosesc numai pe ultimul sector al traiectoriei, în timp ce pe 
prima porțiune ghidarea se realizează prin unde radio. 

Acest exemplu ne arată cit se poate de clar că tehnica nu pune 
problema: sau unde radio sau radiaţii infraroșii. Aceste domenii 
ale spectrelor electromagnetice, departe de a se înlocui unul pe 
celălalt, mai degrabă se completează reciproc. 


Radar... în infraroșu 


Undele radio ce părăsesc antena radar se reflectă de sol, indife- 
rent dacă e zi sau noapte. Condiţiile de reflexie a undelor radio 
pe diferite suprafeţe — poduri, rîuri, case, străzi — sînt esen- 
tiale și ele dau posibilitatea să se «vadă» pe întuneric harta regiunii 
deasupra căreia se zboară. Dar harta regiunii se poate «vedea» 
și fără a emite undele radio, deoarece clădirile, pomii, grădinile, 
vehiculele etc. constituie surse de radiații infraroșii de intensităţi 
diferite. În afara radiolocatoarelor de bord, cele instalate la sol 
ne dau posibilitatea să detectăm prezenţa avioanelor, rachetelor etc. 
şi să măsurăm cu mare precizie în orice moment distanța care ne 
separă de ele. 

Țintele pot fi insă descoperite nu numai folosind undele radio, 
ci și radiațiile infraroşii: locul radiolocatoarelor este luat de loca- 
toarele optice (pe bază de radiaţii infraroșii). Locaţia în infraroșu 


— Spectrul radiațiilor electromagnetice. 

se apropie foarte mult de radiolocația utilizată în radioastronomie. 
Elementele «canalului» de transmisie, în cazul radarului pasiv 
cu unde radio, sint: sursa naturală de unde radio, mediul absorbant 
prin care se propagă unda, detectorul (receptorul) de unde radio 
şi prezentarea finală a mesajului. 

Un «canal» analog prezintă şi radarul cu infraroşii: sursa de 
radiații infraroşii, mediul absorbant, un detector (receptor) de 
radiaţii infraroșii și ecranul pe care apare imaginea finală. În 
ambele cazuri e de dorit ca mediul absorbant, de exemplu, atmos- 
fera să producă o atenuare cit mai mică a semnalului. La recepție 
se primesc informaţii despre ţintă, fie ca o sursă de unde radio 
sau' de infraroşii. 

În afara' sistemelor pasive există și sisteme de locație active. 
Principiul de funcţionare al unui asemenea sistem, după cum rezultă 
cu ușurință urmărind figura 3, e bazat pe trimiterea unor impulsuri 
de radiaţii infraroşii care, după ce sint reflectate de țintă, sint 
recepționate de un dispozitiv corespunzător. 

Ca sursă de radiaţii infraroșii e folosit becul (1), care la emisie 
se aprinde, iar la recepție se stinge. Fluxul de radiații infraroșii 
emis în impulsuri, după ce este concentrat de oglinda parabolică (2), 
este trimis asupra țintei (3). Fluxul reflectat este primit mai întîi 
de o oglindă parabolică (2), cade apoi pe o oglindă plană (4), care-l 
focalizează asupra catodului fotomultiplicatorului (5). 

În comparație cu radiolocatoarele în care se generează microunde 
și se primesc radiosemnalele reflectate de țintă, tehnica radiațiilor 
infraroșii este universală, căci locatoarele optice descoperă radiațiile 
generate de orice obiect. 

Sistemele cu radiaţii infraroşii funcţionează la frecvenţe care 
sînt aproape de 1 000 de ori mai mari decit cea mai înaltă frecvență 


folosită în radiolocaţie. În plus, în comparaţie cu antenele radio- 
locatoarelor, antenele sistemelor ce folosesc radiaţii infraroșii sînt 
mult mai mici și au o capacitate rezolutivă mult mai înaltă. 


Putem oare vedea în timpul nopţii? 


Dacă spunem că vederea naturală a omului în întuneric este 
slabă, repetăm un adevăr banal. Dacă afirmăm că prin mijloace 
speciale de iluminare se pot televiza spectacole sau întreceri sportive, 
amintim lucruri cunoscute şi trăite de toată lumea. 

Dacă spunem însă că omul poate vedea în întuneric, avem în 
vedere tehnica radiaţiilor infraroşii; datorită lor imperfecţiunea 
vederii omului a fost pentru prima oară compensată, ochiul omului 
devenind mai puternic, el putind fi la fel de bine folosit ziua ca şi 
noaptea. 

Vederea pe timpul nopții se realizează cu ajutorul unor dispo- 
zitive speciale, cunoscute sub numele de transformatoare de ima- 
gini, care se adaptează la aparatele optice obișnuite. 

Schema unui asemenea dispozitiv poate fi urmărită pe figura 4. 
El constă dintr-un electrod negativ (1) și un ecran fluorescent (2) 
care joacă rolul electrodului pozitiv. Catodul și anodul sint dispuși 
pe pereții interiori ai unei carcase (3) în care s-a făcut vid. Lentila 
obiectiv (4) formează pe catod imaginea (5) a obiectului (6). 

Radiațiile infraroşii emise sau reflectate de obiect (6), căzind 
pe suprafaţa catodului, provoacă o emisiune de electroni care sînt 
atraşi de anod. Căzind pe suprafața anodului, electronii produc 
luminescența acestuia. Cu alte cuvinte, imaginea. invizibilă (în 

Sistem de autodirijare cu radiații infrarosii. 
1 — radiațiile infraroșii emise de țintă; 
2 — înveliș din material transparent la 
radiații infraroșii; 3 — detector de ra- 
diaţii infraroșii; 4— oglindă parabolică; 
5 — bloc de amplificare; 6 — canale de 
comandă; 7 — organe servomotoare. 

infraroșu) a obiectului a fost transformată în imagine vizibilă (7), 
care e percepută de ochiul observatorului. Pentru a obține imaginea 
dreaptă (8) se introduce o lentilă ocular (9). 

Am examinat aci sistemele care permit vederea pe timpul nopții 
în condițiile «iluminării» invizibile a obiectelor care ne interesează, 
cu alte cuvinte, sistemele active. Oare nu este posibil să obținem 
invizibilul pe ecran fără a mai fi nevoie de a folosi «iluminarea» 
invizibilă? 

Răspunsul este afirmativ și el se bazează pe folosirea unui aparat 
numit evaporograf. Se cunoștea încă de mult că dacă pe o hirtie 
pe care se află un strat de negru de fum, imbibat cu alcool, cade 
un flux de radiații infraroșii, atunci la incidenţa radiaţiilor alcoolul 
se evaporă mai repede. Plecind de la această constatare, în ultimul 
timp s-au făcut cercetări pentru a introduce în înregistrarea infra- 
roşului o metodă analogă cu aceea a fotografiei, iar evaporograful 
este tocmai incununarea acestor cercetări. 

Aparatul cuprinde un tub (ai cărui pereţi sînt rău conducători 
de căldură) închis la cele două capete, cu materiale optice transpa- 
rente la radiaţii infraroșii. În tub se află o peliculă subţire de celu- 
loid, pe care se proiectează imaginea termică a obiectului. Pentru 
a mări sensibilitatea aparatului, partea superioară a membranei 
este acoperită cu un strat subțire de negru de fum. Pe cealaltă 
parte a membranei se depune un strat subțire — o peliculă — 
de ulei de camfor. 

Radiatiile infraroşii emise de obiectul de studiat sînt concentrate 
de un sistem optic şi trimise pe suprafața membranei; atunci, ca 
urmare a absorbției radiaţiilor, stratul de ulei se va încălzi in mod 
diferit şi deci, datorită evaporării, îşi va varia grosimea în mod 
diferit. 


Intr-un stil limpede și atrăgător, L Halifman ne 
povestește diferite aspecte din viața familiilor de 
furnici, atît de des întîlnite și totuși multora puțin 
cunoscute 

Autorul acestor povestiri izbutește să transpună, pe înțe- 
lesul tuturor, îndelungatele, minuţioasele observaţii şi in- 
genioasele experienţe a cîtorva generaţii de cercetători 
ştiinţifici din lumea întreagă, care au urmărit cu neobosit 
interes și iscusință comportamentele variate ale diferiților 
indivizi dintr-o familie de furnici. Cu vădit interes şi cunoaştere 
a vieții din furnicare ni se prezintă ceea ce savanții au denu- 
mit «efectul de grup», adică vitalitatea sporită a indivizilor 
din grup față de cei izolaţi, care îi face să fie astfel mai activi 
și să trăiască mai îndelungat. 

Ducîndu-și viața în cuiburi, unde se reîntorc aproape fără 
de greș, trăind în familie şi pentru familie, furnicile pot 
comunica între ele prin diversele moduri de atingere a 
antenelor. Încrucișindu-și antenele cu surorile sale, o furnică 
le poate semnala prezenţa şi chiar abundența hranei, precum 
şi invazia dușmanilor. Pricepind sensul semnalizării, surorile 
o urmează fie pentru a se aproviziona, fie pentru a se apăra. 
Totuși nu trebuie să ne închipuim indivizii furnicarului ca 
pe nişte automate, care îşi duc activitățile fără de greș. 
Nu arareori în timp ce unele furnici scot materiale din cuib 
la suprataţa, altele le cară in sens invers. Dar, pînă «la urma- 


— Locator în infraroșu 


PAROLA ANTENELOR 


ÎNCRUCIȘATE 


|. HALIFMAN, Editura științifică, București, 1964 


urmelor» ori «mai devreme sau mai tîrziu», activitatea 
întregii familii se încheie în sensul specific, adică furnicarul 
are înfăţişarea cuvenită, iar urmaşii sînt hrăniți, îngrijiţi și 


„apărați. Nu sînt tolerate într-un cuib decît furnicile din 


aceeași familie, chiar dacă aparțin aceleiași specii. Individul 
este o părticică a familiei, aducînd pentru ceilalți hrana 
găsită și primind-o de la ei alteori. 

Cum multe furnici sînt insectivore, ele sînt ocrotite şi 
înmulţite de oameni. Multe foloase în, pădurile din țara noas- 
tră aduce Formica rufa, furnica roşie. care vinează insecte 
vii, în special larve şi crisalide, deşi se mulțumește și cu 
cadavrele lor. S-a constatat că în furnicarele sale, de mărime 
mijlocie, sînt distruse, în cele 12 ore ale zilei, 20 000 de in- 
secte. Un ajutor prețios la îndemîna omului în lupta sa cu 
dăunătorii. 

Multe putem afla sau a ne reaminti citind interesantele şi 
plăcutele povestiri ale autorului sovietic. Adunate cu grijă 
și pricepere, iscusit prezentate, relatările sale despre inte- 
gritatea familiilor de furnici ne lămuresc strînsele legături 
dintre indivizi, care ne păreau pînă recent enigmatice. Urmă- 
rind promovarea noului, în lucrările de specialitate ale cer- 
cetătorilor ştiinţifici observaţiile apar izolate. Întrunite și 
explicate de talentul unui bun povestitor, observaţiile ştiin- 
ţifice ajung astfel să fie pe înțelesul tuturor, oferindu-ne şi o 


distracție instructivă. 
Dr. VICTORIA J.RAICA 


Dacă asupra membranei cade acum lumina albă, se produce 
fenomenul de refracție și apare imaginea colorată în funcție de 
grosimea membranei, adică, în ultima analiză, diferența de tem- 


COPERTA a IV-a: 


Radiațiile infraroşii, în acelaşi timp invizibile și calorice, 
au încetat să fie numai obiect de studiu în laboratoare și au 
păşit în tehnică. De la descoperirea lor și pînă la aplicațiile 
actuale au trecut mai bine de opt decenii și a fost parcurs 
un drum îndelungat. La început termometrul a sesizat 
că în afara fasciculului de lumină pe care prisma îl descom- 
punea în cele 7 culori ale spectrului, dincolo de roșu, 
se aflau raze «calde» — a. Astăzi, sateliți meteorologici 
artificiali ca Nimbus — b au la bord radiometre pentru 
analiza radiațiilor infraroșii —'c și înregistratori sensibili 
la aceste radiaţii. 

Sursele de radiații infraroșii și detectorii sensibili la 
aceste radiații au fost obiectul unor cercetări asidue. 
Au fost realizate instalații de comparare a intensității 
surselor naturale cu a surselor artificiale cunoscute. 
Un asemenea dispozitiv — d, cuprinzînd o placă de sticlă 
ce se ro.eşte în jurul unui ax, cu sectoare argintate 
formînd o oglindă, permite să se compare, combinînd 
transparența cu reflexia, intensitatea radiației infraroșii 
naturale cu a uneia date de o sursă de laborator, cu aju- 
torul unui detector sensibil. Diferite tipuri de diafragme 
rotitoare — e permit determinarea vitezei și poziției 
sursei de radiaţii infraroșii. 


-- Dispozitiv de vedere 
pe timp de noapte 


peratură se transformă în diferență de culoare. Imaginea nu apare 
în culori naturale, dar este diferit colorată de la regiune la regiune. 

Evaporograful se caracterizează printr-o gamă de lucru remar- 
cabilă de la zecimi de grad la citeva mii de grade, ceea ce deter- 
mină, în ultimă instanță, și multiplele sale întrebuințări. 

Astfel, folosind evaporograful, se poate stabili — la o încăpere 
etanşă — în ce zonă peretele prezintă o subțiere, o neomogeni- 
tate, care supusă la eforturi ar putea deveni o fisură. Acest lucru 
e posibil analizind fondul termic al peretelui încăperii: în zona 
subțiată, peretele este mai rece datorită temperaturii mai scăzute 
din exterior şi deci va avea altă culoare. Această metodă prezintă 
o mare importanță în studiul etanșeității construcţiilor destinate 
cercetărilor cosmice. 

Evaporograful permite să se obțină «infragrafii» interesante în 
medicină. De exemplu, în loc ca pacientul să fie expus razelor X, 
el este văzut de evaporograful sensibil la radiaţii infraroşii, pe care 
le radiază diferitele țesuturi ale corpului uman. Astfel, dacă la 
un picior pacientul are flebită, pe imagine va apărea regiunea 
bolnavă. 


Aplicații multiple 


Perioada de timp care s-a scurs de la descoperirea radiațiilor 
infraroşii reprezintă pentru dezvoltarea tehnicii radiațiilor infra- 
roşii — una din cele mai tinere ramuri ale tehnicii —o etapă 
plină de realizări remarcabile. 


CE SĂ CITIM 


0 BROȘURĂ 
DE ANTICIPAȚIE 
BAZATĂ PE DATE ȘTIINȚIFICE 


Printre interesantele broșuri 
editate de Consiliul pentru răs- 
pindirea cunoștințelor cultural 
științifice şi Editura științifică 
se numără și «Metalurgia viito- 
rului», autor conf. univ., candidat 
în ştiinţe tehnice |. Tripșa. 


J itlul ne-ar face să credem că este vorba 


de o lucrare unde,în afară de date con- 
crete bazate pe actualul stadiu de dezvoltare 
a tehnicii metalurgice, vom întîlni și unele 
ipoteze știinţifico-fantastice, în care știința 
se împletește cu imaginaţia. 

Conţinutul broșurii ne dezvăluie însă că 
de data aceasta anticipaţia se apropie mult de 
realitate, procesele metalurgice ale viitorului 
fiind izvorite din lucrările ce se execută în 
ultimii ani în laboratoare și instalaţii experi- 


mentale. din numeroase institute de cerce- 
tări din întreaga lume. 

Folosind un stil concentrat, dar totuși 
atractiv și ușor de urmărit, autorul ne face 
să parcurgem în puţine pagini istoria obținerii 
şi folosirii metalelor, procedeele tehnice 
actuale, cele mai noi progrese în metalurgie 
şi în final ce ne rezervă viitorul. În acest 
sens se pot cita titlurile unora din capitolele 
broșurii: din istoria metalurgiei, combinatul 
siderurgic, semne ale viitorului și uzina viito- 
rului. 

Un accent deosebit se pune pe dezvoltarea 
metalurgiei fierului, a siderurgiei. Nimeni 
nu poate contesta rolul important al fierului 
în civilizația umană, în același timp însă este 
foarte util să se cunoască și modul în care 
acest metal este elaborat și prelucrat pentru 
a se obține cele mai complicate și perfecțio- 
nate tipuri de mașini sau bunuri de larg 
consum. 

Şi de aceste probleme se ocupă pe larg 
broşura, arătind tendințele care se manifestă 
în dezvoltarea industriei siderurgice pentru 
creșterea rapidă a producţiei de oţel, conco- 
mitent cu elaborarea de noi mărci de oţeluri 
și aliaje. Acestea vor trebui să satisfacă cerin- 
ţele construcției de mașini, energeticii, chi- 
miei, automaticii, electronicii sau altor do- 
menii ale tehnicii moderne, mai ales în ce 
priveşte calitatea, în condiţiile de lucru cu 
presiuni şi temperaturi foarte înalte, rezistind 
la creșteri considerabile ale vitezelor, efor- 
turilor şi puterilor, în diferite medii. 

Obţinerea oțelurilor şi aliajelor cu pro- 
prietăți superioare este tratată în capitolul 
«vitaminele oţelului». Aci pe scurt se vorbeşte 
despre folosirea din ce în ce mai mult în 
metalurgie a elementelor de aliere «rare» 
cum sînt wolframul, niobiul, tantalul, zirco- 
niul, beriliul, titanul etc. Aceste elemente 
adăugate în proporţii mici în oţel conferă 


metalului proprietăţi neobișnuite. 


Autorul acordă un spațiu important în 
broșură așa-numiţilor germeni ai viitorului — 
procedeele noi aplicate în ultimii ani și care 
au, revoluționat metalurgia clasică. 

n această ordine de idei se pot aminti 
referirile la folosirea intensificatorilor în 
furnal: gazul metan şi oxigenul, elaborarea 
oțelului în convertizoarele cu insuflare cu 
oxigen, topirea oţelului în cuptoare cu bom- 
bardament de electroni sau retopirea electrică 
sub zgură a oțelului. Procedeele clasice de 
laminare, de transformare a lingourilor de 
oțel în semifabricate au fost și ele revoluţio- 
nate. În locul uriașelor instalații cum sînt 


blumingurile și slebingurile, tehnica modernă ; 


a descoperit turnarea continuă a oțelului. 
Prin acest procedeu, oţelul produs în cuptor 
se solidifică direct în semifabricat, economi- 
sindu-se în afară de investiţii costisitoare și 
cantităţi însemnate de metal. 

n privința instalațiilor şi uzinelor meta- 
lurgice ale viitorului, lăsăm în seama citito- 
rilor să-și satisfacă singuri curiozitatea, citind 
ultimul capitol al broșurii. Nu ne rămîne 
decit să amintim că la aceste instalaţii, bazate 
în special pe procese continue, neîntrerupte, 
automatizarea va fi completă. 

Pentru o cuprindere mai mare a probleme- 
lor tehnico-știinţifice actuale și de anticipație, 
autorul ar fi putut să dea o extindere mai mare 
metalurgiei altor metale, în afara fierului, 
cum ar fi, de exemplu, aluminiul, cuprul, 
titanul, zirconiul etc.,a căror importanță în 
tehnică creşte continuu. 

ncheiem scurta prezentare a acestei 
lucrări de popularizare a științei cu consta- 
tarea că ea se adresează în egală măsură spe- 
cialiştilor în metalurgie, cărora le aduce la 
cunoștință o serie de lucruri noi,cit și celor- 
lalți cititori, dornici de a-și face o imagine 
asupra unui important domeniu al tehnicii. 


Ing. R. COMAN 


Datorită efectului lor termic, radiaţiile infraroşii se utilizează 
astăzi pe scară largă pentru uscarea diverselor materiale cum 
sint de pildă: ceramica, argila, lemnul, produsele chimice, țesă- 
turile, articolele din piele. 

Aparatura bazată pe folosirea radiaţiilor infraroşii, utilizată în 
industria textilă, permite să se execute controlul tehnic al țesăturilor 
şi să se verifice omogenitatea culorilor imprimate pe acestea. 

Radiațiile infraroşii se folosesc pe scară largă în biologie, medi- 
cină şi zootehnie. Ele intensifică circulația sîngelui, sporesc schimbul 
de substanţe între singe și țesuturi, ajutind, în acest fel, procesul 
de asimilare a hranei, stimulează creșterea și influențează pozitiv 
secreția glandelor. În afară de aceasta, ele ajută la vindecarea unor 
boli ale sistemului limfatic, precum și a furunculozei, eczemelor, 
abceselor ș.a. 5 

Fotografia în infraroșu constituie azi o metodă curentă de cerce- 
tare în muzeologie, arheologie și în studiul documentelor vechi, 
care, datorită condiţiilor neprielnice de păstrare, s-au şters, au 
mucegăit sau au fost carbonizate. 

Spectrofotometre, pirometre, higrometre, încălzire, telefonie, 
telegrafie, telecomandă, televiziune în întuneric, aplicații medicale, 
iată numai citeva dintre domeniile în care radiaţiile infraroșii îşi 
găsesc numeroase aplicații. Și această ramură a tehnicii este de- 
abia în faza copilăriei! Va atinge oare spectrul radiațiilor infraroşii, 
în amploarea aplicațiilor, spectrul vizibil? Deocamdată nu putem 
da un răspuns, deoarece dezvoltarea științifică reală dezminte 
adesea scepticismul, dar și fantezia prea înfierbîntată. 

Etapa actuală arată că aplicaţiile spectrului infraroșu sint inte- 
resante, mai simple şi, citeodată, superioare dispozitivelor şi apara- 
telor utilizind numai spectrul radio sau cel optic. . 


— Sus: schema de principiu a unui evaporo- 
graf: 1 — radiații infraroșii; 2 — sistem optic; 
3 — tub; 4— peliculă celuloid; 5— strat de 
negru de fum; 6 — membrană ulei; 7 — oglindă 
semitransparentă; 8— sursa de lumină; 9— 
oglinda; 10 — aparat foto. Jos: fotografie luată 
de la 800 de kilometri înălțime,în timpul nopții, 
pe peliculă sensibilă la radiațiile infraroşii: se 
distinge clar conturul Peninsulei Iberice. 


Din preistoria penelor de... cauciuc. 


— Ce-ţi e și cu concurenții ăștia. Nu vor să mă remorcheze 
nici măcar pină la linia de sosire... 


DEFECTIUNI TEHNICE 

p = — Repede, băieți!... altfel scade presiunea... 
— Asta-i șosea...! fără nici un parapet 


în care să-ți poți opri și tu maşina...! 


— Noroc cu peștii zburători, altfel, cu altimetrul meu 
ajungeam în vizită la Neptun. 

AMINTIREA TOVARĂȘULUI GHEORGHE GHEORGHIU-DEJ, 
VEȘNIC VIE ÎN INIMA PARTIDULUI, 


A CLASEI MUNCITOARE, A POPORULUI 


La 19 martie partidul și poporul nostru au suferit 
o grea pierdere: a încetat să bată inima tovarăşului 
Gheorghe Gheorghiu-Dej, fiu devotat al clasei munci- 
toare din Romiînia, al poporului romîn. 

Nemărginită este durerea noastră, a tuturor. 

Tovarășul Gheorghiu-Dej și-a dăruit întreaga sa viață 
partidului clasei muncitoare, luptei revoluționare pentru 
eliberarea oamenilor muncii, pentru fericirea poporului 
romîn şi a patriei noastre, pentru socialism. Înalt exemplu 
de fidelitate față de marxism-leninism, tovarășul Gheor- 
ghiu-Dej a fost un eminent militant al mişcării comuniste 
și muncitorești internaţionale, a luptat neobosit pentru 
prietenia și unitatea ţărilor socialiste, pentru coeziunea 
partidelor comuniste, pentru cauza păcii și libertăţii 
popoarelor. 

În uriașa sa activitate și-au găsit expresie trăsăturile 
cele mai nobile ale eroicei noastre clase muncitoare, 
care este mîndră de a fi plămădit în mijlocul ei, în focul 
luptei conduse de partid, un asemenea conducător. 

Născut la 8 noiembrie 1901 la Birlad, într-o familie 
de muncitori, tovarășul Gheorghiu a început să mun- 
cească de la virsta de 11 ani ca ucenic în diferite ateliere 
şi fabrici, calificîndu-se ca muncitor electrician. Sub 
influența valului revoluționar din Romiînia de la sfirșitul 
primului război mondial, însuflețit de ideile Marii Revo- 
luții Socialiste din Octombrie, tovarășul Gheorghiu-Dej 
s-a înrolat din fragedă tinerețe în mișcarea muncito- 
rească. El a participat, în rîndurile muncitorilor din 
Valea Trotușului, la greva generală din 1920 — care a 
oglindit creşterea conștiinței de clasă, a capacităţii de 
luptă a proletariatului romîn și a evidenţiat necesitatea 
istorică a înfrîngerii oportunismului, a făuririi partidului 
de tip nou, Partidul Comunist din Romiînia. 

În anii următori, tovarășul Gheorghiu-Dej ia parte 
la un șir de acțiuni muncitorești la Galaţi, fiind ales în 
conducerea sindicatului de la Atelierele C.F.R. 

În 1930 el devine membru al Partidului Comunist, în 
rîndurile căruia avea să lupte pînă la ultima suflare. 

În acei ani, cînd criza economică lovea greu masele 
muncitoare, activitatea partidului era paralizată de lupte 
fracționiste care aduseseră partidul la un pas de lichi- 
dare. Refacerea unităţii partidului, orientarea activităţii 
sale spre întărirea legăturilor cu masele muncitoare și 
în primul rînd cu detașamentele de bază ale proletaria- 
tului au făcut posibilă organizarea unor mari acţiuni 
muncitorești, culminînd cu eroicele lupte din februarie 
1933 — în a căror pregătire și desfășurare s-au afirmat 
cu putere marile calități politice și organizatorice de 
conducător revoluţionar ale tovarăşului Gheorghiu-Dej. 


La Galaţi și apoi la Dej, unde fusese mutat disciplinar, 
ca și la București, lași, Cluj, Pașcani și în alte localităţi, 
tovarășul Gheorghiu-Dej, dind exemplu de felul cum 
trebuie muncit în mijlocul maselor, a depus o intensă 
activitate pentru realizarea unității de acţiune a munci- 
torilor ceferiști. 

In 1932, la Conferinţa pe ţară a muncitorilor feroviari, 
tovarășul Gheorghiu-Dej a fost ales secretar al Comite- 
tului Central de acţiune care, sub îndrumarea Comite- 
tului Central al Partidului Comunist, a organizat nemijlo- 
cit lupta ceferiștilor. 

Tovarășul Gheorghiu-Dej și-a îndeplinit în mod stră- 
lucit sarcinile de răspundere încredințate de partid în 
organizarea acestor lupte, care au constituit o cotitură 
în istoria întregii noastre mișcări muncitorești, au 
demonstrat capacitatea clasei muncitoare de a acţiona 
ca forță socială conducătoare a poporului muncitor 
în lupta de eliberare, au deschis o pagină nouă în viața 
partidului. Intărindu-și rîndurile cu cele mai bune, mai 
combative și revoluționare cadre proletare, partidul s-a 
legat mai strins de masele oamenilor muncii. 

Procesul intentat de reacțiune în 1933—1934 conducă- 
torilor muncitorimii ceferiste a fost transformat de 
Partidul Comunist într-o tribună de demascare a regi- 
mului burghezo-moșieresc, a politicii antinaţionale și 
antipopulare a claselor dominante. Din banca acuza- 
ților în lanţuri a răsunat cu vigoare și curaj, prin glasul 
tovarăşului Gheorghiu-Dej, chemarea înflăcărată, mobi- 
lizatoare a partidului adresată maselor muncitoare de a 
lupta cu hotărire pentru o viață mai bună, împotriva 
robiei capitaliste, pentru apărarea suveranităţii și inde- 
pendenței naționale. 

Condamnat la 12 ani muncă silnică, tovarășul Gheor- 
ghiu-Dej a fost deținut în diferite închisori — Jilava, 
Văcărești, Craiova, Ocnele Mari, Aiud, Doftana, Caran- 
sebeș și în lagărul de la Tg. Jiu. 

Gratiile temniţelor, sîrma ghimpată a lagărelor n-au 
putut să-i izoleze de partid, de clasa muncitoare, de 
popor pe militanţii revoluționari. Simţind în perma- 
nenţă sprijinul partidului, solidaritatea maselor munci- 
toare și a unor largi cercuri democratice, ei au păstrat 
legătura cu viața și activitatea partidului, au înfruntat 
cu fermitate și dirzenie regimul de teroare și extermi- 
nare din închisori, pe care le-au transformat în școli de 
călire revoluționară. Prin munca politico-ideologică des- 
fășurată de comuniștii din închisori, în frunte cu tova- 
rășul Gheorghiu-Dej, s-au făurit cadre oţelite de mili- 

tanți comuniști, caracterizate prin capacitatea de a or- 
ganiza masele muncitoare, prin clarviziune politică şi 
combativitate revoluționară, cadre care au avut ulte- 
rior un rol de excepţională însemnătate în conducerea 
de către partid a luptei pentru cucerirea puterii de către 
oamenii muncii și construirea socialismului. 

Aprecierea acordată de partid activității desfășurate 
de tovarășul Gheorghiu-Dej și-a găsit expresie în coop- 
tarea sa, în 1935, pe cînd se afla în închisoare, ca mem- 
bru al C.C. al P.C.R. 

In anii războiului, tovarășul Gheorghiu-Dej împre- 
ună cu ceilalți tovarăși din închisori și lagăre își ma- 
nifestau încrederea nestrămutată în victoria împotriva 
fascismului, solidaritatea frățească cu popoarele Uniunii 
Sovietice. În strînsă legătură cu cadrele de bază din 
afară, ei și-au pus întreaga experienţă, tot elanul re- 
voluţionar în slujba organizării luptei antihitleriste a 
poporului romîn. 

Tovarășului Gheorghiu-Dej îi revine meritul princi- 
pal în demascarea și lichidarea clicii de trădători şi ca- 
pitulanţi, infiltrate în conducerea partidului; înlăturarea 
agenturii trădătoare a constituit una din condiţiile esen- 
țiale pentru ca partidul să-și poată îndeplini rolul con- 
ducător în lupta de eliberare naţională şi socială a 
poporului romîn. 

Activul revoluționar al partidului, în frunte cu to- 
varășul Gheorghiu-Dej, a elaborat linia strategică și 
tactică pentru răsturnarea dictaturii militaro-fasciste 
și întoarcerea armelor împotriva Germaniei hitleriste. 
Partidul a trecut la organizarea formațiunilor de luptă 
patriotice, la realizarea Frontului Unic Muncitoresc cu 
partidul social-democrat, la înfăptuirea unui larg sistem 
de alianțe cu diferite grupări politice și atragerea în 
lupta antthitleristă a unor personalități însufleţite de 
sentimente patriotice, la desfășurarea unei vaste acti- 
vități în rîndurile armatei. 

In zilele hotăritoare pentru pregătirea insurecției, 
C.C. al partidului a organizat evadarea din lagăr a 
tovarășului Gheorghiu-Dej și a altor cadre de bază ale 
partidului. 

Organizată și condusă de partid, insurecția armată a 
deschis o eră nouă în istoria poporului romin, a în- 
semnat începutul revoluţiei populare. Rominia s-a ală- 
turat coaliției antihitleriste, Armata romînă, în totali- 
tatea ei, a luptat umăr la umăr cu Armata sovietică 
pînă la zdrobirea Germaniei hitleriste. Singele vărsat 
în comun a cimentat prietenia și alianța indestructibilă 
dintre poporul romîn și poporul sovietic în lupta pentru 
cauza păcii și socialismului. 

Tovarășul Gheorghiu-Dej a dat o contribuţie de cea 
mai mare importanţă la elaborarea liniei politice și 
tactice a partidului în desfășurarea furtunoasă a ma- 
rilor bătălii de clasă de după 23 August 1944, muncind 
cu nesecată energie pentru înfăptuirea sarcinilor sta- 
bilite de partid — mobilizarea tuturor forțelor în 
războiul antihitlerist, refacerea economiei naţionale, 
democratizarea ţării, făurirea alianţei muncitorești- 
țărănești în focul luptei pentru reforma agrară, instau- 
rarea puterii populare. 


Ca reprezentant al partidului și clasei muncitoare în 
guvern, tovarășul Gheorghiu-Dej a preluat, în noiem- 
brie 1944, conducerea Ministerului Comunicaţiilor și 
Lucrărilor Publice, fiind primul muncitor ministru în 
istoria politică a Romîniei. 

Sub conducerea partidului, clasa muncitoare organi- 
zată în sindicatele unice revoluționare, masele largi ță- 
rănești care luptau pentru pămînt, partidele și grupările 
reunite în frontul naţional democrat dădeau lovituri 
zdrobitoare cercurilor reacționare. Valul luptei revolu- 
ționare a măturat un șir de guverne cu majoritate re- 
acţionară și a impus la 6 Martie 1945 aducerea la putere 
a primului guvern din ţara noastră în care clasa mun- 
citoare avea rolul precumpănitor. 

La Conferinţa Naţională a Partidului Comunist din 
octombrie 1945, tovarășul Gheorghiu-Dej a prezentat 
Raportul Politic al Comitetului Central, care cuprindea 
un amplu program de luptă pentru întărirea puterii 
populare, reconstrucția ţării și consolidarea indepen- 
denţei naţionale. In acest program, de o largă perspec- 
tivă istorică, partidul, scrutind departe în viitor, și-a 
exprimat concepţia leninistă privitoare la construirea 
unei industrii puternice ca temelie a dezvoltării so- 
cial-economice a Romîniei. 

După Conferinţa Naţională, tovarășul Gheorghiu-Dej 
a fost ales secretar general al Partidului Comunist 
Romiîn. 

În calitate de ministru al Economiei Naţionale și 
apoi al Industriei și Comerţului, ca președinte al Co- 
misiei Ministeriale pentru redresarea economică, el a 
adus o contribuţie esenţială în lupta împotriva inflaţiei 
și sabotajului economic al capitaliștilor, în pregătirea 
şi înfăptuirea programului din iunie 1947 de stabilizare 
monetară și refacere a economiei naţionale. 

Abolirea monarhiei și proclamarea Republicii Popu- 
lare Romiîne au marcat cucerirea deplină a puterii de 
către clasa muncitoare în alianță cu masele largi ale 
țărănimii; misiunea de a realiza actul abdicării rege- 
lui, la 30 Decembrie 1947, i-a revenit, din însărcinarea 
partidului şi guvernului și în numele tuturor forțelor 
democratice, tovarășului Gheorghe Gheorghiu-Dej, îm- 
preună cu doctorul Petru Groza. 

Oamenii muncii, devenind singurii stăpini ai ţării, 
au pășit cu însuflețire, sub conducerea partidului, la 
construirea societății socialiste. 

Tovarășul Gheorghe Gheorghiu-Dej a avut un rol 
deosebit în lupta partidului pentru realizarea unității 
politice și organizatorice a clasei muncitoare — înfăp- 
tuită la Congresul de unificare din februarie 1948 prin 
crearea Partidului Muncitoresc Romin pe baza princi- 
piilor ideologice și organizatorice marxist-leniniste. 
Congresul l-a ales secretar general al Comitetului Cen- 
tral al Partidului Muncitoresc Romin. 

Prin istoricul act al naţionalizării, pregătit de partid 
sub îndrumarea nemijlocită a tovarășului Gheorghiu- 
Dej, principalele mijloace de producție industrială au 
devenit bun al întregului popor și s-a creat o puternică 
temelie construcţiei socialiste în țara noastră. 

Partidul a orientat cu nestrămutată perseverență 
dezvoltarea Romîniei în direcția transformării ei într-o 
țară industrială, cu o agricultură înaintată. Tovară- 

șului Gheorghiu îi revin mari merite în elaborarea po- 
liticii de industrializare socialistă, ca pîrghie hotăritoare 
a progresului rapid al ţării, a valorificării resurselor ei 
și a dezvoltării tuturor ramurilor economiei în vederea 
creşterii continue a bunăstării celor ce muncesc — 
obiectivul fundamental al politicii partidului. 

Călăuzit de teza marxist-leninistă că socialismul tre- 
buie construit nu numai la orașe ci și la sate, partidul 
a pus la ordinea zilei rezolvarea celei mai complexe 
sarcini a construcţiei socialiste — transformarea socia- 
listă a agriculturii. Întreaga muncă desfășurată în acest 
domeniu s-a întemeiat pe linia exprimată în numele 
partidului de tovarășul Gheorghiu-Dej la plenara din 
martie 1949 a Comitetului Central. Viaţa a confirmat în 
mod strălucit această linie politică; înfăptuirea cu succes 
a cooperativizării agriculturii a deschis largi perspective 
dezvoltării intensive și multilaterale a producției agri- 
cole, a ridicat pe o treaptă mai înaltă alianța muncito- 
rească-țărănească. 

Întreaga activitate a Comitetului Central în frunte cu 
tovarășul Gheorghiu-Dej oglindește capacitatea de a 
aplica creator, la condiţiile țării noastre, legile obiective, 
general-valabile, ale revoluției și construcției socialiste, 
de a desprinde cerinţele specifice fiecărei etape istorice 
și de a îndrepta în direcția hotăritoare eforturile parti- 
dului, ale poporului. 

Aceste trăsături caracterizează munca efectuată de 
partid sub conducerea nemijlocită a tovarăşului 
Gheorghiu pentru elaborarea planului de electrificare, 
a planurilor cincinale și a planului de șase ani, planuri 
a căror realizare, prin eforturile însufleţite ale între- 
gului popor a asigurat introducerea largă a tehnicii 
noi, dezvoltarea proporţională, armonioasă și mereu 
ascendentă a economiei naţionale. 

Îndeplinind cele mai înalte funcţii de partid și de 
stat — președinte al Consiliului de Miniștri din 1952 
pînă în 1955, prim-secretar al Comitetului Central al 
P.M.R. și președinte al Consiliului de Stat pînă în ultima 
clipă a vieții sale — tovarășul Gheorghe Gheorghiu-Dej 
avea un contact larg și direct cu poporul, studia cu 
deosebită luare aminte experiența maselor, manifesta 
o nemărginită încredere în puterea de creaţie a poporului 
— făuritorul istoriei și al tuturor marilor realizări ale 
Romîniei socialiste. 

Exemplu de simplitate și modestie, el avea un nea- 
semuit dar de a-și apropia oamenii, de a-i însufleți și a-i 
antrena la lupta pentru înfăptuirea sarcinilor trasate 
de partid; oamenii muncii păstrează neștearsă aminti- 
rea întilnirilor cu tovarășul Gheorghiu, a sfaturilor sale 
de tovarăș şi prieten care le vorbea în același grai al 
inimii. 

Tovarăşul Gheorghiu exprima cu deosebită căldură 
grija permanentă a partidului pentru educarea tinere- 
tului, nădejdea de miine a ţării, pentru promovarea fe- 
meilor în munci de răspundere în economie, în instituții 
de stat şi în organizaţiile obștești. El manifesta o neslă- 
bită preocupare pentru satisfacerea setei de cultură şi 
îmbogățirea vieții spirituale a poporului, pentru avîntul 
continuu al învățămîntului, acorda o mare atenţie ac- 
tivităţii creatoare a intelectualilor, a oamenilor de ştiinţă, 
artă şi cultură, cărora le împărtășea înalta prețuire a 


partidului pentru valoroasa lor contribuţie la propăşirea 
patriei. 


În fruntea partidului, tovarășul Gheorghiu are me- 
rite deosebite în rezolvarea marxist-leninistă a pro- 
blemei naţionale în ţara noastră, prin care au fost asi- 
gurate deplina egalitate în drepturi a tuturor oamenilor 
muncii şi cimentarea prieteniei de nezdruncinat dintre 
poporul romîn si minoritățile naţionale. 

Timp de peste trei decenii, tovarășul Gheorghiu-Dej 
a adus o mare contribuţie la călirea ideologică și orga- 
nizatorică a partidului nostru. Minunat conducător de 
tip leninist, el a militat pentru întărirea partidului ca deta- 
șament combativ de avangardă al clasei muncitoare, 
strîns legat de mase, sînge din sîngele poporului, forța 
conducătoare în opera de construire a socialismului. 

Partidul nostru s-a călit, a realizat o unitate și o 
coeziune fără precedent printr-o luptă intransigentă îm- 
potriva oricăror abateri de la ideologia și politica sa 
marxist-leninistă, împotriva elementelor antipartinice, 
fracţioniste, oportuniste. În această luptă tovarășul 
Gheorghiu-Dej, cu înalta sa conştiinţă partinică și 
perspicacitate politică, cu ascuțitul său spirit de clasă, 
a avut un rol de frunte. Partidul Muncitoresc Romin, 
strîns unit în jurul Comitetului său Central, este astăzi 
mai puternic decit oricind. 

Este pilduitoare pentru noi preocuparea neabătută a 
tovarășului Gheorghiu-Dej pentru întărirea continuă a 
rolului conducător al partidului în toate domeniile acti- 
vității social-economice, pentru aplicarea neștirbită a 
normelor de muncă leniniste. În viața partidului, în 
activitatea conducerii sale s-a înrădăcinat principiul 
muncii colective, toate hotăririle și măsurile conducerii 
partidului fiind rodul activității şi gîndirii colective ale 
Comitetului Central, Biroului său Politic. 

Tovarășul Gheorghiu a depus o vastă activitate pentru 
sintetizarea experienţei acumulate de partid în condu- 
cerea revoluţiei și construcției socialiste, pentru însu- 
șirea acestei experiențe de către membrii partidului, în 
vederea înarmării lor teoretice. 

Patriot şi  internaţionalist înflăcărat, tovarășul 
Gheorghiu-Dej a fost un strălucit exponent al poli- 
ticii- consecvente a partidului și statului nostru de prie- 
tenie și alianță frățească cu ţările socialiste, de solida- 
ritate cu lupta clasei muncitoare și a forțelor democratice 
de pretutindeni, cu mișcarea de eliberare națională 
a popoarelor, pentru unitatea tuturor forțelor progre- 
sului social. Exprimînd, cu energia și tenacitatea 
ce l-au caracterizat întotdeauna, poziţia Partidului 
Muncitoresc Romin, el a militat pentru unitatea ţărilor 
socialiste, pentru coeziunea marii armate inter- 
naţionale a comuniştilor, avînd convingerea că nu 
există îndatorire internațională mai înaltă decit aceea 
de a contribui la salvgardarea şi întărirea acestei 
unități —  chezășia victoriei cauzei socialismului în 
întreaga lume. Ç À 

Sub conducerea Comitetului Central în frunte cu 
tovarășul Gheorghiu, partidul nostru a depus eforturi 
neprecupețite pentru promovarea și stricta aplicare în 
relațiile dintre partidele comuniste și dintre țările so- 
cialiste a normelor marxist-leniniste — ca cerință vi- 
tală pentru asigurarea și întărirea unității și coeziunii 


lor, pentru creșterea forței de atracție a ideilor socia- 
lismului în lume. Linia partidului în problemele vieții 
internaționale și ale mișcării comuniste mondiale, ex- 
primată în Declaraţia plenarei lărgite din aprilie 1964 
a C.C. al P.M.R,, este urmată cu perseverenţă nestră- 
mutată de întregul partid. 

Eminent om de stat, tovarășul Gheorghiu-Dej a des- 
fășurat o vastă activitate în elaborarea politicii externe 
a Republicii Populare Romine, politică de consolidare 
a păcii, de luptă împotriva politicii agresive a cercu- 
rilor imperialiste, împotriva colonialismului, pentru spri- 
jinirea dreptului popoarelor de a dispune singure de 
soarta lor, pentru dezvoltarea colaborării internaționale 
pe baza principiilor coexistenţei pașnice a statelor cu 
orînduiri social-politice diferite. 

Țara noastră aşează ca temelie de neclintit a relaţiilor 
sale internaţionale respectarea egalității, suveranităţii 
şi independenţei popoarelor, neamestecul în treburile 
lor interne, pronunțindu-se pentru stricta respectare și 
promovarea acestor principii pe arena internațională, 
în interesul colaborării și apropierii între popoare. 

Toate succesele în domeniul politicii interne și in- 
ternaţionale ale Republicii Populare Romine, toate rea- 
lizările obținute în aceste decenii sînt strins legate de 
activitatea desfășurată în fruntea Comitetului Central 
al partidului de tovarășul Gheorghiu-Dej. 

Măsura operei titanice înfăptuite de popor sub con- 
ducerea partidului o dă deosebirea dintre tabloul în- 
tunecat al Romîniei de acum două decenii şi înfățișarea 
de astăzi a ţării, în care poporul romin, liber de orice 
exploatare, stăpîn al destinelor sale, își făurește o viață 
fericită. 


24 marție 1965 


COMUNICAT 


În ziua de 22 martie 1965 a avut loc ședința plenară a Comitetului 
Central al Partidului Muncitoresc Romîn. 

La propunerea Biroului Politic, plenara a ales în unanimitate în funcția 
de prim-secretar al Comitetului Central al Partidului Muncitoresc Romîn 
pe tovarășul Nicolae Ceaușescu. 

Tovarăşul Alexandru Birlădeanu, membru supleant al Biroului Politic, 
a fost ales membru al Biroului Politic al Comitetului Central al Partidului 


Muncitoresc Romiîn. 


Scumpul nostru tovarăș Dej a închis ochii pentru 
vecie cu conștiința datoriei implinite; el a putut vedea 
triumful idealurilor cărora și-a dăruit viaţa, victoria 
deplină a socialismului în țara noastră, mersul rapid 
al Romîniei pe calea progresului economic și cultural. 

În ultimele sale cuvinte adresate ţării, prin scrisoa- 
rea trimisă recentei sesiuni a Marii Adunări Naţionale, 
el își exprima convingerea îndreptăţită că țara noastră 
va păși mai departe, neabătut, pe această cale; cu 
nezdruncinată încredere, el arăta că înaintea Romîniei 
socialiste sînt deschise perspectivele unui viitor stră- 
lucit — viitor care stă în mîinile harnice și încercate 
ale poporului. 

Comitetul Central al Partidului Muncitoresc Romin, 
tovarășii de muncă și de luptă ai marelui dispărut își 
iau legămîntul solemn să întărească necontenit unita- 
tea partidului și a conducerii sale, să continue nea- 
bătut linia generală, internă și internaţională, a parti- 
dului. să nu-și cruţe forțele pentru a duce mereu înainte 
opera de construire a socialismului şi comunis- 
mului, de înflorire a patriei și ridicare a bunăstării 
poporului — operă măreață căreia i-a consacrat în- 
treaga viață tovarășul Gheorghiu-Dej. 

Marea durere care ne îndoliază tuturor inima unește 
și mai strins poporul în jurul partidului. Clasa mun- 
citoare, țărănimea, intelectualitatea, toți oamenii mun- 
cii își înzecesc eforturile pentru a obţine noi victorii, 
spre binele și prosperitatea patriei noastre socialiste. 

Adio, scump prieten și tovarăș de luptă! 

Numele tău va rămîne veșnic viu în inima partidu- 
lui, în inima clasei muncitoare, a poporului romîn! 


Comitetul Central 


al Partidului Muncitoresc Romiîn 


Au fost aleși ca secretari ai Comitetului Central tovarăşii Leonte 
Răutu, membru supleant al Biroului Politic, Paul Niculescu-Mizil și Ilie 
Verdeț, membri ai Comitetului Central al Partidului Muncitoresc Romin. 


liului de St 


Plenara a hotărît să propună Marii Adunări Naţionale a Republicii 
Populare Romiîne drent agaiilimgencru funcţia de preşedinte al Consi- 
pe tovarășul Chivu Stoi 


a, membru al Biroului Politic, secretar 


al Comitetului Central al Partidului Muncitoresc Romiîn. 
n aceeași zi a avut loc ședința comună a Comitetului Central al Parti- 
dului Muncitoresc Romîn, Consiliului de Stat și Consiliului de Miniştri ale 


Republicii Populare Romiîne, care au aopa o hotărîre cu privire 
nizarea memoriei tovarăşului Gheorghe 


la eter- 
heorghiu-Dej. | 


a. 


